
BAADHI YA MASHEKHE WAKUBWA WA KUSUNI 
WA MASHARIKI YA AFRIKA 


Mashekhe wa Mashariki ya Afrika wanaojulikana majina yao na 
habari zao ni waliokuwa katika zama za Seyyid Said mpaka sasa, na 
wa mwanzo wao ni Sh. Muhyiddin. Ama waliokuwa kabla ya hapa 
hawajulikani vizuri. Kwa hivyo wote nitakaowataja hapa watakuwa 
haijapindukia miaka 100 tangu kufa kwao. 


Ambao sitawataja hapa kwa kuwa hawajafikilia daraja za hawa, 
nitawataja ~- wakiwa makadhi -- katika kitabu changu ninachotunga 
nilichokiita "Wafalme wa Kibusaidy wa Unguja". 


8h. Muhyiddin bin Sheikh bin Abd Sheikh bin Abdallah al-Kahtany 


Alizaliwa Barawa, akakulia huko na akasoma sana katika nchi 
ya Wasomali kwa sheikh mkubwa mno mcha Mungu wa Kisomali 
aliyekuwako katika zama hizo. Bwana huyu alitokea kuwa 
AI la mno katika wanavyuoni waliokuwako katika Mashariki ya 
Afrika. 


Makazi yake kwanza yalikuwa sana Mombasa na nchi za pwani 
pwani za Mashariki ya Afrika; hata mabuku ya Kizungu yanamtaja 
kuwa alikuwa mtu wa Lamu kwa ajili ya kukaa sana kwake huko. 
Walipokuwa Mazrui wanagombana na Seyyid Said alikuwa upande wa 
Mazrui, akawa anawasifu na kuwatia nguvu katika vita vyao. Yapo 
Mashairi yaka ya Kiarabu ya kuthibitisha haya. 


Mwisho wake alijuana na Seyyid Said kabla ya Seyyid Said 
hakufanya maskani yake Unguja. Akaondoka Mombasa, akahamia Un- 
guja, na Seyyid Said akampa Ukadhi wa hapo. Sasa akawa anasifu 
majeshi yake yanayokwenda kuipiga Mombasa, na anambashiria Seyyid 
Said ya kuwa Mombasa haina budi kutoka katika mikono ya Mazrui, 
na kuingia katika mikono yake (Seyyid Said). Katika nyimbo zake 
za sasa za kumsifu Seyyid Said alikuwa kabisa hawatukani Mazrui, 
bali akiwataja kwa hishima na akiwasifu kwa ushujaa. Nimezisoma 
nyimbo zake za kuwasifu Mazrui kabla hakukutana na Seyyid Said, 
na nyimbo zake za kumsifu Seyyid Said baada ya kuachana na Maz- 
rui, yakanibainikia haya ninayoyasema. Kwa hivyo urafiki wake 
ulidumu na Mazrui hata baada ya kuingia Mombasa katika mikono ya 
Seyyid Said. Huu ndio uungwana -- siyo kupita kuwachambua wale 
ambao kwanza ulikuwa ukiwataja kwa hishima na murua, 


Bwana huyu alikuwa akitukuzwa Mashariki ya Afrika nzima -~= 
kwa hivyo Seyyid Said alikuwa akimpeleka mara nyingi akafanye 
suluhu na nchi zinazogombana naye, na mara nyingi alifaulu katika 
utumwa huu kama alivyofaulu katika mambo mengine. Aa 


Bahati kubwa sana aliyompa Mungu -- kwa kuona kwangu miye -- 
ni huku kujaaliwa kujenga msikiti wa Ijumaa wa Malindi ambao ndio 
msikiti mkubwa kuliko misikiti yote ya Unguja Mjini, na ndio 
wenye jamaa kubwa katika kila kipindi. Unapojaa barabara unaingia 
watu 1000 ndani tu, bila kuwahisabu wanaosali sakafuni. Msikiti 
huu hakuujenga kwa pesa zake tupu. Alisaidiwa sana na Mfalme wa 
pili wa Unguja, Seyyid Majid bin Said bin Sultan. 


Bwana huyu japokuwa msikiti wake aliujenga Malindi Mizingani 
lakini mwenyewe akikaa Kiponda na akisomesha hapo hapo Kiponda 
katika msikiti mdogo ilioko ubavuni mwa nyumba ya Sherif Dewji. 


Vitabu Alivyovitunga Sheikh Muhyiddin 


Juu ya kutoa wanafunzi wengi alitunga chungu ya vitabu pia. 
Katika hivyo ni: 


Le Kitabu kidogo katika Tawhid, 


2. "Sherhe" ya khutba ya Minhaj -- ndogo, si kama ya 
Seyyid Ahmed bin Sumeyt. 


3; Kitabu kidogo cha kufundisha ilimu ya Sarfu (Sarufi) ya 
Kiarabu. Amekitunga kwa nyimbo na kwa wizani ule ule 
aliotungia Ibn Malik kitabu chake cha Sarfu 
kinachojulikana kwa jina la Lamiyatul-Af-al. Sh. 
Muhyiddin alikisomesha kitabu chake hiki Makka katika 
uwanja wa Al-Masjidil-Haram! Hishima hii hakuipata 
mwanachuoni yo yote wa Mashariki ya Afrika ila yeye tu! 
Lakini kila namna watu wanamfadhilisha Sayyid Ahmad kwa 
ilimu kuliko yeye; navyo ndivyo, kama inavyoonyesha 
haya tafauti iliyoko baina ya vitabu vyake na vya 
Seyyid Ahmad bin Sumeyt. Alikisomesha mwaka 1255 (1840) 
alipohiji na Seyyid Said. : 


4. Mashairi yake ya Kiarabu: Hayakukusanywa ila yale 
yaliyomo katika sarfu. 


5. Mashairi yake ya Kiswahili: Hayakukusanywa ila huu 
Utenzi nitakaoutaja sasa hivi na Dua ya Mvua na baadhi 
chache nyengine. 


Sulwa Fy Akhbar Kulwa (Tarehe ya Kilwa). 


Utenzi wa hadithi ya Miraji: Hiki tu ndicho kitabu 


chake cha Kiswahili. Nitataja beti za mwanzo za 
huu na za mwisho. Alianza: 


Nanza kunudhumu, kwa isimu Yake Karima. 
Mola Muadhamu, Mtukufu Mwenye Rehema. 
Hazina ukomo, Sifa zake mwenye Adhama. 
Sala na salamu, na paweze zendee Tumwa. 


Na Alize thama, na Sahaba tuwasalie. 
Tunali miradi, miongoni mwao tungie. 
Siku ya Kiyama, wasimame watuombee. 
Tupate wokofu, siku nzito ya Jahanama. 


Basi nikomele, sendi mno kwa diibaji. 
Kwani nina mambo, nayapenda kuyadiriji. 
Ni hadithi njema, ya usiku ys Miiraji. 
Yake mwenye jaha, mpandishwa katika sama. 


———— Na akamaliza hivi: 


Basi Nikomele, Miiraji kuinudhumu. 

Kwa himdi yake, Maulana Mola Karimu. 
Sala na salamu, na mbawaze na taadhimu. 
Zimwendee Tumwa, na Alize na wote Jama. 


Rabi turehemu, kwa Rehema Yako Azizi. 
Warehemu wote, wasomao na wasikizi. 
Sote turehemu, kwa baraka ya Mwombezi. 
Siku ya Kiyama, atokowe na Jahanama. 


Na mwenye kutunga, mja wako Muhyiddini. 
Atumai jaza, kwa khuduma yake Amini. 

Kuwa miongoni mwake Tumwa kesho Peponi. 
Mwenye kukhudumu, watu wema hupata mema. 


Lozi 


Utenzi 


Hataye kalibu, kufuata wenye kahafu. 
Tangia Peponi, kwa lutufu Yake Latifu. 
Fakayfa siye, twatumai Kwako Wokofu. 
Kwa baraka zake, Mwombezi wawi na wema. 


Dua ya Mvua 
(Mwaka 1278 - 1862) 


Nanza kubtadi, Kwa Isimu yake Karima, 
Kuomba Wadudi, Mtukufu Mwenye adhama. 

Nabi Muhamadi, Msalie, kiumbe chema, 

Tupate miradi, Ifurahi yetu mitima (nyoyo) 
Siku ya Tanadi (Kiama), waja asiwakilalama. 


Nimeibadili kidogo ipate kuwafikiana ne Kiswahili cha sasa na 
nimeipunguza: 


Na alize thama (kadhalika), Watukufu wenye ajiri 


(twawabu), 
Wenye sifa njema, Simba zake, Tumwa Bashiri, 
Na walosimama, Kuendesha mambo ya kheri, 
Hao wa gadima (zamani), Na nyengine zote dahari, 
Siku ya Qiama, Tuokoke na Jahanama. 


Nimetia tama (nimemaliza), Dibaji sitakithiri, 
Nina mambo mema, Nayawaza kiyafikiri. 

Haya makulima, Yadhiika kwa nyingi hari. 
Twaomba rehema, Kwa Wahabu Mwenye amri. 

Tutuze mitima, Kwa rehema yako Karima. 


Mola Subhana, Mola wetu uso shirika, 

Ndiwe Rahmana, Na Rahima usio shaka. 

Warehemu wana, Na wazee wenye mashaka. 

Waijua sana, Hali yetu kati ya chaka (kukosa mvua), 
Juwa la mchana, Na usiku lisilokoma. 


Ilete mvua; Iyondoke nyota (kiu) na juwa. 

Ndiwe Mwenye guwa (nguvu), Ufishao na kufufuwa. 
Hali waijua, Huhitaji kuarifiwa. 

Hasha kuemewa, Ni amri "Kun" ikawa. 

Wala kutendewa, Jala Rabbi Mwenye adhama. 


1 a 


Wengi waayisi (wamekata tamaa), Kwa mateso kuwa tawili, 
Wana wasiwasi, Kwa midhambi yao thaqili. 

Rabbi tunafisi, Mola wetu uso mithali. 

Na yawe mepesi, Iwe "Kun" yako kalima. 


Rabi twafikie, Toba njema yenye nadama (majuto). 
Utughufurie, Kuu dhambi ziwe lamama (ndogo). 
Wewe unenee, 'Ud-uni' yako kalima. 

Tutawasalie. Kwa isimu yako adhima, 

Dua naipae, Na gabuli ije kwa hima. 


Wapunga Li 


Talii katika vyuwo, Ufunue ukisoma 
Unionye wapungwawo, Majini wacheza ngoma. 
Tlla ni huo wambwawo, Urongo unaosemwa. 
Uso mbele wala nyuma, Uwongo wa maayari. 


Bure mnawapa mali, Hao hawana uganga, 
Wapisha zao feeli, Wari wanaowapunga. 
Akanushao si kweli, Amedumu na ujinga. 
Kwanza wapunga Kitanga, Na wapunga Kitimiri. 


Yakini maneno yangu, Kwa hivi nikwelezavyo. 
Kwani kweli ni utungu, Watu ndivyo wanenavyo, 
Kuwa radhi ndugu yangu, Ikiwa wanena sivyo. 
Nambie ndivyo yalivyo, Ia kweli huwakasiri. 


Hali ya hawa waganga, Jamii mabaramaki. 

Makoikoi na Pangwa, Wajiwapo sisadiki; 

Madungumaro na Ringwa, Ndio khasa mazandiki. 
Ambao ni wanafiki: Kwanza wapunga Matari. 


Dalili tawambiani, Kama mwataka ambiwa: 
Wakiwapo ugangani, Ile siku wanaojiwa 
Huzidi ufirauni, Na kuzidisha kuzuwa. 
Kidhabu pepo wa Rewa, Na pepo wa Madogori. 


Radhi mukitaka yangu, Viumbe mupulikao (mnaosikiliza), 
Wazuieni kwa pingu, Jamii wapungwa hawo. 

Mwenye kuamini Mungu, Huwepuka watu hao. 

Na wale wakanushao, Si Islamu, kafiri. 


Kufa Kwake 


Sheikh Muhyiddin alikufa mwisho wa zama. za Seyyid Majid 
mwezi 27 Shaaban 1286 (2 December, 1869) naye amekwisha kuingia 
kwenye milango ya miaka 80. 


Alikuwa akihukumu kwa uadilifu kweli kweli. Hampendelei yo 
yote hata akimpa nini. Safari moja Sayyid Bakarish Shatry alikuwa 
na kesi yake na mwenziwe. Basi akenda kwa Sheikh Muhyiddin akampa 
Riale 50 (kiasi cha Sh. 250/-). Sh. Muhyiddin alipomwuliza za 
nini, Seyyid Bakari alimwambia, "Zawadi tu hii na tunu, mzee 
wangu nimekutunukia." Sheikh Muhyiddin akapokea akenda nazo ndani 
akazifunga vizuri zote pamoja roboto moja, akaandika juu ya 
roboto ile: "Hii amana ya Sayyid Bakarish Shatry. Nikifa 
apelekewe mwenyewe!!!" Basi alipokufa ilionekana akarejezewa 
mwenyewe. 


Wanafunzi Wake 


Wanafunzi wakubwa wa bwana huyu walioshika mahala pake 
katika ukadhi na kusomesha tu pasina kupata ukadhi ni hawa: 


1. Sayyid Ahmad bin Salim bin Abubakr bin Salim aliyezaliwa 
Ngazija akakulia huko, akasoma kidogo, kisha akaja Unguja akasoma 
kwa Sh. Muhyiddin na akaoa kwa Mashatry -- mabwana wakubwa kabisa 
na matajiri katika zama za Seyyid Said. Wakwe zake hawa wakam- 
penda sana na wakamtukuza vilivyo. Walimpa Uimam wao wa kusalisha 
Msikiti wa Ijumaa wa Forodhani; na mwisho wake wakamtakia kwa 
Seyyid Said awe kadhi wao Mashatry. Seyyid Said akakubali awe 
kadhi wao na kadhi wa kila anayetaka kuhukumiwa na yeye. Bwana 
huyu akadumu katika ukadhi wake mpaka kufa kwake mwisho wa zama 
za Seyyid Majid mwaka 1287 A.H. (1870). Seyyid Majid alikuwa ham- 
witi ila "Walid" tu, yaani "baba yangu." Na mwanawe -- Sayyid 
Muhammed -- alikamata ukadhi baada ya kufa kwake, akafa Mfunguo 
tatu 18, mwaka 1299 (31 October, 1882). Na alikuwa kazaliwa 11 
Shabaan 1357 (1841). 


2. Sh Abdul-Aziz bin Abdul-Ghany al-Amawy: Nitamjata mbele. 


3. Sh. Suleyman Hayat: Mhindi Khoja katika Makhoja waliokuwa 
Suni. Wazee wake wametoka Surat, wakakaa Unguja kabla Seyyid 


La 


Said hakuja pande hizi. Huyu ndiye aliyemrithi Shekhe wake cheo 
cha ukadhi wa Unguja. Ama wenzake wale wawili nilowataja mbele 
walikamata ukadhi na shekhe wao yu hai bado. Akadumu katika 
ukadhi huo tangu hapo alipokufa shekhe wake mpaka kufa kwake 
mwenyewe katika zama za Seyyid Barghash Mfunguo tatu mwaka 1291. 
Bwana huyu alikuwa akisomesha nyumbani kwake Malindi Mizingani -- 
nyumba iliyokabili nyumba kubwa ya Sh. Muhammad Al Hajj. Katika 
wanafunzi wake wakubwa ni Sh. Abdul-Shakur na Sh. Muhammad Hirji. 


4. Sh. Muhammad bin Ahmad bin Hasan al-Murony: Nitamtaja 
katika mashekhe wa Sh. Abdallah Bakathir. 


5. Sh. Hasan bin Yusuf Mngazija: Alihamia Pemba ili kutan- 
gaza ilimu huko; akasomesha wengi mpaka kufa kwake huko mwaka 
1312. Katika wanafunzi wake waliotangaa zaidi ni Sayyid Omar b. 
Salim Baalawy aliyekamata ukadhi Pemba tangu 1345 mpaka 1350, na 
akafa 12 Mfunguo pili 1358. 


6. Sh. Ahmad bin Salmin As-Sabahy: Bwana huyu ndiye 
aliyewasomesha kina sh. Abdallah Wazir na Sayyid Hasan —- 
nitakaowataja katika mashekhe wa Sh. Abdallah -- na wengineo. 


Bwana huyu aliishi miaka mingi, hata akaziwahi zama za 
Seyyid Hamuud. Katika zama hizo alipata Ukadhi wa Mashamba. 
Akahukumu Unguja Ukuu, Shakani, Chwaka, na kwengineko. Alikufa 
Mfunguo nne mwaka 1134 A.H. 


7. Sh. Fadhil b. Ali Mngazija Mbangwa: Alitoka Ngazija akaja 
Unguja kusoma kwa Sh. Muhyiddin. Akasoma kwa jitahada kubwa sana, 
hata akapata alichopata -- nacho ni kitu cha kutosha. 


Safari moja alikuja mgeni mkubwa kwa Sh. Muhyiddin aliyetoka 
Barawa. Siku moja Sh. Fadhil alipokuwa akizungumza naye alimwam- 
bia, "Katika mazungumzo yako na shekhe hukumsikia akinitaja?" 
Yule mgeni akamwambia, "Nimemsikia akikutaja kwa vizuri, na 
akisema kuwa utafahamu unayoyasoma." Sh. Fadhil alifurahi sana, 
akatoka wakati huo huo akaenda akaalika watu. Akanunua mbuzi na 
michele akafanya karamu kushangiria bishara ilioyatamkwa na 
shekhe wake! ' 


Bwana huyu kweli alitokea kuwa mwanachuoni mkubwa, akaweka 
darasa kubwa baada ya shekhe wake. 


Alivyokuwa akikaa nyumba ndogo iliyoko nyuma ya Msikiti 
Gofu. Basi darasa hizi alikuwa akisomeshea Msikiti Gofu. Baadhi 
ya wanafunzi waliokuwa wakihudhuria darasa za Sh. Muhyiddin, sasa 
-= baada ya kufa shekhe wao -- walihudhuria hii ya Sh. Fadhl pia. 
Katika wakubwa waliokuwa wakihudhuria darasa hii ni Kadhi Sayyid 
Muhammad bin Ahmad bin Salim -- mtoto wa Kadhi Ahmad bin Salim -~' 

Sayyid Hasan, Sh. Abdalla Wazir na wengineo. 


Ulipotokea ugomvi wa Wangazija wakati wa Seyyid Barghash, 
wakakata sehemu mbili -- bwana huyu alikuwa katika sehemu ya 
Inyamwatswa Pirusa; na Wangazija wakubwa waliokuwa kwa Seyyid 
Barghash walikuwa katika sehemu ya Inya Fuambaa. Hawa waliokuwa 
kwa Seyyid Barghash walimtilia fitina, hata akapakiwa Unguja 
akapelekwa Ngazija. Akakaa kidogo huko akasomesha; kisha akaenda 
Nzuani (Anjuan) akawa kadhi mkubwa wa huko. Akadumu katika ukadhi 
wake huo mpaka kufa kwake katika mwaka 1302 A.H. 


8. Sh. Shauri bin Haj Shirazy Mtumbatu: Mtu huyu aliingia 
sana katika mambo ya dhikiri, kama Sh. Abdul-Aziz Akaleta tariga 
yake mpya kama Sh. Abdul-Aziz. Yake akaita KIRAMA. Ina vishindo 
katika kudhikiriwa si kama ile ya Sh. Abdul-Aziz. 


Na akiijua vizuri tafsiri ya Quran na akiisomesha sana. 
Aliishi miaka mingi sana. Akafa 11 Mfunguo sita 1331. 


Katika wanafunzi wake ni Sh. Haji bin Vuai Shirazy aliyekufa 
15 Rajab 1356, na Sh. Ali bin Umar Shirazy aliyekufa 5 Mfunguo 
sita 1344. Na mkewe -- Mwana Alama -- alifikia daraja ya kuweka 
darasa nyumbani kwake ya kusomesha vitabu vya dini kama masheikhe 
wanaume, 

8h. Ali bin Khamis bin Salim Al-Barwany 


Amezaliwa Unguja mwaka 1267 A.H., akakulia kwa raha na 
starehe; akahudhuria barazani kwa Seyyid Barghash -- kwa hadhi za 
wazee wake -- naye bado kijana mdogo. Alijuana na wanavyuoni 


wakubwa katika hiyo baraza ya Seyyid Barghash na akasoma kwao. 
Miongoni mwa hao ni makadhi wakubwa wa Seyyid Barghash wa 
Kiibadhi, kama Sh. Yahya bin Khalfan Al-Kharusy, Sh. Muhammad bin 
Suleyman Al-Mendhry, na wengineo; na vile vile akachanganyika na 
makadhi wa Kisuni wa zama hizo, kama Sh. Abdul-Aziz bin Abdul- 
Ghany Al-Amawy na wenzake. 


Katika siku hizo hizo akaja kwa Seyyid Barghash mwanachuoni 
mkubwa sana wa lugha aliyetoka Oman. Bwana huyu alikuwa akiitwa 
Sh. Khamis bin Sliym Al-Khasyby. Sh. Ali b. Khamis aliwaacha watu 
wote wale, akashikana na bwana huyu sasa ~- kwa kusoma kwake 
mchana kutwa usiku kucha. Ikawa kila wakati humwoni ila yuko 
pamoja naye. 


Akatokea kuwa mwanachuoni mkubwa, hasa katika lugha na 
mashairi, na bado hajaingia katika milango ya miaka 30. Seyyid 
Barghash alipoleta matbaa kupiga chapa vitabu vya Kiibadhi 
alifanya kasida nzuri za kumsifu Seyyid Barghash na kusifu hiyo 
matbaa pia -- na kila kikipigishwa chapa kitabu yeye hukitungia 
nyimbo nzuri ya kukisifu; ikapigwa chapa humo humo katka hicho 
kitabu kinachosifiwa. Kila siku kikawa kinazidi cheo chake kwa 
Seyyid Barghash. 


Baada ya hapo ndipo alipojuana na Sh. Muhammad bin Saleh 
Al-Farsy -- mzalia wa Lamu na mkulia wa Makka akasoma na Mufti 
wake, Sayyid Ahmad Dahlan, na wengineo. Huyu Sh. Muhammad bin 
Saleh 
alikuwa mwanachuoni mkubwa na mcha Mungu sana; hata Seyyid Bar- 
ghash akimtukuza sana, na anapojaaliwa kumpa pesa basi hampi ila 
katika pesa ambazo akiyakinisha yeye Seyyid Barghash ya kiwa pesa 
hizo ni za halali! 


Baada ya kukaa naye muda mrefu kidogo alimgeuza madhehebu 
yake, akawa Suni. Si ghadhabu aliyofanya Seyyid Barghash juu ya 
Sh. Ali! Si ukali aliomfanyia! Si makamio aliomkamia! Sayyid Bar- 
ghash alipoona yote haya hayakufaa kitu alimtia gerezani Sh. Ali 
na akamwambia hamfungui mpaka aache madhehebu ya Suni au mpaka 
afe. Kila asubuhi Seyyid Barghash alikuwa akimpelekea Sh. Muham- 
mad bin Suleyman Al-Mendhry gerezani akamsemeze Sh. Ali -- lakini 
Sh. Ali hakusikiliza nasaha zote alizokuwa akipewa na huyu bwana 
mkubwa mzee mtukufu. Seyyid Barghash akaona shauri nzuri amtoe 
Unguja ampeleke Oman. Akatolewa Unguja akapelekwa huko. Alipofika 
huko aliendelea na ghasia zake alizokuwa akizifanya Unguja; hata 
ikawapasa watu wa huko kumlazimisha arejee Unguja. Akarejea 

Unguja gerezani mwake. Seyyid Barghash akamwambia kadhi wake 
mkubwa, Sh. Muhammad bin Suleyman Al-Mendhry, amwambie Sh. Ali 
bin Khamis akiwa anataka amfungue na ale yamini mbele yake Seyyid 
Barghash na mbele ya mabwana wakubwa wengine ya kuwa yeye 
haitakidi tena itikadi ya za Kisuni, bali ataitakidi kama 
alivyokuwa akiitakidi zamani. Sh. Ali akamshauri shkhe wake 
mkubwa -- Sh. Muhammad Saleh -- na huyu Sh. Muhammad akamwambia, 
"Bora ule yamini hiyo usalimike na baa ya Seyyid Barghash. Tamka 
kwa ulimi wako tu, na itikadi yako isalie vile vile." Sh. Ali 
akaja kwenye baraza ya Seyyid Barghash akala yamini hiyo -- na 
hapo hapo akaachiwa aende zake. 


Seyyid Barghash ndiye Harunar-Rashid wa wafalme wa Kibusaidy 
wa Unguja na ndiye Maamun wao pia. Ukubwa na fahari na hishima na 
mengineyo aliyotajikana nayo Harunar-Rashid miongoni mwa wafalme 
wa Kibani Abbas ndiyo aliyosifikana nayo Seyyid Barghash miongoni 
mwa wafalme wa Kibusaidy; na kupenda Al-Maamun ilimu na kukusanya 
chungu ya wanavyuoni kwake ndivyo kulivyokuwa kupenda kwa Seyyid 
Barghash pia. Na kama Al-Maamun alivyowataabisha wasiofuata 


madhehebu yake ndivyo alivyowataabisha Seyyid Barghash waliok-' 


wenda kinyume na madhehebu yake. Imam Hambal na wenziwe 
walifungwa na Al-Maamun, na Seyyid Barghash alimfunga Sh. Ali bin 
Khamis, akamfunga Sh. Ali bin Abdalla Al-Mazrui na akimfunga na 
kumfungua Sh. Abdul-Aziz! Hapana aliyekamilia asiwe na towa -- 
aliyekamilia ni Mungu tu. Mungu Awarehemu waliopita wote, 


Sh. Ali hakuchukua muda tangu kutolewa gerezani -- mara siku 
hizo hizo alikufa katika Mfunguo pili mwaka 1303 A.H., naye ni 
kijana wa miaka 36 tu. 


Wanafunzi Wake 


Miongoni mwa mabwana wakubwa wa Kiunguja waliopata kusoma 
kwa Sh. Ali bin Khamis ni -- 


a. Sayyid Abdurahman JamalilLayl (Nitamtaja katika wanafunzi 
wa Sayyid Ahmad [bin Sumeyt -- below]. 


Sayyid Hasan bin Muhammad Jamalillayl) Nitawataja katika 
: ) mashekhe wa Sh. 
c. Sheikh Abdalla bin Wazir ) Abdalla Bakathir. 


d. Sayyid Ahmad bin Ali Itibari bin Mwinyi Mkuu Sultan Ahmad 
bin Ali bin Abi Bakr bin Salim: Huyu Sayyid Ahmad bin Ali 
anajulikana hapo Unguja na nchi zote nyengine kwa jina la 
Sayyid Mansab bin Ali. Babu yake -- Mwinyi Mkuu Sultan Ahmad 
-= alikuwa mfalme mkubwa wa Ngazija Mroni, na alipeleka huko 
namna nyingi za miti ya vyakula. Na akazaa watoto wengi pia 
wanaopata 100, wake kwa waume. Kama ilivyokuwa karibu 
Masharifu Jamalil-Leyl wote wanaotoka Tsujini wanatokana na 
Mwinyi Bahasan basi ndivyo Masharifu Abubakr bin Salim wa 

Mroni wanavyonasibika na Mwinyi Mkuu Ahmad. 


Huyu Sayyid Mansab alizaliwa Unguja Ukutani mwaka 1279 
A.H. na mtoto mwanamke wa Sayyid Ahmad bin Salim -- kadhi wa 
Seyyid Said Unguja. Akikaa pamoja na mjomba wake, Kadhi 
Sayyid Muhammad bin Ahmad bin Salim, na akasoma kwake pia, 
Hata alipovuma Sh. Ali b. Khamis alishikana naye vile vile; 
akapokea kwake alivyopokea, ingawa alikuwa kesha fahamu 
vizuri Figh kwa kadhi Sh. Muhammad Al-Murony, nitakayemtaja 
katika mashekhe wa Sh. Abdalla Bakathir. 


Seyyid Mansab hakutoshelezeka na kusoma Fiqh kwa mjomba 
wake na kwa Al-Murony na kusoma Lugha na Nahw kwa Sh. Ali 
bin Khamis, lakini alijifundisha kuandika sura za watu na za 
vitu kwa bibi mmoja Padri Mwingereza aliyekuwa akikaa katika 
Kanisa la Mkunazini U.M.C.A., na alijifundisha kwa Hakim 
Daud Ali Khan ilimu ya tarehe na ilimu nyenginezo ambazo 
hazikuwa zikishughulikiwa wala kujulikana Unguja. Kwa hivyo 
Sayyid Mansab alikuwa na fikira zisizowafikiwa na wanavyuoni 
wa Unguja ~- wakaenda kinyume naye sana na wakampinga na 
kuliharibu jina lake kama wanavyoweza. Jumla moja waliokuwa 
wakiitumia sana kwa kuonyesha ubaya wake ni kusema, "Anasoma 
gazeti la Manara," kama kwamba "Al-Manara" ni gazeti la 
kutukana Mungu na dini Yake na Mtume Wake! Al-Manar ni 
gazeti lililokuwa linajitahidi kila namna kuvunja mambo 
yaliyozuliwa katika dini, na likionyesha mwendo aliokuwa 
akiuenda Mtume na Masahaba zake! 


Kweli Sayyid Mansab akisoma gazeti hili, akisoma Taf- 
siri ya Sh. Muhammad Abdoo na vitabu vyengine vya Sh. Muham- 
mad Abdoo; na akisoma karibu magazeti yote makubwa ya Misr, 
kama Al-Hilal, Al-Muktataf, Al-Liwaa, Al-Muayyad na men- 
gineyo. Kupenda mambo haya amekupata kwa watu wageni 
aliokuwa akipenda kukaa nao kama Sayyid Abdur-Rahman Jamal 
wa Misr, Sh. Muhammad Bakashmar, Sh. Abdalla bin Salim Al- 
Khemry, Sh. Muhammad Al-Izz na wengineo. 


Lau kuwa si bwana huyu isingekuwapo leo picha ya 
kuonyesha sura ya Seyyid Khalifa bin Said -- mfalme wa 4 
katika wafalme wa Kibusaidy wa Unguja. Seyyid Khalifa 
alikuwa hakubali kabisa kupigwa picha. Sayyid Mansab alim- 
piga drawing kwa siri pasina mwenyewe kujua! Hata alipopata 
(Seyyid Khalifa) mnong'ono kuwa Sayyid Mansab kampiga draw- 
ing alimwita akamkaripia sana na akamwambia, "Kweli umenian- 
dika sura yangu?! Sayyid Mansab akajibu -- na huku 
anatetemeka -- "La, bwana wangu, sithubutu.! Seyyid Khalifa 
akamwambia, "Nikipata picha hiyo utaona. Nitakukata kichwa 
chako!" Na pale pale wakapelekwa watu nyumbani kwa Sayyid 
Mansab kupekuwa, lakini hawakuona kitu. Ama wangeiona lazima 

Seyyid Khalifa angemkata kichwa kama alivyosema. Seyyid 
Khalifa alikuwa hana mchezo mchezo -- atakalo ndilo huwa. 
Alifululiza muda wa mwezi mzima kila siku ya Jumaane na Al- 
Khamisi kuwakata vichwa wahalifu walioua. 


Bwana huyu alikamata Ukhatibu wa Msikiti Ijumaa wa 
Forodhani tangu mwezi 17 Mfunguo mosi mwaka 1299 A.H. mpaka 
alipomwachia mwanawe, Sayyid Hamid, katika mwezi 23 Mfunguo 
tatu, mwaka 1337 A.H. -- karibu ya kutimia miaka 40. Alikuwa 
msomaji mzuri wa kufuata kawaida; kwa hivyo akisoma katika 
mashughuli makubwa makubwa, kama nyumbani kwa wafalme na 
msikiti wake wa Ijumaa na kwengineko. 


Ingawa wanavyuoni wenziwe walikuwa hawamwafiki katika 
rai zake lakini walikuwa wote wakimtukuza. Hata iliposaliwa 
sala ya kuomba mvua katika zama za Sayyid Hamuud na zama za 
Sayyid Khalifa bin Harub alikuwa yeye ndiye Imam na Khatib 
katika zote mara mbili hizo. Wafalme wote wa Kiunguja -- 
tangu Seyyid Barghash mpaka Seyyid Khalifa -- walikuwa 
wakimtukuza; hapana mmoja aliyepata kutomhishimu. 


Bwana huyu alikuwa akitunza sana siha yake; kwa hivi 
hakuonekana kuugua maradhi makubwa ila maradhi yake yaliyom- 
piga kwa ghafla, akafa kwa muda wa saa 14 tu. Alikufa 
asubuhi ya Jumatatu mwezi 13 Mfunguo saba mwaka 1346 A.H., 
naye ni mtu wa miaka 67. 


Alikuwa hatoki ila katika wakati maalum, wala haendi 


ila mahali maalum katika saa maalum, wala hafanyi jambo 
maalum ila katika muda maalum pia! 

8h. Ali bin Abdallah bin Nafi Al-Mazrui 


Bwana huyu ni mzalia mzalendo wa Mombasa na mkulia wa huko 
pia. Alipata kukaa Unguja muda mdogo wakati wa Seyyid Majid, 
akasomesha katika huu Msikiti Gofu mashuhuri, na akaenda 
kusomesha Pemba pia. Chungu ya wanavyuoni wa Unguja wakubwa 
walikuwa wanafunzi wake. 


Bwana huyu alizaliwa Mombasa mwaka 1240 A.H., akakulia hapo 
katika siku za msukosuko wa Mazrui na Seyyid Said. Hata 
waliposhindwa Mazrui katika mwezi wa Shaaban mwaka 1252, alihama 
yeye na baba yako wakenda kufanya makazi yao Makka. Baba yake 
akaingia kusoma kwa Sh. Uthman bin Hasan ad-Dimyaty -- shekhe wa 
Sayyid Ahmad Dahlan ambaye alisoma kwake tangu labda 1240 na kwa 
Sheikh Ahmad bin Muhammad Dimyaty. Akarejea Mombasa kesha kuwa 
Sunni. Mazrui wa mwanzo huku kuwa Sunni. Akawa anawatia wengine. 
Na yeye Sh. Ali bin Abdalla akawa anasoma kwa Sh. Ali bin Muham- 
mad Surury Al-Misry. Akasoma kwake namna za ilimu muda wa miaka 
7. Hapo akafa Shekhe Ali Surury. Sasa Sh. Ali bin Abdalla akenäa 
akasoma pamoja na baba yake kwa Sh. Uthman bin Hasan Ad-Dimyaty. 
Hata katika mwisho wa mwaka 1262 A.H. aliondoka Makka yeye na 
baba yake kuja zao Mombasa. Waliposhukia katika bandari ya 
Shihir, Sh. Abdalla bin Nafi alikufa katika mwezi 17 Mfunguo tatu 
mwaka 1262 A.H. Akarejea Mombasa peke yake, akasalia hapo Mombasa 
muda wa miaka 8. Baada ya hapo aliondoka akenda zake Makka tena 
katika mwaka 1270 A.H. ili akazidi kusoma. Akamkuta Sh. Uthman 
kesha kufa, kwa hivyo akasoma kwa chungu ya mashekhe wa huko wen- 
gine; na katika kurejea kwake Mombasa katika safari hii ndipo 
alipokutana —- katika bandari ya Mkelle -- na Sh. Abubakr Ba 
Matraf, akasoma kwake na akampa "ijaza". Safari yake ya mwisho ya 
kwenda Makka ilikuwa katika mwaka 1275 A.H. Katika safari hii 
ndipo aliposoma sana hadithi kwa Sh. Muhammad An-Nabrawiy, 
akasoma Mantik kwa Sh. Nur Ali Suleyman (Mhindi) na ndipo 
alipokutana na walii mkubwa wa Makka, Sh. Muhammad bin Said 
Bash-Shar. 


Baada ya kurejea katika safari yake hii ndipo alipotamakani 
akasomesha Mombasa na akakamata ukadhi wa hapo mwaka 1272 mpaka 
kabla kidogo ya kufa kwa Seyyid Majid mwaka 1287 A.H. Akaendelea 
nao jamaa yake -- Sh. Rashid bin Ali binm Nafi mpaka 1292 A.H. 
Akisomesha katika msikiti wa Basheikh tangu saa moja ya asubuhi 
mpaka saa 3, na tangu baada ya kusali adhuhuri mpaka saa 9. 
Katika mwezi wa Ramadhani tu ndipo akisomesha laasiri. 


Katika hizi zama zake za ukadhi wa Seyyid Majid ndipo 
alipokwenda Unguja akasomesha -- muda wa kusomesha -- Msikiti 
Gofu, na ndipo alipotunga. kitabu chake, "Adduruu-Saabigha," 
kukijibu kitabu kilichoitwa "Al-Khulaasatud-Daamigha," ambacho 
kilitungwa na kadhi mkubwa wa Seyyid Majid, aliyekuwa akiitwa Sh. 

Muhammad bin Ali bin Muhammad Al-Mendhry. Sh. Ali b. Abdalla 
alipokwenda Unguja, Seyyid Majid alimwambia, "Umekiona 
"Khulaasatud-Daamigha" alichokitunga Sh. Muhammad bin Ali?" Akam- 
wambia, "Nimekiona." Seyyid Majid akamwambia, "Unaweza kukijibu?" 
Sh. Ali akamwambia, "Lau kuwa sikustahi madhehebu yako 
ningekijibu." Seyyid Majid alimwambia, "Nimekupa ruhusa 
kukijibu." Sh. Ali akamshukuru na akamwambia Seyyid Majid 
amhudhurishie watu amjibu Sh. Muhammad mbele ya watu wote. Tazama 
wema wa Seyyid Majid! Tazama insafu yake! Huytu Seyyid Majid 
ndiye aliyemlanda baba yake kwa siyasa ya upole -- hapendi 
kinguvu-nguvu katika mambo yake. Kwa hivyo alipendwa sana na raia 
zake. Yeye ni kinyume na Seyyid Barghash katika sifa hii. 


Katika mwaka 1304 A.H. Sh. Ali b. Abdallah alikwenda Pemba 
kuwatazama jamaa zake wa Kimazrui waliokuwako huko. Akaweka 
darasa kusomesha. Baadhi ya hao jamaa zake wakaacha madhehebu 
yao, wakamfuata Sh. Ali b. Abdallah katika madhehebu yake ya 
Kisuni. Seyyid Barghash kupata habari hii tu alitoa meli nzima 
akamchukue impeleke Unguja. Alipofika, Seyyid Barghash alimwam- 
bia, "Nitakufunga mpaka ufe wewe huko kifungoni au mpaka nife 
miye." Sh. Ali akamjibu akasema, "Basi si mbali." Akakaa kifun- 
goni. mpaka alipokufa Seyyid Barghash katika mwezi wa Rajab mwaka 
1305 A.H. : 


Vitabu Alivyotunga 

Juu ya kutowa wanafunzi wakubwa hawa na wengineo 
waliotapakaa Mashariki ya Afrika, Sh. Ali b. Abdalla alitunga 
baadhi ya vitabu. Miongoni mwa hivyo ni: 


1. "Adduruu-s-Sabigha. Nimekisoma kwa shekhe wangu Sh. Ahmad 
| Mlomry. 


2. Shrehe ya "Dalailili-Khayrat" 
3. Shrehe ndogo ya "Shamailit-Tirmidhy" 


4. Tarjama fupi ya "Ahl Badr" 


Kufa Kwake 


Sh. Ali bin Abdalla aliishi miaka 72. Alikufa mwezi 12 Mfun- 
guo tano mwaka 1312 A.H. Nimesikia mara nyingi mashekhe zangu ~- 
hasa Sh. Ahmad Mlomry -- wakimsifu sana kwa ilimu, ucha Mungu, na 
ukarimu na mengineyo. Wakisema nimiongoni mwa mabwana wakubwa 
sana waliokuwako pande hizi za Mashariki ya Afrika, 

Katika mabwana wakubwa wa Mashariki ya Afrika waliosoma kwa 
Sh. Ali b. Abdalla -- ima Unguja na Mombasa au Mombasa tu -- ni 
hawa: 


a. Sheikh Muhammad bin Kasim al-Maamiry aliyezaliwa Mombasa 
mwaka 1266 A.H. akafa huko Mombasa siku ya Al-Khamisi mwezi 26 
Mfunguo tatu mwaka 1372 A.H., naye ni mtu wa miaka 62. Huyu ndiye 
mwanafunzi mkubwa kabisa wa Sh. Ali b. Abdalla na ndiye 
aliyeshika mahali pake, akawasomesha wanafunzi wenzake wote baada 
ya kufa shekhe wao, Sh. Suleyman bin Ali al-Mazrui na Sh. Ahmad 
Mlomry ni miongoni mwa hao wanafunzi wenziwe waliosoma kwake 
sana. Alikamata kazi hii muda wa miaka 16 -- tangu kufa shekhe 
wake mpaka kufa kwake. Bwana huyu hakuwa mwanachuoni tu mkubwa wa 
Mombasa bali alikuwa kadhi wa hapo pia. Akashukuriwa katika 
hukumu zake na katika kufundisha kwake watu dini. 


Jina lake linadumu mpaka leo kwa mambo yake mazuri haya 
niliyoyataja na kwa ajili ya mwanawe -- Sh. Muhammad bin Muhammad 
bin Kasim -- ambaye ni mmoja miongoni mwa mawakili mashuhuri 
katika Kenya. 


b. Sheikh Suleyman bin Ali bin Khamis bin Said al-Mazrui 
aliyezaliwa mwaka 1284 A.H., akafa mwezi 4 Mfunguo pili mwaka 
1355 A.H., naye ni mtu wa miaka 71. Huyu alikuwa mwanafunzi wa 
Sh. Ali b. Abdalla al-Mazrui; na baada ya kufa kwake akawa 
mwanafunzi wa mwanafunzi mwenziwe -- Sh. Muhammad bin Kasim al- 
Maamiri na akawa vile vile shekhe wa wanafunzi wenzake; na 
alipokuwa shekhe wake yuko jela alikwenda yeye Pemba kusomesha. 
Mwisho wake akawa anakuja Unguja kwa Sh. Abdalla na Sayyid Ahmad 
akisomeshwa mbio mbio vitabu anavyovitaka, kisha akenda zake. 
Ikipita miezi hurujea tena -- na hivyo hivyo. Safari yake ya 
mwisho aliyokuja Unguja ilikuwa katika mwaka 1325 A.H. Alijuana 
na Sh. Abdalla tangu walipokutana Makka mwaka 1305 A.H., akasoma 
kidogo huko kwa mashekhe ambao alisoma kwao Sh. Abdalla Bakathir. 


Hakufa bwana huyu ila baada ya kuwa ndiye kadhi mkubwa wa 
Kenya yote nzima. Alikamata ukadhi mdogo mwaka 1328 A.H., 
akakamata ukadhi mkubwa mwaka 1350 A.H. Katika Ukumbusho 
aliouacha nyuma yaka ni mwanafunzi wake na mwanawe wa Kumlea, Sh. 
al-Amin aliyekufa 15 Mfunguo tano 1366, na mwnawe mwenyewe wa 
kumzaa, Sh. al-Maamun, aliyekufa 20 Ramadhan 1389. 


c. Sh. Rashid bin Ali al-Mendhry aliyekuwa akiishi Mombasa 
na Pemba. Na ndiye aliyekuwa Imam na Khatib wa Msikiti wa 
Mendhry, Mombasa. Mwisho akawa Kadhi, Lamu tangu mwaka 1340 mpaka 
mwisho wa mwaka 1344, Akafa Mfunguo sita 1345. 

d. Sh. Abdush-Shakur bin Muhammad bin Abdur-Razzak; Bohora 
wa Surat ambaye wazee wake walifanya Maskani yao Unguja tangu 
kabla ya zama za Seyyid Said, wakafanya mali makubwa, Mkunazini 
yote ya Tharia ilikuwa yao. Alizaliwa hapo Mkunazini kwenye jumba 
kubwa la Tharia. Alipoinukia kusoma alisoma kwa Sh. Suleyman 
Hayat mpaka kufa kwake. Baada ya hapo alisafiri akenda Mombasa 
akakaa muda mrefu, akasoma kwa Sh. Ali b. Abdalla Al Mazrui. 
Kisha akenda Hadhramout akakaa muda mrefu huko akasoma kwenye 
Ribat zake na alikwenda kusoma katika nchi nyengine pia, kama 
Bara Hindi na Tran. 


Alitokea kuwa mwanachuoni mkubwa wa lugha. Akifahamu Kiajemi 
vyema, na akifahamu mno lugha ya Kiarabu na Nahw yake. Hakuwa 
mwanachuoni yo yote wa Kiunguja wa Kishafi zama hizo akifahamu 
Nahw kama alivyokuwa akifahamu yeye ila Sayyid Ahmad bin Sumeyt 
na Sh. Abdalla Bakathir; na hawa ndio aliokuwa akiwajali. Ama 
wengine wote akiwafanyia stihizai na kuwaona hawafahamu kitu 
katika Nahw! Alikuwa heshi ugomvi nao. 


Bwana huyu alikuwa na hamaki nyingi, na mambo mengi yakim- 
kasirisha; ndiyo maana watu wengi wakijitenga kwenda kusoma 
kwake. Alikuwa hamsomeshi mtu anayetia buluu kanzu yake, mtu 
anayefunga kanzu yake kwa vifungo vya chaza, anayevuta sigereti 
na anayefanya mambo madogo madogo namna haya! Miongoni mwa watu 
wanaotajikana waliopata kuhudhuria darasa yake ni Sh. Muhsin bin 
Ali al-Barwany. Anamsifu kwa ujuzi wa lugha ya Kiarabu, kwa 
uhodari wa Nahw na kwa uzuri wa kufahamisha na kuijua ilimu ya 
Figh. Sh. Muhsin alihudhuria darasa yake alipokuwa Sh. Abdalla 
Bakathir kasafiri kwenda Hadhramout aliposikia uhodari wa Sh. 
Andush-Shakur unavuma kila mahali. Darasa zake sana zilikuwa 
nyumbani kwake, Mkunazini, na katika Msikiti Jibrili —- Mkunazini 
vile vile. 


Bwana huyu aliishi miaka mingi hata akapinda kwa uzee; kwa 
hivyo akipenda kuikariri Aya ya 68 ya Surat Yasin inayosema, 
"Tunayemtawilisha umri sana humpinda umbo lake." Bwana huyu 
alikufa mwezi 8 wa Mfunguo mosi mwaka 1339 A.H. mae anasogea 
kwenye miaka 90. ' 


e. Sh. Ali bin Abdalla bin Ali Mendhriy wa Pemba, aliyeien- 
desha kazi aliyoanzisha huko shekhe wake mpaka kufa kwake: 3 
Shaaban 1334. 


f. Sh. Muhammad Hirji: Nitamtaja katika wanafunzi wa Sayyid 
Ahmad bin Sumeyt. 

g. Sh. Muhammad bin Ahmad Al-Murony: Nitamtaja katika 
mashekhe wa Sh. Bakathir. 


h. Sh. Ahmad Mlomry: Nitamtaja katika wanafunzi wa Sh. Ab- 
dalla. 


i. Sh. Hamdan b. Abdul-Kadir Kahtany: Mjukuu wa Sh. Muhyid- 
din kwa mwanawe mwanamke. Ndiyo maana akashika Ukhatibu wa 
Msikiti Ijumaa wa Malindi yeye na mjukuu mwengine -- Sh. Abubakr 
bin Abdin-Nur Al-Amawy -- tangu zama za Seyyid Barghash mpaka 
kufa kwake katika zama za mfalme Sir Seyyid Khalifa bin Harub 
katika mwezi 8 Mfunguo nne mwaka 1335 A.H., naye yumo kwenye 
milango ya miaka 60. Bwana huyu alikuwa mwepesi wa kujibu, hodari 
wa ilimu. mjuzi wa vipengee vya Figh; kwa hivyo alikuwa hodari 
mno wa uwakili; hata ilikuwa shida kushindwa anayemchagua yeye 
kuwa ndiye wakili wake! Alikuwa akisomesha kwake Ng’ambu Michen- 
zani asubuhi na baada ya laasiri. Mwisho wake Sayyid Ahmad alim- 
Shikilia asomesha Kurani laasiri ya kila Ramadhani katika Msikiti 
wa Ijumaa wa Malindi. Akakubali. Akasomesha tafsiri ya Kurani an- 
bayo ilihudhuriwa na mabwana wa kweli kweli. Akadumu katika 
darasa yake hii mpaka kufa kwake. 


Alisoma kwanza vizuri kwa Sh. Muhammad bin Ahmad Al Murony; 
mpaka alipoondoka ndipo alipokwenda kwa Sheikh Ali bin Abdalla. 


j. Sheikh Umar bin Stambul bin Abi Bakr As Saady aliyezaliwa 
Tanga (Tambarani), akaishia Tanga, akafia Tanga. Alizaliwa kiasi 
cha mwaka 1270, akasomea Pangani kwa ndugu yake wa kwa mama -- 
Sh. Al-Khidhr bin Qasim Ar Riyamy ambaye alisoma kwa Sh. Ali b. 
Abdalla. Na mwisho wake yeye mwenyewe alikutana na Sh. Ali bin 
Abdalla, akasoma kwake. Na alisoma Magunyani kwa Sh. Zubeir bin 
Ali, Baadaye akashika ukarani wa Maliwali wote waliotawala Tanga 
kwa ufalme wa Kibusaidy tangu mwaka 1297 mpaka 1305. Na liwali wa 
mwanzo aliyefanya kazi naye ni jamaa yake -- Sheikh Said bin 
Khalfan As Saady. 


Mwaka huu 1888 [A.D.] Wadachi waliichukua Pwani ya Tan- 
ganyika; wakamtoa Liwali. Na mwisho wakamfanya yeye Kadhi wa 
Pwani ya Tanganyika yote. Akadumu na Ukadhi wake huo mpaka 
alipouacha katika mwaka 1328. 


Akaendelea katika kazi ya dini za kusomesha na nyenginezo 
mpaka akafa hapo Tanga mwezi 8 Mfunguo tisa mwaka 1336 katika 
umri wa miaka 66. 

Katika wanafunzi wake wakubwa ni - 


i. Sh. Khamis bin Salim Ar Riyamy: alikamata Ukadhi 
hapo Tanga, alipoacha Shekhe wake. 


ii. Sh. Ali bin Hamed Al Buhry aliyezaliwa Tanga. 
Katika mashekhe zake ni huyu Sh. Khamis bin Salim na 

Sh. Abdus Sadig Bawazir na baba yake mwenyewe. 


Alikamata Ukadhi tangu mwaka 1339 mpaka 1354, akafa 
| 1378. 


Ametunga baadhi ya vitabu. Vilivyotabiishwa ni vile vya 
Kiswahili. 


Katika wanafunzi wake ni - 
1. Mwanawe, Sh. Muhammad Ali 
2. Jamaa yake, Sheikh Hemed bin Juma Al Buhry. 
3. Sh. Ameir Juma Al Bimani. 
4. Sh. Muhammad Ayyub Al Kamadhy. 
k. Shekhe Shehe bin Sero: Baada ya kusoma kwa Sh. Ali bin 
Abdalla akajua aliingia katika kazi ya kuwasilimisha wakazi wa 


bara ya Tanga na kuwasomesha mpaka kufa kwake katika mwaka 1327. 


Katika wanafunzi wake ni Sh. Ayyub bin Khamis. Nitamtaja 
katika wanafunzi wa Sh. Abdalla Bakathir. 

Sh. Abdul-Aziz bin Abdul-Ghany Al-Amawy 


Bingwa miongoni mwa mabingwa wa Mashariki ya Afrika lakini 
Ah! Bahati ya vitabu vyake ni mbaya. Juu ya chungu ya vitabu 
alivyotunga, hapana kilichopo mikononi mwa watu ila kimoja 
kinachoitwa "An-Nawamisi-s-Samadiniyya" katika kuomba dua ambacho 
kakitunga katika mwaka 1280 A.H. Na kwa watoto wake kinapatikana 
kitabu cha Tawhid alichokimaliza katika mwaka 1300 A.H. akakiita 
"Ikdul-La-ali," na "Sherhe" ya kitabu hiki ambayo ameiita "Takrib 
Ikdil~La~ali". Ama tarehe yake ya Unguja ya tangu kutawaliwa na 
wafalme wa Kibusaidy mpaka zama za Seyyid Hemed bin Thuweyny 
haijulikani imekwenda wapi au nani aliyo nayo. Jawabu zake 
alizokuwa akijibizana na Bishop Tozer na Bishop Steere na Padre 
Dale hazijulikani vile vile zilipo, wala zilikuwa za namna gani 
na kazijibu vipi. Hapana mwanachuoni wa Kiunguja aliyekuwa 
akishindana sana na kujibizana na mapadre wa Kiunguja kuliko 
bwana huyu —- na hoja zake zilikuwa hoja za kweli kweli, wala si 
makeke na mayowe tu. Akipiga mzinga wake kapiga —- sharti uvunje 
kilioko mbele yake! 


Sheikh Muhyiddin, huyu Sh. Abdulaziz na Sayyid Ahmad bin 
Sumeyt ndio mabwana watatu ambao wanakiriwa uhodari wao wa kila 
mtu. Suni wanasema kwa umoja wao ya kuwa hawakuwapo Unguja Masuni 
wanavyuoni zaidi kuliko wao. Lakini Sh. Abdul-Aziz 
hakushughulikia kusomesha sana, ingawa alikuwa akisomesha kidogo 
nyumbani kwake, Malindi Msikiti Mnara; na pengine nadra 
akisomesha Msikiti Ijumaa wa Malindi. Na laasiri ya Ramadhani 
akisomesha tafsiri Msikiti Ijumaa wa Forodhani. 


Sana alikuwa akishughulikia habari za Dhikri. Yeye ndiye 
aliyetilia nguvu Tarika ya Kadry katika hizi nchi za Mashariki ya 
Afrika, na vile vile alitunga Tarika yake mwenyewe pia ambayo 
aliita "Nuraniyya". Tarika ya pande hizi zamani ilikuwa ya 
Shadhly. 


Ijapokuwa bwana huyu alitilia nguvu habari za Dhikri lakini 
alikuwa hakubali kudhikiriwa kwa mashindano ya michezo, kama 
wanavyofanya watu wengine sasa. Shairi mmoja aliyethirika kwa 
maneno yake kasema:- 


1. Adhukuriye Jalali Haruki akikohowa. 
Siyo Dini ya Rasuli Wa ima imezuliwa. 
Yahitaija suali Mashekhe kusailiwa. 
Wapi ilikozuliwa Ibada ya kukohowa? 

Nauliza kwa yakini 
Hudhukuriwa Manani 
Leo mwaliza rohoni 
Wapi ilikozuliwa 


Hawaona na bendera 
Tasbihi kuburura 
Dini hii ni khasara 
Wapi ilikozuliwa 


Mashekhe mnaosoma 
Dhikiri yenu ni ngoma 
Hiyo ima Lelemama 
Wapi ilikozuliwa 


Mwanzo kwa Shekhe Huseini 
Huko ilikuwa dini 

Mbona kwenu mashindani 
Wapi ilikozuliwa 


"Dha nudiya lisalati" 
"Yawmul-Jumuati" 

Hii yenu tashtiti 
Wapi Ilikozuliwa 


Kila bada ya kusali 
Kwa kuletwa Tahlili 
Sasa mwapandisha hali 
Wapi ilikozuliwa 


Ijapo mtachukiwa. 

Sifa zake kusifiwa. 
Kofi, shingo kudemuwa. 
Ibada ya kukohowa? 


Wanawake kuchukua 
Na kutikisa maziwa 
Yaatilisha kifuwa 
Ibada ya kukohowa? 


Na vitabu kufunuwa 
Kadiri itavyokuwa 
Au pepo Kimamvuwa 
Ibada ya kukohowa? 


Ndiko ilikopokewa 
Haikuwa kuchezewa 
Kelele na kuzomewa 
Ibada ya kukohowa? 


Jamii mnaijuwa 
Ilahi kuhaliliwa 
Ibada mwaipinduwa 
Ibada ya kukohowa? 


Dhikiri huamriwa 

Ya Mola kuhimidiwa 
Pepo na vyano kupewa 
Ibada ya kukohowa 


Sh. Abdul-Aziz alizaliwa Barawa 15 Mfunguo sita mwaka 1250 
A.H., akaja Unguja naye kijana mdogo. Lakini alikuwa amekwisha 


usoma ilimu vizur 
kwa Ha 
Maghriby; 

disha zaid 


dhar, 


Juu 
Muhyiddin 
Muhyiddin 
Seyyid Said akamtawalisha 


ya hivi 


i. Alikuwa amesoma kwa Sayyid Abubakr bin Mih- 
j Ali bin Abdur-Rahman na kwa Sayyid Ahmad Al- 


na kwa huyu Sayyid Ahmad Al-Maghriby ndiko alikojifun- 


i habari za dhikri. 


alipokuja Unguja aliendelea kusoma kwa Sh. 


Hata alipotakiwa Kadhi wa kwenda kuhukumu Kilwa, Sh. 


alimchagua Sh. 


alikuwa kijana wa miaka 16 tu. 


Abdul-Aziz awe kadhi wa huko Kilwa. 
Ukadhi wa huko mwaka 1266 A.H., naye 


Baada ya miaka kidogo kupita aliletwa Unguja kuwa kadhi 


hapo. Akadumu katika Ukadhi wa ha 
Ali ndipo alipoacha kabisa, 


Sh. Burhan bin Abdul-Aziz. 

po mpaka katika enzi ya Seyyid 
akapewa Ukadhi huo mwanawe mkubwa, 


Alikuwa akihudhuria baraza za Wafalme wote wa Unguja tangu 
zama za Seyyid Said mpaka kufa kwake mwisho wa enzi ya Seyyid 
Hemed bin Thuweyny, katika mwezi 5 Mfunguo nne mwaka 1314, naye 
ni mtu wa miaka 66. 


Mfalme aliyemtukuza zaidi ni Seyyid Khalifa bin Said. 
Alikuwa si kadhi tu wa Seyyid Khalifa, lakini alikuwa ni waziri 
wake hasa. 


Bwana huyu ndiye Shekhe wa zamani wa peke yake aliyekubali 
kupiga picha. Amatuachia picha yake mpaka leo tunaiona. Ama 
mwanawe, Sheikh Burhan, kabisa hakukubali kupigwa picha! 


Wanafunzi Wake 


Miongoni mwa wanafunzi wake ni:- 


a. Mwanawe, Sh. Burhan b. Abdu'l-Aziz Al-Amawy. Amezaliwa 
Mombasa mwezi 5 Mfunguo Mosi mwaka 1277, akakulia Unguja na akafa 
Unguja usiku wa kuamkia Jumapili mwezi 9 Mfunguo tisa mwaka 1354 
A.H., naye ni mtu wa miaka 77. Alisoma sana kwa baba yake, 
akafahamu vizuri kwa ajili ya hifdhi yake kubwa. Alihifadhi vitu 
vingi kwa moyo. Alipoacha Ukadhi baba yake alipewa yeye, katika 
mwaka 1308 A.H. mpaka 1350 ndipo alipoachishwa, baada ya kuhukumu 
muda wa miaka 42. Juu ya kuwa aliacha Ukadhi lakini aliachiwa 
ofisi yake. vile vile aitumie kama zamani -- ila asihukumu tu. 


Wafalme wa Unguja na watu wa dola yao na wengineo walikuwa 
' wakimtukuza sana, bali ndiye aliyekuwa akihisabika mbele yao kuwa 
ndiye kadhi mkubwa -- Kadhil-Kudhaa. Katika zama za Seyyid Hamuud 
alikuwa kama waziri khasa, si kadhi tu. Alipewa nishani kubwa 
kubwa na Serikali ya Ki-Unguja na ya Kiingereza kwa mambo 
aliyoyafanya. Alikuwa akipenda mno Masharifu na akiwatukuza kila 
namna na kwa misaada ya pesa. Alikuwa akifuata kauli ya Imam Abu 
Said Al-Istakhry ya kuwa inafaa Masharifu kupewa sadaka na zaka 
pia maadam hawapati tena Khumsi yao. Hii ni kauli nzuri sana in- 
gawa haijafuatwa na watu ila wachache tu. 


b. Sh. Abdur-Rahim: Nitamtaja katika wanafunzi wa Sayyid Ah- 
mad bin Sumeyt. 


c. Sh. Muhammad bin Khalfan (Haj Suweyd): Nitamtaja katika 
wanafunzi wa Sh. Abdalla Bakathir. 


d. Sayyid Hasan bin Muhammad) 


) Nitawataja katika mashekhe wa 
e. Sh. Abdulla bin Wazir ) Sh. Abubakr Bakathir. 

f. Sayyid Abdur Rahman bin Ahmad: nitamtaja nitakapontaja 
Sh. Abdur-Rahym kwenye wanafunzi wa Sayyid Ahmad bin Sumeyt. 


wa SA SA SA SA ENR RRR kkk 


/ 


Katika Mashekhe wa Magunyani 


Magunyani kulikuwa na wanavyuoni wakubwa kabisa na Ustaarabu 
mkubwa kabisa na neema kubwa kabisa na ufalme. Moja katika alama 
za Ustaarabu wao ni Misahafu ya mikono iliyoandikwa kwa khati 
nzuri kabisa na karatasi nzuri kabisa na kutiliwa giraa zote 7 
pembezoni mwaka. Nayo imeandikwa kwa qiraa ya Aby Amr ambayo 
ndiyo ikitumika katika nchi hizi kabla ya kuja hii Misahafu ya 
Bara Hindi na Misr iliyoandikwa kwa hii diraa tunayosoma sasa -- 
giraa ya Asim kwa Riwaya wa Hafs. 


Alilia shairi kihuko wakati yalipowaondokea haya. Katika 
aliyoyasema ni haya:- 


AYNASH-SHURAFAU WASOMA NA KUFASIRI 
MAKADHI NA ULAMAU WALOKUWA MASHUHURI 
NA WASOMAO NAHAU QIRAA ABI AMRI 
AYYUHAL MAGHRURI INA KHADAA DUNIA 


Katika mashekhe wa huko ni:- 

1. Sheikh Abdulkarim bin Umar, aliyekufa mwaka 1274 mabaye 
alisoma kwa baba yake, Sh. Umar bin Muhammad bin Mah- 
moud aliyekuwa akijulikana zaidi kwa jina la Fagyh 
Umar. 

Na Katika wanafunzi wake wakubwa ni:- 


a. Mwenye Abudu, Sayyid AbdurRahman As Saggaf. Nitam- 
taja peke yake. 


b. Sheikh Kale bin Bwana Mkuu. Aliishi miaka mingi 
akasomesha wanafunzi wengi. Akafa mwaka 1336. 


Na katika wanafunzi wa Sh. Kale bin Bwana Kuu ni:- 

i. Sheikh Salil bin Ahmad Al Ausy aliyekufa mwezi 
7 Mfunguo Nne 1386 ambaye ndiye baba wa Sh. 
Ahmad Salil. 


ii. Sh. Muhammad Bashir aliyekufa mwezi 5 Ramadhan 
1360. 


Na wengineo. 

2. Sheikh Zubeir bin Ali aliyezaliwa Chundwa. Katika 
mashekhe wa Sh. Umar Stanbul. 


3. Sheikh Lali bin Vai wa Chundwa. 


4. Sheikh Athuman bin Adi. Katika mwanafunzi wao mwanafunzi 
mwenzao. 


5. Mwenye Abudu, Sayyid Abdur Rahman Saggaf. 
Na katika mashekhe wa huko ni:- 


6. Sheikh Walii bin Abubakr Al Hatimy aliyehamia Unguja 
akakaa akasomesha huko na akafia huko. Alikuwa akijiamini sana 
kwa hivyo akigongana na baadhi ya wanavyuoni wa Kiunguja khasa 
Sayyid Ahmad bin Sumeyt na Sh. Juma bin Ish-hag. Lakini alipom- 
kosoa Sayyid Ahmad mbele za watu ilidhihirika kwa wanaojua wote 
kuwa yeye ndiye aliyekosa. Alisoma Sayyid Ahmad bin Sumeyt 
"WAHTASATIL AWAALIMU". Akamtolea ukali akamwambia "L-AWAL AMU"! 
Lakini ni makosa hivi alivyosema yeye. Ilivyo sahihi ni vile 
alivyosoma Sayyid Ahmad -- "L-AWAALIMU". 


Bwana huyu alijulikana zaidi kwa jina la Mwinyi Abudu na kwa 
Jina la Shekhel-Islam. Hili la pili kalipata Mombasa na lile la 
mwanzo kutoka nalo kwao Siu. 


Bwana huyu alizaliwa Siu katika mwaka 1260 A.H.. Baada ya 
kuinukia tu aliingia katika kusoma ilimu; na sana alisoma kwa 
wanavyuoni wakubwa wa Kisomali waliokuwako huko Siu. Alisoma 
Fig-h kwa Sh. Uthman bin Sheikh Msomali, akasoma Nahw na Serufi 
na lugha kwa Sh. Ali bin Umar Msomali na akasoma Tafsiri na 
Hadithi kwa Sh, Fagih bin Uways Msomali. Vile vile alisoma sana 
kwa Sh. Muhammad bin Said as-Saidy, kwa Sh. Abubakr bin Mkufundi 
Khatibu na akasoma kwa Sh. Lali bin vai Mbajuni na akasoma kwa 
Sh. Muhammad bin Qasim Al Maamry Khutba ya Minhaj. Na kasoma 
zaidi kwa Sh. Abdulkarim Umar. ; 


Aliposhindwa mfalme wa Siu -- Bwana Muhammad wa Bwana Mataka 
~~ akenda Unguja kwa Seyyid Majid pamoja na mabwana wakubwa wa 
huko Mfunguo Tatu 1280, huyu Sayyid Abdur-Rahman bin Ahmad 
alikuwa pamoja nao kwa kuwa ni bwana mkubwa katika mabwana 
wakubwa wa huko. Alikuwa ni kijana wa kiasi cha miaka 20 hivi. 
Walipokamatwa mabwana hawa na Seyyid Majid, na wakapelekwa kwenye 
gereza la Mombasa kufungwa, alifungwa pamoja nao. Akakaa gerezani 
muda wa miezi 6. Baada ya hapo alifunguliwa, ingawa wenzake 
walisalia humo humo gerezani muda mrefu, hata wengine wakafa 
humo. Katika huo muda wa miezi 6 aliokuwako kifungoni ndipo 
alipohifadhi Quran, akaijua barabara nusu yake kwa moyo —- na lau 
angezidi kukaa huko kifungoni angehifadhi yote, kwani aliazimia 

aihifadhi yote alivyokuwa hana kazi ya kumshughulisha. 


Walipofungwa mabwana hawa, na wengine wakafa huko gerezani, 
ndipo watu wa Magunyani walipotunga wakasema:- 


Bisumila badaatu | Na hamdi hidhukuri. 
Na salamu na salatu Ya Muhammadi Bashiri 
Muhammadi alifutu Hakudumu na dahari 
Ayyuhal-maghruri Ina khadaa duniya. 
Lau kwamba humkini Kukaa na kusaliya 
Angekuwako Amini Abadi akabakiya 
Takae saa ni nyani Baada yakwe Nabiya? 
Ayyuhal-maghruri Ina khadaa duniya. 
Wawapi watazilemba Na mahazamu ya zari 
Wana wa nyumba kwa nyumba Zilunguni mwa madari 
Mauti yamewakumba Ghafula wasikhiyari 
Ayyuhal-maghruri Ina khadaa duniya. 


Baada ya kufunguliwa wa kurejea kwao Siu ndipo aliposhika na 
barabara kazi ya Kusomesha dini. Hata katika zama za Seyyid Bar- 
ghash mwaka 1296 alipate Ukadhi wa hapo Siu. Akadumu nao mpaka 
mwaka 1320 A.H. alipochanguliwa na Sir Arthur Hardinge ende akawe 
kadhi mkubwa wa Mombasa. Akaja Mombasa akawa kadhi mkubwa wa hapo 
mpaka kufa kwake siku ya Jumapili mwezi 22 Ramadhani mwaka 1340 
A.H., naye ni mzee wa miaka 80. Alikuwa mwanachuoni hodari, mcha 
Mungu mkubwa mno na karimu wa kupigiwa mfano. Watu wote wa 
Mashariki ya Afrika wakimtukuza. Miongoni mwao Sir Ali bin Salim 
Busaidy na Sh. Rashid bin Salim Mazrui. | 


Alipokuwa Mombasa alikuwa akikaa mtaa wa Kibokoni na 
akisomesha msikiti wa Makadara uliojengwa na Liwali Sh. Mbaruk 
bin Salim bin Ahmad Al-Mazrui. 


Miongoni mwa wanafunzi wake wakubwa ni:- 


1. Sh. Abdul Majid bin Zahran Bajuni: Alikuwa Kadhi wa Lamu. 
Akafa mwisho wa 1364. Alisomesha miaka mingi Mombasa. Katika 
wanafunzi wake wakubwa Sh. Abdul Majid ni Sheikh Said bin Ahmad 
Al-Kilindiny. Alikamata Ukadhi, Takaungu akasomesha Mombasa; 
kisha akenda Moshi na Arusha na pande hizo akahuyisha dini 
vizuri! Akafa 21 Mfunguo pili, 1363. 

2. Sh. Ali bin Salim Daran wa Mombasa; alikuwa akisomesha 
Msikiti wa Basheikh na nyumbani kwake. Alikufa 1368. 


3. Sh. Uthman bin Ali Al-Amudy wa Shela aliyefanya makazi 
yake Unguja, Pemba, na Tanzania. Akafa Jidda ndani ya sala Mfun- 
guo pili 1383. 


4. Sheikh Muhammad Ali Ibashyry, aliyezaliwa Mombasa akasoma 
kwa Sheikhul Islam Assaggaf na kwa wanafunzi wake kama Sh. Abdul 
Majid bin Zahran na Sheikh Said bin Ahmad. Akasomesha Masjidit 
Tagwa na Msikiti wa Mbaruk mpaka alipokufa 15 Mfunguo saba 1371. 


5. Sh. Muhammad bin Yusuf wa Lindi anayejulikana kwa jina la 
Sheikh Badi aliyekufa usiku wa kuamkia 18 Mfunguo tano 1385. 


Mashekhe wa Takaungu na Malindi 


Ulipovunjika ufalme wa Kimazrui katika mwaka 1257 wengi 
katika wao -- na khasa wale wakubwa wa nasaba na vyeo —- 
walihamia Takaungu (Na maana yake ninataka Kujitenga), 
Walihamishia huko kila yao; ila ufalme tu. Lakini raha zao na 
utajiri wao na ustaarabu wao na ujuzi wao walikwenda nazo huko, 


Aliyeanza kuhamia huko akauzua mji huo ni Bwana Mkubwa wa 
Kimazrui, Sh. Rashid bin Salim, alipogombana na Liwali -- wa 
kabla wa mwisho -- wa Kimazrui, Sh. Salim bin Ahmad Al Mazrui 
aliyekufa mwisho wa mwaka 1250. 


Basi katika wanavyuoni wakubwa wa huko ni:- 


1. Sheikh Suleiman bin Ali bin Khamis bin Mbaruk Al Mazrui. 
Alizaliwa Takaungu akasoma Mombasa kwa jamaa yake na mkwewe, Sh. 
Ali bin Abdalla Mazrui. Akasomesha kwao huko Takaungu na 
akakamata Ukadhi huko pia 1313 mpaka kufa kwake 1328. 


2. Sheikh Nasor bin Ahmad bin Muhammad Al Mazrui. 
Aliyezaliwa Takaungu akasoma huko na akasoma Mombasa kwa Sh. Ali 
bin Abdulla. Akakamata Ukadhi Takaungu, kisha Malindi, tangu 
1324, akadumu nao miaka 40 au zaidi. Akauacha Rajab 1365, akafa 
17 Mfunguo sita 1370 katika umri uliopindukia 80. 


Alijenga msikiti Malindi na akisali na kusomesha hapo. 
3. Sheikh Hemed bin Jumaa Al Mazrui. Anajulikana zaidi kwa 


jina la Sheikh Surur. Alisoma kwa Sh. Ali b. Abdulla akatokea 
kuwa hodari sana, akawataabisha wanavyuoni wenziwe na kuwavunja 

"Utuni" mara kwa mara. Akawatolea makosa -- mbele za watu -- 
Makhatibu, wanaodarisisha na wengineo. Bali hata alipokwenda 
Makka aligombana na wanavyuoni huko. Alikuwa akisema na kufanya 
anavyotaka. 


Alikamata Uliwali wa Roka na Ukadhi wa Malindi tangu 1321 
mpaka 1324. 


Alikuwa na khati nzuri akaandika vitabu vingi kwa mkono. 


4. Sheikh Khalfan bin Abdulla Mazrui. Aliyezaliwa Takaungu 
mwaka 1284 akasomea huko na akasomea Mombasa kwa Sh. Ali bin Ab- 
dulla. 


Akawa Kadhi wa Takaungu na pande hizo tangu 1329 mpaka 1332, 
kisha tangu 1336 mpaka 1344. Akafa Mfunguo tano 1363 katika umri 
wa miaka 80. 


Katika wanafunzi wake wakubwa ni Sheikh Abdulla bin Muhammad 
bin Abdulla Mazrui. Aliyezaliwa Takaungu mwaka 1312 wakati wa 
vita vya Mtondoo walivyovisimamisha Mazrui wa Gasi -- chini ya 
uongozi wa Sh. Mbaruk bin Rashid bin Salim Mazrui -- na baadhi ya 
Mazrui wa Takaungu -- chini ya uongozi wa Sh. Mbarak bin Rashid 
bin Khamis Mazrui -- kupigana na Mngereza na Mfalme wa Unguja. 
Hawa walitaka kumtawalisha Sh. Rashid bin Salim bin Khamis Mazrui 
Takaungu na pande zake zote za huko. Wao wakakamkataa wakamtaka 
Sh. Mbaruk bin Rashid bin Khamis Mazrui. 


Basi alizaliwa wakati waliposhindwa Mazrui hao; na wengi wao 
wakakimbilia Tanzania (Tanganyika) wakati wa utawala wa 
Kijarumani. Majarumani wakawaweka kwa vizuri na wakawapa ardhi na 
mengineyo. 


Huyu Sh. Abdulla alisoma huko kwao kwa ami yake, Sh. Khalfan 
bin Abdalla tuliyekwisha kumtaja. Akawa shekhe mkubwa wa huko na 
Khatibu mashuhuri. 


Akafa mchana wa Jumaapili 29 Rajab 1389 naye ana umri wa 
miaka 77, | 


Sheikh Abdalla Bakathir 


ab i Bab ke na Sababu ya Kwitw 


Jina la baba yake ni Bwana Muhammad bin Salim bin Ahmad bin 
Ali bin Abdalla bin Umar bin Kadhi Abdur-Rahim Bakathir Al-Kindy. 


Bwana Salim bin Ahmad ndiye mzee wake wa mwanzo kuja pande 
hizi za Mashariki ya Afrika hata sh. Abdalla na baba yake 
wakazaliwa katika kisiwa cha Lamu, Ama huyu Kadhi Sh. Abdu Rahim 
yeye alikuwa kadhi wa Tarim -- mji mtukufu kuliko miji yote ya 
Hadhramout, kwani karibu Masharifu wote wakubwa wa Hadhramout 
wamezikwa hapo katika makaburi yanayoitwa Bash-shar. 


Huyu Bwana Muhammad bin Salim alifia Lamu mwaka 1281 A.H., 
na mwanawe Sh. Abdalla ni mtoto wa miaka 6 tu, lakini lilikuwa 
limekwisha mjaa jina la "Buy". Sh. Abdalla alipokuwa mdogo 
alikuwa akimwita baba yake "Buy! yaani "Baba yangu! kwa lugha ya 
Kiarabu; kwa hivi wazee wa Kiamu wakicheza naye kwa kumwita Buy. 
Likamselelea jina hili. Hata alipokuwa kesha pata utukufu wake 
watu wengine waliokuwa hawajasahau bado jina lile wakimwita Sh. 
Abdalla Buy. 


Hii kabila ya Bakathir ni tumbo moja katika matumbo mengi ya 
kabila kubwa ya Al-Kindy ambayo imejaa tele Oman na Hadhramout. 


Mama Yake 


Bibi wa Kibaruwany. Bint Abdalla bin Adiy bin Abdalla. Huyu 
Sh. Abdalla ni Mwarabu wa Unguja lakini alioa nchi nyingi na 
akazaa kote. Na ndugu yake -- Sh. Muhammad bin Adiy -- ndiye 
aliyejenga Masjidil Hadith wa Baghany uliyo karibu na Post, Un- 
guja. Na Bint Seif bin Adiy ndiye aliyejenga msikiti uliyokabili 
National Bank, Unguja (karibu na Court). Na ndiye mama yake Sh. 
Seif bin Said bin Majid Al Maamiry. 


Kuzaliwa Kwake 


Sh. Abdalla alizaliwa zama za Seyyid Majid mwaka 1276 A.H. 
kwenye kisiwa cha Lamu katika mtaa wa Mkomani —- mmoja katika 
mitaa mashuhuri ya Lamu. 


Kazi Alizokuwa Akifanya 


Sh. Abdalla aliondokea yatima hana baba wa kumtazama, kwa 
hivyo ilimpasa tangu udogo wake kufanya kazi ya kuendesha maisha 
yake. Akajifundisha ushoni wa charkhani. Akawa anashona kofia na 

kanzu za charkani; ikawa hii ndiyo kazi yake mpaka utuuzimani 
kwake -- ingawa mwisho wake alikuwa hashoni yeye, wakishona watu 
wa nyumbani kwake, mchana kutwa na baadhi ya saa za usiku pia. 
Yakitoka makorija kwa makorija ya kofia kila mwezi, 


, 


fe) si 


Katika zama za utoto wake Lamu ilikuwa imejaa wananvyuoni 
wengi wacha Mungu, kwa hivyo alikwenda kusoma kwa wengi katika 
hao. Walio mashuhuri sana katika hao aliosoma kwao ni:- 


1. Sayyid Abubakr bin Abdur-Rahman Al-Huseyny anayejulikana 
zaidi kwa jina la Sayyid Mansab, ambaye alizaliwa mwaka 1243 
A.H., akafa mwezi 20 Shaaban mwaka 1340 A.H.; naye ni mzee wa 
miaka 97! Sharifu huyu alisoma kwao Lamu, kwa Sh. Muhammad bin 
Fadhl Al Bakry aliyekufa Mfunguo Tano 1282, na kwa Sayyid Abdur- 
rahman bin Ahmad Alhuseiny aliyekufa 1272, akasoma Makka mwaka 
1302 kwa Sayyid Ahmad bin Zeyny Dahlan na kwa wengineo; na katika 
mwaka 1306 A.H. alikwenda Hadhramout akakutana na mabwana wa 
huko, kama Sayyid Idarus bin Umar Al Hibshy na wengineo. Walimpa 
hishima kubwa sana; na Sayyid Abdur Rahman bin Muhammad Al- 
Mashhur alipotunga kitabu chake "Shamsudh-Dhahiira" alimtaja 
Sayyid Mansab kwa sifa kubwa kubwa. 


Seyyid Majid alipoiamirisha Dar es Salaam alimpeleka Sayyid 
Mansab awe kadhi wa huko. Akadumu katika Ukadhi huo mpaka zama za 
Seyyid Barghash, ndipo alipoacha Ukadhi wa Dar es Salaam akashika 
Ukadhi wa Lamu. Kisha Seyyid Hamuud alipotawala katika mwaka 1314 
A.H. alimfanya Sayyid Mansab kadhi wa Chwaka -- moja katika 
Wilaya 3 za Unguja. Akadumu katika Ukadhi huu mpaka zama za 
Seyyid Ali bin Hamuud. 


Alipokuwa huko Chwaka alijitahidi sana kuwafundisha dini 
watu wa hapo, akawajengea msikiti kwa gharama zake na akauekea 
wakf kidogo, Msikiti huu uko mpaka leo na unasaliwa kwa dasturi. 
Ilipoanzwa katika Unguja Witri na Tarawehe za juzuu yeye alikuwa 
ni mmoja katika hao wenye kuanza, na akawa ndiye Imam wao. 


Siku zake za mwisho alizimalizia Lamu; akawa kutwa anakaa 
msikitini, hatoki. Hata alipokuwa mzee hawezi. kukaa kwa muda 
mrefu alitiliwa kitanda huko huko msikitini! Akawa hainuki kitan- 
dani mwake ila kwa ajili ya kusali ya Fardhi au sala za Suna na 
sala kwa jambo la haja sana. 


Bwana huyu alipomwona mwanafunzi wake, Sh. Abdalla Bakathir, 


amerejea Makka kusoma, akapata aliyopata, alimshikilia lazima am- 
Someshe kitabu kimoja katika vitabu vya dini. Sh. Abdalla 

alijitahidi kujikurupusha kama anavyoweza, lakini mwisho 
alisalimu amri, akamsomesha "Durarul-Bahiyya". Mabingwa wote wa 
Lamu Walihudhuria darasa hiyo kwa kumwona Sayyid Mansab 
kahudhuria; na kila yaliyomo katika vitabu vikubwa yalitiwa 
katika darasa hii ya "Durarul-Bahiyya!, Ikawa "Durarul-Bahiyya" 
ni jina tu, lakini yanayosomeshwa ni mambo yaliyo katika vitabu 
Vikubwa, Sayyid Mansab aliitungia nyimbo nzuri ya Kiswahili 
darasa hii ya "Durarul-Bahiyya", kwani yeye alikuwa shairi mkubwa 
Wa nyimbo za Kiswahili. Kwa bahati mbaya vitabu vilivyokuwa na 
nyimbo hizo vyote vilizama baharini -- hapana sasa ila za 
kuokoteaokotea tu. Na baadhi ya beti za nyimbo hiyo ya 
Duararul-Bahiyya" ni hizi (aliyeniambia hakuihifadhi vizuri):- 


Shekhe wangu Bakathiri Alitwambia hadhiri 

Wema wa mukhutarasari Ni Durarul-Bahiyya 

Twaeni lulu chazani Ni misiki kigozini 

Haliudi ya usoni Ni sandali na daliya 

Kapenda kufasiriwa Wainga tusioyua 

Yalo mumu achondoa ‘ Na mengi yenye udhia 

Aliacha mtoto mmoja mwanamume —- Sayyid Muhammad -- 


aliyezaliwa Lamu 1296, akafa Unguja 5 Mfunguo mosi, 1383. 


2. Sayyid Ali bin Abdalla bin Hasan Jamalil Leyl ambaye 
labda amezaliwa mwaka 1240 A.H., akafa mwezi 27 Ramadhan mwaka 
1333 A.H; naye ni mtu wa miaka 93. Alitoka Ngazija akenda 
akafanya makazi yake Lamu katika zama za Seyyid Majid; ndiyo 
maana mtoto wa ndugu yake, Sayyid Saleh bin Alwi akamfuata huko 

amu zama hizo za Seyyid Majid -- wakawa Masharifu wa Lamu baada 
a kuwa Masharifu wa Ngazija. Alisoma kwa mashekhe zake Sayyid 
Mansab, Mwisho wake alitikuzwa sana na watu wa Lamu, wakawa 
hawavunji kijiti bila ye amri yake. Hata Wazungu wakimhishimu, 
Pasa Mr, A.W, Rogers alipokuwako Lamu. Akimwona njiani humwambia, 
Nashikamoo Mwenye!" Ucha Mungu wake ulikuwa wa kupigiwa mfano. 

la yaliyomo katika vitabu 4 vya Ihyaa ya Imam Ghazaly ndiyo 
aliyokuwa akiyafuata. Alikuwa hainuwi macho yake kutazama mbin- 
Juni kabisa! Sifa zake zinasimuliwa mpaka leo. ! 


Mtoto wake mkubwa aliyekuwa akiitwa Sayyid Saleh alioa 
Watoto wawili wa Sh. Abdalla. Alimwoa mkubwa kwanza, alipokufa 
akamwoa mdogo wake; na siku zile zile mwenyewe Sayyid Saleh 
akafa, akakaliwa eda na huyu mtoto wa Sh. Abdalla. 

Katika wanafunzi wake wakubwa ni huyu Sayyid Saleh. 


3. Sayyid Saleh bin Alwi bin Abdalla Jamail-Leyl ambaye 
labda alizaliwa mwaka 1260 A.H., akafa mwezi 2 Mfunguo Nne mwaka 
1354 A.H., naye ni mzee wa miaka 94. Bwana huyu ndiye aliyem- 
julisha Sh. Abdalla na Sayyid Ahmad bin Sumeyt, hata akawa ndiye 


kama Sayyid Hasan bin Muhammad Jamalil-Leyl, Sh. Abdalla Wazir 
Msujini, Sh. Muhammad al-Murony na wengineo. Na vile vile alisoma 
kwa Sh. Muhammad bin Fadhil. 


mtoto mdogo anavyokaa mbele ya baba yake mkali. Ama mbele ya 
Sayyid Saleh alikuwa kama anavyokuwa rafiki mbele ya rafiki mwen- 
Ziwe -- kwa kwa kusemezana wanavyotaka na kufanyiana dhihaka pia. 
Sh. Abdalla akilala na kushinda nyumbani kwa Sayyid Saleh, na 
Sayyid Saleh akilala na kushinda nyumbani kwa Sh. Abdalla. Siku 
nyingine hutandika chini Sayyid Saleh, akamwamrisha Sh. Abdalla 
alale juu ya kitanda chake; na baada ya huku na huku huridhia Sh. 
Abdalla baada ya kuambiwa na Sayyid Saleh, "Eee! Hutii amri 
yangu?" Hapo huwa hana la kufanya ila kutii -- kisu kimepata 
mfupa. 


Sayyid Saleh na sh. Abdalla walikuwa wameozana. Sh. Abdalla 
alimwoa ndugu yake Sayyid Saleh, na Sayyid Saleh akamwoza mwanawe 
mkubwa, Sayyid Ahmad al-Badawi, mtoto mkubwa kabisa wa Sh. Ab- 
dalla ambaye ndiye aliyewazaa hawa wajukuu wakubwa wa Sayyid 
Saleh. Kuna watu wengine wanaodai ya kuwa haramu kwa mtu 
asiyekuwa Sharifu kumwoa Sharifu! Wanasemaje basi hapa? Na 
watasemaje wakisikia ya kuwa Sh. Abdul Aziz, Sh. Ali bin Abdalla 
na Sh. Said bin Dahman, nao pia walioa wake wa Kisharifu? Na 
wajizuilie watu na kuzua viroja viroja kila siku! 


Mwendo aliokuwa akiwenda Sayyid Ali bin Abdalla ndio mwendo 
aliofuata huyu mwanawe, Sayyid Saleh. Na mwisho wake akatukuzwa 
kama alivyotukuzwa yeye. Katika mavazi alikuwa kinyume na Sh. Ab- 
dalla, Sh. Abdalla alikuwa akivaa nguo nzuri zilizokamilika -- 
suruali (si kikoi), fulana nzuri, kanzu ya thamanini ya 
charkhani, kizibao chema, juba zuri, kofia ya kazi au ya 
charkhani na kilemba 'kilichoitwa kikaitikia’. Ama Sayyid Saleh 
alitoshelezeka na nguo nne tu —- kikoi, kanzu ya charkhani, kofia 
ya charkhani, na kizibao cha mfuto. Mwendo wa Sh. Abdalla ndio 
mwendo wa Imam Kasim bin Muhammad na Imam Leyth bin Saad na wen- 
gineo; na mwendo wa Sayyid Saleh ni mwendo wa Imam Salim bin Ab- 
dalla bin Umar na Imam Malik na wengineo. 

Katika wanafunzi wake wakubwa ni:- 


a. Mwanawe, Sayyid Ahmad Badawy. (Nitamtaja katika wanafunzi 
wa Sh. Abdallah Bakathir.) 


b. Sayyid Muhammad bin Adnan Alahdal aliyezaliwa mwaka 1314 
akafa Jumaapili 27 Mfunguo Mosi, 1382. Akisifiwa zaidi 
kwa kucha Mungu. 


Kwa hivyo Sh. Abdalla alisoma vitabu vyote hivi kwake. Kwa muda 
wa miaka mingi bwana huyu alikaa Makka, akafanya huko kama mas- 
kani yake. Sh. Muhsin -- mwanafunzi mkubwa wa Sh. Abdalla -- 
alipokwenda Makka mwaka 1313 A.H. alimkuta huko, akasoma kwake 
Tawhid ya Sayyid Ahmad Dahlan na "Durarul-Bahiyya". Akawa ndiye 
shekhe wake wa mwanzo wa Fiqh. Bwana huyu aliishi umri mrefu 


husimama akawafasiria kwa vizuri, kisha ndipo anaposhika njia 
akenda zake! 


Quran imeletewa nini ila ifasiriwe ipate kujulikana maana 
yake? Wananishangaza wanaoharamisha kufasiriwa Quran. 


5. Sheikh Abubakr bin Muhammad Al Maawy aliyekufa Ramadhan 
1308. Akijulikana sana kwa jina la Bwanye Kaye. Alisoma kwa Sh. 
Muhammad bin Fadhl na kwa Sayyid Abdurrahman. 


Katika wanafunzi wake ni:- 


a. Sayyid Abdalla bin Ahmad Kadhi Al Ahdal aliyekamata 
Ukadhi baada ya sheikhe wake, Al Amiry, akafa 2 Mfunguo 
sita 1348. 


b. Sheikh Feisal bin Ali bin Abdulla Al Makhzumy aliyekufa 
Mfunguo sita 1336. Sheikh huyu akiichukia sana bidaa ya 
kupiga matari msikitini. Ilipoingia Lamu alikataza upeo 
wa kukataza. Alipokosa wengi wa kumsikiliza akahama 
kwenye mambo hayo, akayapiga vita barabara mambo mabaya 
hayo ya kutia ngoma katika dini. 


c. Na mdogo wake, Sh. Ali bin Muhammad Al Maawy aliyekufa 
mwezi 8 Shaaban 1349 ambaye ndiye baba wa 


La Sheikh Abdulla bin Ali aliyezaliwa mwaka 1306 
akasoma kwa baba yake na kwa Sheikh Feisal. Kisha 
akakamata Ukadhi tangu mwaka 1364 mpaka 1374. 


li. Sheikh Muhammad bin Ali aliyezaliwa 1308, akafa 16 
' Mfunguo Tano 1380. Alikuwa mzuri kwa kutunga 
mashairi ya Kiswahili na ya Kiarabu. 

d. Sheikh Ali bin Khalid Lamiy: Alitangaza ilimu katika 
Nairobi na pande zote huko muda wa miaka mingi na 
akasomesha Mombasa pia miaka mingi. Akafa mwezi 5 Mfun- 
guo pili 1363. 


Mashekhe Aliosoma Kwao Unguja 


1. Sayyid Ahmad bin Abubakr bin Sumeyt ambaye amezaliwa 
Ngazija usiku wa kuamkia Alkhamisi mwezi 5 Rajab mwaka 1277, na 
akafa Unguja usiku wa kuamkia Alkhamisi vile vile, mwezi 13 Mfun- 
guo mosi mwaka 1343 A.H. Sayyid Saleh ndiye aliyemjulisha bwana 
huyu wakati Sh. Abdalla alipokwenda Unguja mwanzo wa zama za 
Seyyid Khalifa b. Said -- wakati huu Sayyid Ahmad alikuwa ni 
kadhi hapo Unguja. Toka zamani Sayyid Saleh alimpa barua Sh. Ab- 
dalla alipokuja Unguja awape mashekhe wa Kiunguja ili awajulishe 
naye. Wakajuana naye kwa vizuri, lakini safari hii -- alipokuwa 
Sh. Abdalla anakuja Unguja ili afanye safari ye kwenda kukaa 
Makka kwa muda mrefu ili asome huko -- ndipo Sayyid Saleh alim- 
pojulisha zaid na Sayyid Ahmad ili Sayyid Ahmad amjulishe Sh. Ab- 
dalla kwa mashekhe wakubwa wa Makka. Sayyid Ahmad akamwandikia 
barua za kuwapelekea mashekhe wote wakubwa wa Makka, lakini alim- 
wambia ashikamane zaidi na Sh. Umar bin Abubakr Bajuneyd; na Sh. 
Abdalla akafanya kama alivyoambiwa na Sayyid Ahmad. 


Hata Sh. Abdalla alipokuja kufanya maskani yake Unguja zama 
za Seyyid Ali bin Said mwaka 1309 hapo ndipo uliposhtadi urafiki 
wao uliodumu mpaka kufa kwa Sh. Abdalla usiku wa mwezi 14 Shaaban 
mwaka 1343 A.H. akafuatiwa na Sayyid Ahmad katika usiku wa mwezi 
13 Mfunguo mosi mwaka ule ule -- tafauti ya miezi miwili tu. Na 
hivi ndivyo inavyotokea mara nyingi. Watu hawavumi pamoja ila 
hufa pamoja. Imam Hasan Al-Basry alivuma pamoja na Imam Muhammad 
bin Siriin; akafa Imam Hasan, na kwa siku ya 50 yake akamfuata 
Imam Bnu Siirin. Akavuma Farazdak na Jarir; wakafa mwaka moja. 
Kisha akavuma Imam Ali bin Hasan Al-Kisai na Imam Muhammad bin 
Hasan; wakafa siku moja mbele ya Khalifa Harunur-Rashid! Na 
katika zama zetu hizi walivuma Misr mashairi wawili —- Ahmad 
Shawky Bey na Hafidh Ibrahim Bey; wakafa wakati mmoja -- katan- 
gulia Hafidh akafuatiwa na Shawky; na wengineo wasiokuwa hawa.. 


Sh. Abdalla alisoma vitabu vingi kwa Sayyid Ahmad. Miongoni 
mwa hivyo ni "Tafsiri ya Jalaleyn," "Kut-ul-Kulub," "Fat-hul- 
Jawad" ambayo Sayyid Ahmad kaifanyia Hashiya yake, na vyen- 
ginevyo. Na alisoma kwake vile vile kila kitabu alichotunga 
mwenyewe Sayyid Ahmad -- nitavitaja wakati nitakapotaja tarehe 
yake -- vilivyopigwa chapa na visivyopigwa; akapata faida iliyo 
ndani ya vitabu vyote hivyo na isiyokuwamo vitabuni humo pia. 


Yalipatikana mapenzi makubwa mno baina ya Sayyid Ahmad na 


Sh. Abdalla; na Sh. Abdalla akampa Sayyid Ahmad hishima isiokuwa 
na mfano. Miongoni mwa hishima hizo alikuwa hakubali kulala 

katika nyumba ambayo amelala ndani yake wakati huo huo Sayyid Ah- 
mad licha ya kulala chumba kimoja au mahali pamoja! Akikaa mbele 
yake kama mtoto anavyokaa mbele ya mzee wake -- na mzee wa dini 
yake mtu ni bora zaidi kuliko mzee wa kumzaa. Alikuwa hakati 
jambo ila kwa amri ya Sayyid Ahmad wala hajibu maswala makubwa 
maadam Sayyid Ahmad yupo Unguja, bali safari moja alikataa kuj ibu 
na Sayyid Ahmad hayuko Unguja, lakini alikuwa njiani anakuja, 
Asili ya maswali yenyewe yalikuwa hivi:- 


Kadhi Sh. Burhan bin Abdul-Aziz Al-Amawy (Suni) na Kadhi Sh. 
Nasor bin Salim Ar-Ruwehy (Ibadhi) walikata kesi moja pamoja 
lakini mawakili wa wenye kushindwa aliikataa hukumu hiyo, 
wakataka rufaani (Appeal). Judge alipoona hukumu hii imehusu 
Sharia ya Kiislamu aliona bora ikatwe na mwanachuoni wa Kiislamu. 
Akafahamishwa ya kuwa mwanachuoni mkubwa aliyoko Unguja wakati 
huo ni Sh. Abdalla -- na siku hizo alikuwa yuko shamba. Judge 
akampelekea barua ya kumwita na akampelekea gari la farasi la 
kumchukua, Alipofika "Court! alifanyiwa hishima kubwa; lakini 
alipoulizwa alikataa kujibu, akasema, "Wa kujibu maswali haya ni 
Shekhe wangu -- Sayyid Ahmad —- si miye, mwanafunzi wake. Ama 
Yangekuwa maswali ya sala na saumu ningejibu." 


2. Sh. Abdalla bin Wazir Msujini ambaye amekufa Unguja mwezi 
1 Mfunguo sita mwaka 1322 A.H.. Alikuwa mmoja katika wanavyuoni 
wakubwa wa Unguja na mawakili wake pia. Nyota yake ilipanda zaidi 
wakati wa Seyyid Ali bin Said, hata akawa ndiye kama Mfuti wa Un- 
guja nzima na kama Wazir-al-Awkaaf" na Director wa Public Works. 
Mali ya wakf yalikuwa chini ya mikono yake, na amri ya kujenga na 
kuvunja pia, 


Hishima yote hii ilimtoka wakati wa Seyyid Hemed bin 
Thuweyny; na mwisho wake akamtoa Unguja akampelekea Ngazija -- 
hakurejea ila baada ya kufa kwake Seyyid Hemed. 


Sh. Abdalla alijuana na bwana huyu tangu kati ya zama za 
Seyyid Barghash. Wakapatana sana na akasoma kwake baadhi ya 
Vitabu kabla hakwenda Makka. 


Siku hizo Sh. Abdalla alikuwa mpita njia tu Unguja, si mkazi 
bado -=-~ kwa hivyo ikitokea bahati akawa Unguja mwezi wa 
Ramadhani, Sh. Abdalla Wazir alikuwa hamkubali ila ende kwake 
wakale pamoja. Alikuwa akisifiwa kwa ukarimu, 


Sh. Abdalla Wazir anatajikana mpaka leo kwa ustadi wake wa 

kufasiri Quran kwa lugha ya Kiswahili, hata Sh. Abdush-Shakur -- 
ambaye alikuwa mwingi wa kuchambua wanavyuoni wenziwe -- alikuwa 
akisema, "Tafsiri chapa kwa Sh. Abdalla Wazir." Sheikhe huyu 
alirithiwa makamo yake ya kusomesha msikiti wa Chale (Charlie) na 
mwanawe, Sh. Muhammad bin Abdalla Wazir, na kamrithi ustadi wake 
Pia wa kufasiri Quran au alimzidi baba yake -- na hivi ndivyo in- 
avyotakikana mtoto awe. 


Alisoma kwa wanafunzi wa sh. Muhyiddin kama Sh. Fadhli na Sh. 
Ahmad bin Salmin. 


Na katika wanafunzi wake ni:- 
a. Mwanawe. Nitamtaja katika wanafunzi wa Sayyid Ahmad. 
b. Sh. Abdurrahym. 


c. Sh. Juma bin Is-hag Mngazija Mbude aliyekuwa akikaa 
na kusomesha Fungoni. Akafa 22 Mfunguo Pili 1353. 
Alikuwa akijitumaini barabara kwa hivyo hakuwa 
akikubali kuitika tu wakisema hao mabwana wakubwa 
kabisa waliokuwa katika uhai wake. 


(3) Sh. Muhammad bin Ahmad bin Hasan Al-Murony aliyefia 
Madina mwaka 1307 A.H.. Bwana huyu alikuwa mwanafunzi wa Sh. 
Muhyiddin. Baada ya kufa kwake alikwenda Mombasa akasoma kwa Sh. 

b. Abdalla Al-Mazrui na Lamu kwa Sayyid Mansab. Baadaye, 
akashika mahali pa Sh. Muhyiddin katika kudarisisha kwenye 
Msikiti wa Kiponda ubavuni mwa nyumba ya Sherrif Dewji. Mwisho 
Wake alikamata Ukadhi wa Unguja mwaka 1303 A.H.; na baada ya siku 
dogo akauacha akenda akafanya maskani yake Makka. Sh. Abdalla 
Alijuana naye hapo Unguja; na alipoazimia kwenda kusoma Makka -- 
Na akasikia ya kuwa Sh. Muhammad kaondoka Unguja kenda Ngazija na 

Outh Afrika, na mwisho wake atakwenda Makka alifanya shauku 
akutane naye. Kwa bahati nzuri wakakutana huko, wakakaa pamoja; 
na akawa Sh. Abdalla ni mwanafunzi na mtumishi wa Sh. Muhammad, 
ama yeye Sh. Sh. Muhammad alivyokuwa mwanafunzi na mtumishi wa 
Sh. Muhyiddin. Wakifuatana darasani pamoja. Wakirejea nyumbani 
Wao, Sh. Muhammad "Humtaliisha" Sh. Abdalla vitabu walivyosoma. 
“wa Miongoni mwa vitabu "alivyotaliishwa" na Sh. Muhammad ni 
Fat-hul-Wahhab". Sh. Abdalla hakumsomesha mtu yo yote kitabu 

Unguja ila Sh. Muhsin bin Ali Al-Barwany ambaye yeye sasa 
anawasomesha watu wa Unguja -- na mimi namshukuru Mungu kuwa ni 
Mmoja katika hao waliokisoma kwake. 


Huyu Sh. Muhammad alikuwa anasifiwa kwa ilimu na kucha 


Mungu, hata alikimbia Unguja akauacha Ukadhi kwa ajili ya kuogopa 
Cha Mungu wake usiingie kombo au towa. 

Katika waliosoma kwake ni Sayyid Mansab bin Ali, Sh. Ahmad 
Mlomry, Sh. Jabir bin Saleh (babu yangu) na Sh. Hamdan na Sh. 
Abdu-Rahman Mwenze Mbamba aliyekufa 7 Mfunguo Nne 1305. Alipoon- 


doka Murony yeye ndiye alishika darasa zake akawasomesha hao 
wanafunzi wenzake. 


4. Sayyid Hasan bin Muhammad bin Hasan Jamalil-Leyl ambaye 
amekufa usiku wa kuamkia Jumapili mwezi 18 Mfunguo saba mwaka 
1322. Baba yake alikuwa na ucha Mungu mkubwa, hata akapendezewa 
naye Sh. Muhammad bin Seyf Al-Mendhry -- mwanachuoni wa Kiibadhi 
na tajiri mkubwa zama za Seyyid Majid na Seyyid Barghash -- akam- 
jengea msikiti wake mahsusi Vuga ili asalishe hapo. Msikiti huu 
akaurithi Sayyid Hasan kwa kusalisha na kusomesha; na mpaka leo 
wanasomesha Quran hapo watoto wa Sayyid Hasan, na wao ndio Maimam 
wake. Sh. Abdalla alikuwa akihudhuria darasa za bwana huyu wakati 
anapokuja Unguja katika zama za Seyyid Barghash. Hata Sh. Abdalla 
aliporejea Makka akajua aliyojua, alitaka huyu Sayyid Hasan kwa 
Sh. Abdalla Bakathir amsomeshe "Ihyaa" na Sh. Abdalla akakubali, 
kama alivyokubali kumsomesha Sayyid Mansab -- shekhe wake mkubwa 
~= kitabu cha "Durarul-Bahiyya". Na huu ndio mwendo waliokuwa 
wakenda wanavyuoni wa zamani -- hapana kujiona ya kuwa mimi 
mkubwa sitasoma kwa wengine. 


Alisoma kwa:- 
a. Baba yake. 


b. Sharif Abdalla Al Mahdi wa Barawa -- Imam wa kwanza wa 
Msikiti Gofu. 


C. Sh. Ali b. Khamis Al-Barwany. Nimekwisha kumtaja. 
d. Sh. Abdul-Aziz Al Amawy. Nimekwisha kumtaja. 


@e. Na kwa makadhi wakubwa wa Kiibadhi, Sh. Yahya bin khalfan 
Kharusy na Sh. Muhammad bin Suleiman Mendhry. 


Na katika wanafunzi wake ni:- 


1. Mwanawe, Sayyid Ali bin Hasan, aliyezaliwa 11 Mfunguo 
Mosi 1298. 


ii. Sh. Muhamad bin Abdalla Wazir. Nitamtaja katika 
wanafunzi wa Sayyid Ahmad bin Sumeyt. 


iii. Sh. Mohammad bin Abdur Rahman Loghani, aliyezaliwa zama 
za Sayyid Majid, akafa 26 Mfunguo sita 1323. Baba yake 
alikuwa Kinyozi kama wazee wake. Na wao ndio 
walioujenga Msikiti Kinyozi uliyoko Kajificheni 
(Zanzibar), Mwisho akawa kadhi zama za Seyyid Majid. 


79 


Huyu Sayyid Hasan aligombana na Sh. Abdalla Wazir, akatunga 
katika mwezi wa Mfunguo tatu mwaka 1315 A.H. kitabu cha kunjibu, 
akakiita "Al-Ajwibatush-Shamila". Kitabu hiki alikipeleka kwa 
Mufti wa Makka, Sheikh Muhammad said Babseyl, naye akaandika 
maneno chini yake kuonyesha ya kuwa yaliyo katika kitabu hicho ni 
sahihi. Aliyatilia tarikhi hii: 10 Mfunguo Nne 1316. Nimekisoma 
kitabu hiki na maneno hayo pia. 


Mashekhe zake wa Makka 


Sh. Abdalla alikwenda Makka kuhiji mwaka 1294 A.H. alipokuwa 
kijana wa miaka 19. Akawahi kusikiliza baadhi ya darasa za 
mashekhe wa huko, lakini hakukaa muda mrefu. Baada ya kiasi cha 
miaka 10 kupita tangu kurejea kwake aliazimia kwenda kukaa huko 
Makka kwa muda wa miaka mingi ili asome huko barabara. Hapo ndipo 
alipoandikiwa barua na Sayyid Ahmad bin Sumeyt za kumjulisha na 
wanavyuoni wa huko, kama tulivyotangulia kusema. Akafika huko 
mwaka 1305 A.H., na Sayyid Ahmad Dahlan --- mufti mkubwa wa Makka 
amekwisha kufa. Akaskikamana na:- 


1. Sh. Umar bin Abubakr Bajuneyd ambaye aliishi miaka 74, 
Alizaliwa mwaka 1272 A.H.. Hakufa ila katika mwezi 28 Mfunguo nne 
mwaka 1354 A.H. naye mzee sana. Kila ilimu alizozipata Sh. Ab- 
dalla Makka alizipata kwa bwana huyu, hata hicho kitabu cha 
"Fat-hul-Wahhab" nilichokitaja alikisoma kwa bwana huyu pia. Hata 
Sh. Abdalla alipokuwa kesha kurejea Unguja Sh. Umar alikuwa akim- 
fanyia kila namna za kumzidishia ilimu yake. Moja katika 
aliyoyafanya ni kuwa huyu Sh. Umar Bajuneyd alikuwa ni mmoja 
katika chungu ya wanavyuoni wakubwa wa Makka aliohudhuria 
wakasikiliza tafsiri ya "Jalaleyn" iliposomeshwa na Sh. Muhammad 
Said Babseyl -- Mufti wa Makka baada ya kufa Sayyid Ahmad Dahlan 
~- na Sh. Abdalla yuko Unguja. Ilipokwisha darasa hii kumalizika, 
Sh. Umar Bajuneyd alimletea Sh. Abdalla "Jalaleyn" yake mwenyewe 
aliyoitilia "Taaliki" kwenye darasa ya Sh. Muhammad Babseyl. 
Akamwambia Sh. Abdalla atie naye "Taaliki" hizo katika Jalaleyn 
yake, kisha amrejeshee. Sh. Abdalla akafurahi sana na akafanya 
kama alivyomtakia Sh. Umar! 


Baada ya kusoma Sh. Abdalla siku nyingi Makka, Sh. Umar 
alimwamrisha ende Jawa (Java) akasomesha; kwani watu wa huko 
walimwomba Sheikh Umar awatafutie mtu akawasomeshe dini. Sh. Umar 
asione katika Makka nzima anayefaa zaidi kuliko Sh. Abdalla 
Bakathir! Sh. Abdalla akafika huko Jawa akasomesha muda mrefu, 
hata alipopata wanafunzi wanaoweza kuwaendesha wenzi wao aliiaga 
Jawa akaondoka kurejea Makka. Watu wa Jawa walimpa chungu ya 
fedha; akazipokea akatoa ndani yake gharama za nauli yake mpaka 
Makka; na zote zilizosalia -- alipofika Makka -- alimpa Sh. Umar 
Bajuneyd! 


81 


Sh. Umar alipomwuliza za nani na zinatoka wapi? Alimwambia, "Pesa 
hizi nimepewa Jawa, na ndani Yake nimetoa gharama ya kunifikisha 


hapa, na hizi nakuletea wewe, kwani wewe ndiye uliyenipeleka 
huko." 


Sh. Umar akachukua kidogo, nyengine akaweka. Hata Sh. Ab- 
dalla alipokuwa anahama Makka Sh. Umar alimpa ile amana. Tazama 
ukinaifu wa Sh. Abdalla na utazame ukinaifu wa Sh. Umar Bajuneyd 
pia; utaona kila mmoja anashindani na mwenziwe! Na huyu Sh. Umar 
ndiye aliyemchagua Sh. Abdalla --- baada ya kuwa huko Unguja =-= 
ende Cape Town akapatanishe Waislamu waliokuwa wakigombana huko, 
Akenda katika mwezi wa Mfunguo nne mwaka 1332 A.H. 


Hakuacha kuandikiana na bwana huyu na kupelekeana naye 
zawadi mpaka alipokufa Sh. Abdalla --- lakini Sh. Abubakr alien- 


delea kufanya vile vile kama alivyokuwa akifanya baba yake mpaka 
kufa kwa Sh. Umar Bajuneyd, 


2. Sayyid Abubakr bin Muhammad Shata ambaye alizaliwa mwaka 
1266, akafa mwezi 13 Mfunguo tatu mwaka 1310 A.H. Bwana huyu ni 
mtu wa Misr, katika mtaa wa Shata na mji wa Dimyat (Damietta). 
Mwisho wake alihamia Makka; akasoma na akasomesha huko chungu ya 
wanafunzi; na akatunga chungu ya vitabu pia --- kama hii 
"Durarul-Bahiyya" ambayo hapana mmoja anayekwenda kusona ilimu 
ila huisoma, na juzuu nne za "lanatut-Talibin" === "Sherhe" ya 
"Fat-hul-Muin" ~- ambazo amezimaliza mwaka 1300 A.H.. Haikosi 
Sh. Abdalla kakisikia kitabu hiki kwake alipokuwa akikisomesha, 


Sh. Abdalla. Ama "Durarul-Bahiyya" alisoma Sh. Abdalla kwake, 
naye akaja akaisomesha Lamu na Unguja. 


3. Sh. Muhammad Said bin Muhammad Babseyl ambaye alikamata 
"Umufti" wa Makka baada' ya: kuuzuliwa Sayyid Husein Al Hibshy am- 
baye alikamata Umufti mwaka 1304 A.H. wakati alipokufa shekhe wao 
==- Seyyid Ahmad bin Zeyn Dahlan. Sijui vitabu alivyosoma Sh. Ab- 
dalla kwake, lakini najua ya kuwa "Taaliki! zilizoko katika 
Jalaleyn ya Sh. Abdalla zimepokewa kwenye darasa ya Sh. Babseyl, 
Na kwa taaliki hizi ndivyo alivyosomesha Sh. Abdalla "Jalaleyn" 
Msikiti Gofu mbele ya watu wote, na ndivyo alivyowasomesha nyum- 
bani kwake baadhi ya wanafunzi wake; nao ni sh. Ahmad, Sh. 
Abubakr, Sh. Muhammad bin Umar, na Sh. Makhzumy. Bwana huyu 
alimpa Ijaza nyingi tukufu Sh. Abdalla na alikuwa akiandikiana 
naye sana mpaka kufa kwake 23 Mfunguo saba 1330. ; i 


4. Sayyid Huseyn bin Muhammad bin Huseyn Al-Hibshy (si Al 
Habshy). Bwana huyu alikuwa mkubwa kuliko ndugu yake, Sayyid Ali 
Al-Hibshy kwa mwaka mmoja. Kwa hivi alifuatana na baba yake Makka 
alipokwenda kufanya maskani yake huko. Baba yake akawa Mufti wa 
Makka mpaka kufa kwake katika mwaka 1281 A.H.; na mwanawe huyu 
naye mwisho wake alipata Umufti wa Makka tena baada ya kufa Sh. 

Muhammad Said Babseyl. Lakini hakudumu nao sana kwani alikufa 
mwaka huo huo 1330. Maskani yake yalikuwa Jarwal —- nje ya Makka. 
Alikuwa katika wanafunzi wakubwa wa Sayyid Ahmad Dahlan na katika 
ye wakiweza kujibizana naye wakati ukitokea "mushkil" 
darasani. 


Siku moja alipokuwa Sayyid Ahmad Dahlan anasomesha alisema 
"Dhahir?" =- yaani hayana matata niliyoyasema? Sayyid Huseyn 
alisema, "Yanayo mushkil hayo uliyoyasema." Akakariri Sayyid Ah- 
mad darasa yake na swali lake, na Sayyid Huseyn akakariri jawabu 
yake ile ile, "Yana mushkil hayo unayoyasema." Sayyid Ahmad akan- 
wambia mwanafunzi wake huyu, "Maneno haya kayasema Shargawy 
katika kitabu chake, si miye." Sayyid Huseyn akasema, "Hata 
akisema Shargawy, ndiyo nini?" Sayyid Ahmad Dahlan akahamaki 
akamtemea mate mwanafunzi wake huyu na akavunja darasa -- watu 
wote wakachukiwa na Sayyid Huseyn. Hata usiku Sayyid Ahmad 
alipokuwa "akitalii" aliona ya kuwa Shargawy ameyakosa maswali 
yale. Akatoka pale pale akenda nyumbani kwa mwanafunzi wake huyu, 
Sayyid Huseyn. Akamtaka radhi na akamwambia, "Kabla haijaanza 
darasa kesho mtemee mate kila aliyekuwako jana wala asinirijeze 
kama ulivyonirejeza." Basi kumrejeza mtu shekhe wake si jambo 
baya, lakini inataka umrejeze kwa adabu na hishima. 


Mashekhe Zake wa Hadhramout 


Sh. Abdalla -- baada ya kwisha kujua ilimu barabara alifanya 
shauku ya kwenda kuonana na wanavyuoni wa Hadhramout aliokuwa 
akisikia ilimu zao kubwa kubwa na ucha Mungu wao usiokuwa na 
mfano. Sayyid Ahmad akamwandikia barua chungu za kumjulisha na 
mabwana hao. Sh. Abdalla akaondoka Unguja mwezi 21 Mfunguo mosi 
mwaka 1314 A.H. pamoja na rafiki yake mkubwa, Sayyid Abubakr bin 
Ahmad bin Sheikh Patte; mwanawe wa pili, Sh. Abubakr bin Abdalla; 
na Sh. Muawiya bin Hasan al-Maawiy -- mtoto wa mama yake mdogo 
Sh. Abdalla. Wakaitembelea Hadhramout yote waliyokuwa wakiitaka, 
na wakaonana na wanavyuoni na wacha Mungu wote wa huko. Wengi 
katika hao wakawapa ijaza kubwa kubwa. Ama mwenyewe Sh. Abdalla 
alisoma kwao baadhi ya vitabu kwa ajili ya kutaka baraka. 


Hapa nitawataja hao ambao Sh. Abdalla amesoma vitabu kwao. 
Ama wengine mtu akiwataka atawaona katika "Rihla" yake (kitabu 
cha kutaja safari yake ya kuenda Hadhramout kilichoitwa baadaye 
Al Ash-Wagul Qawiyya Ilaa Mawatinis Saadatil Alawiyya". 
Hakukiita yeye mwenyewe jina hili. 


1. Sayyid Ali bin Muhammad bin Husein Al-Hibshy ambaye 


alizaliwa mwezi 24 Mfunguo mosi mwaka 1259 A.H., akafa mwezi 20 
Mfunguo Saba mwaka 1333 A.H., naye ni mtu mzima wa miaka 74. 

Bwana huyu alikaa Sey-un -- mji wa pili katika miji mikubwa ya 
Hadhramout sasa. Wachache wasiyemsikia walii huyu ambaye Mwenyezi 
Mungu alimpa ufalme wa hapa hapa duniani kabla ya wa siku ya 
Kiyama. Raha alizokuwa nazo hawakuwa nazo ila wafalme wa kweli 
kweli. Mungu alimpa ufasihi wa kusema kwa "Nathr" na "Nadhm". 
Katika "Nadhm" ana "diwani" inayoitwa "Al Jawharul-Maknun", na 
katika maneno ya "Nathr" ana chungu ya nyiradi na dua na ana 
kitabu cha Maulidi alichokitunga mwaka 1327 A.H. akakiita 
"Simtud-Dhurar". 


Sh. Abdalla alifika kwake mwezi 2 Mfunguo tatu mwaka 1314 na 
akasoma kwake mlango wa "Niya" katika juzuu ya 4 ya "Ihyaa", siku 
ya mwezi 5 Mfunguo sita 1315 A.H.; siku hiyo akamwandikia "ijaza" 


2. Sayyid Tahir bin Abdalla bin Abdur Rahman bin Sumeyt am- 
baye alizaliwa mwaka 1252 A.H., akafa mwezi 20 Mfunguo mosi mwaka 
1331 A.H., naye ni mzee wa miaka 79. Bwana huyu alikuwa ni ami 
yake Kadhi Sayyid Ahmad Sumeyt. Walifika kwa bwana huyu kwenye 
mji wake wa Shibam -- mji wa 3 mtukufu sana katika miji ya 
Hadhramout -- mwezi 6 Mfunguo tatu mwaka 1314 A.H. Sh. Abdalla 
alisoma kwake baadhi ya milango ya "Bidayatul Hidaya"; na katika 
mwezi 12 Mfunguo tatu akawaandikia Ijaza. Mtoto wake bwana huyu 
=- Sayyid Abdalla bin Tahir -- alikwenda Unguja zama za Seyyid 
Ali bin Hamuud mwaka 1327 A.H., akakaa muda mrefu, kisha akenda 
zake; na mjukuu wake -- Sayyid Muhammad bin Abdalla bin Tahir -- 
alikwenda Unguja katika zama zetu hizi mara mbili; na kisha 
alikuwa Imam wa msikiti wa Ijumaa wa Dar es Salaam. Ukoo huu wa 
"Bin Sumeyt! unasifiwa kwa ucha Mungu na unyenyenyekevu -- sifa 
kubwa za Mtume, 


3. Sayyid Abdur-Rahman bin Muhammad bin Huseyn Al-Mashhur 
aliyezaliwa mwezi 29 Shaaban mwaka 1250 A.H., akafa mwezi 15 
Mfunguo tano mwaka 1320 A.H., naye ni mtu wa miaka 70. Alikuwa 
ndiye Mufti wa Hadhramout wakati huo, na ndiye mwanachuoni mkubwa 
kuliko wanavyuoni wote waliokuwako Hadhramout wakati huo, na 
ndiye mwenye darasa zisizotindika mchana kutwa na baadhi ya saa 
za usiku pia, na watu si chini kuliko 50 wanaokamata vitabu 
katika darasa hizo. Ukitaka kujua uhodari wake tazama kitabu 
chake "Bughya" na kitabu chake "Fatawa Ibn Ziyad" na vyenginevyo. 
Alikuwa hodari kwa ilimu za nyota pia na vile vile kwa ilimu ya 
tarehe. Alikuwa hakubalishi mambo ya kupiga matari katika mambo 
ya dini. Hata katika mlango wa Shahaadat katika Bughya kabainisha 
haya, na ndivyo wanavyosema takriba ulamaa wa kweli kweli wa 
Kiislamu wote. 


Sh. Abdalla alifika huko kwake Tarim mwezi 21 Mfunguo tatu 
mwaka 1314. Akakaa kwa huyu Sayyid Abdur-Rahman tangu mwezi 2 


Mfunguo nne mwaka 1315 A.H. mpaka mwanzo wa Mfunguo sita mwaka 
1315 —- miezi miwili kamili. Akasoma kwake baadhi ya vitabu hivi: 


(a) Al-Thyaa; (b) Al-Mughny; (c) Fathul-w 7 (a) Al- 

Minhaj; (e) Al-Fawaidu's-Saniyya; (f) z = 
chuo ambacho kinajulikana hapa kwetu kwa jina la Robol- 
Ibada. Na katika mwezi 27 Mfunguo tano mwaka 1315 A.H. 
aliwaandikia Ijaza. 


4. Sh. Muhammad Baridhwan wa Inat -- mji wa Masharifu wa 
ukoo wa Sayyid Abubakr bin Salim. Alikwenda kwa bwana huyu mwezi 
20 Mfunguo nne akasoma baadhi ya milango katika "Mif-tah-us- 
Sarair" -- kitabu cha Sayyid Abubakr bin Salim -- na vyenginevyo, 
na akawapa Ijaza siku hiyo hiyo. | 


5. Sayyid Ahmad bin Muhammad bin Abdalla Al-Kaf -- 
aliyezaliwa mwaka 1247 A.H., akafa Mfunguo nane mwaka 1317 A.H., 
naye ni mtu wa miaka 70. Alifika kwake -- Tarim -- mwezi 12 Mfun- 
guo tano mwaka 1315 akasoma "Sullamut-Tawfik" ya Sayyid Abdalla 
bin Huseyn bin Tahir bin Yahya -- babu mzaa mama wa Sayyid Ahmad 
Al-Kaf -- na akawapa Ijaza siku hiyo hiyo. 


6. Sh. Ahmad bin Abdalla bin Abubakr Al-Khatib aliyezaliwa 
mwaka 1250 A.H., akafa Mfunguo nane mwaka 1331 A.H. naye ne mzee 
wa miaka 81. Alikwenda nyumbani kwake katika mji wa Tarim mwezi 
27 Mfunguo tano mwaka 1315 akasoma "khutba" ya "Al-Manhajil- 
Kawim" -- sherhe ya Sheikh Ibnu Hajar juu ya "Robol Ibada". 
Mwanawe -- Sh. Abubakr ana kitabu cha Fatwa kinachoitwa Al 
Fatawan Naafia. 


7. Sayyid Hasan bin Umar bin Hasan Al haddad. Alizaliwa 
mwaka 1260 A.H., akafa mwaka 1322 A.H. naye ni mtu wa miaka 62. 
Sh. Abdalla alikwenda kwake Tarim mwezi 27 Mfunguo tano 1315 A.H. 
akasoma kidogo katika "Nasaihud Diniyya", na akawapa Ijaza ya 
"Uradi-wal-Haddad" na ya mambo mengine. 


8. Sayyid Ubeydillah bin Muhsin bin Alwy As-Sakkaf 
aliyezaliwa mwaka 1261 A.H. akafa mwezi 27 Mfunguo nane mwaka 
1324 A.H. naye ni mtu wa miaka 63. Mmoja katika mabingwa wa ilimu 
na ucha Mungu na hishima katika mabingwa wa Hadhramaut. Sifa zake 
Zilikuwa kinyume na za Al-Hibshy. Alikuwa hana ufalme wa dhahiri 
aliokuwa nao Al-Hibshy, wala hakuwa akipenda kuchanganyika na 
watu, kama alivyokuwa akichanganyika nao Al-Hibshy. Alikuwa 
hatoki nyumbani kwake ila siku ya Ijumaa tu, kwani akipenda 
kufichikana. Alikuwa mzuri wa kuandika na mzuri wa kutoa 
mawaidha. Pana vitabu vingi vilivyokusanya mawaidha yake tu. 
Kimoja katika hivyo ni kitabu cha nasaha alizompa Sayyid Ahmad na 
Sh. Abdalla Bakathir. 


Sh. Abdalla alifika kwake Sey-un mwezi 8 Mfunguo sita mwaka 
1315 A.H., akawaandikia Ijaza mbili; kisha walipokuwa wamekwisha 
kurejea Unguja akawaletea Ijaza kubwa ambayo imekusanya chungu ya 
Nasaha nzuri nzuri. Miongoni mwa nasaha alizowapa ni kuwa wasome 
sana vitabu 3 hivi vya Imam Ghazzaly; navyo ni: 

1. Ihyaa; 2. Arbainil-Asl na 3. Minhajil-Abidin; na katika 
vitabu vyengine vya Tasawwuf wasome 1. ~ ya Suh- 
rawardy, 2. Kutul-OQulub ya Abu Talib Al Makky na 3. Risala 
ya Al-Qusheyry. 


9. Sayyid Ahmad bin Hasan bin Abdalla Al Attas aliyezaliwa mwezi 
wa Ramadhani mwaka 1257 A.H.. Akafa mwezi 6 Rajab mwaka 1334 A.H. 
naye ni mtu mzima wa miaka 77. Anatajikana mahali pengi kwa mambo 
Yake ya ajabu aliyokuwa akiyadhihirisha. Akavuma sana kwa mambo 
haya kama alivyovuma kwa hifdhi kubwa aliyokuwa nayo. Alikuwa 
haulizwi suali ila husema liko "katika kitabu fulani katika 
mlango fulani!" -- naye alikuwa haoni tangu ujana wake. 


Aliishi miaka mingi Makka, akisoma kwa wanavyuoni wa huko -- 
khasa kwa Sayyid Ahmad Dahlan. Na mwisho wake alikwenda mahali 
Pengi duniani, kama Misr, Sham, Bara Hindi, Jawa na kwengineko. 
Aliwashangaza wanavyuoni wa nchi hizo zote kwa ilimu yake, hifdhi 
Yake na mengineyo yake. 


Sh. Abdalla alifika kwake -- Hureydha -- mwezi 9 Mfunguo 
sita 1315 akasoma mwanzo wa kitabu kinachoitwa "Sunanut-Tirmidhy" 
na baadhi ya milango katika "Al-Bayan", kitabu cha Sh. Yahya bin 
Salim Al-Imrany Al-Yamany. Hata katika mwezi 15 Mfunguo sita | 
akawapa "Ijaza" wakenda zao. 


Hawa ndio mashekhe wakubwa ambao Sh. Abdalla alisoma kwao 
alipokwenda Hadhramaut; lakini wote waliompa Ijaza huko ni watu 
35. Waliokuwa akiandikiana nao sana na akipelekeana nao salamu na 
zawadi mpaka kufa kwao ni:- 


1. Sayyid Ali bin Muhammad Al-Hibshy; 

2. Sayyid Ahmad bin Hasan Al-Hibshy; 

3. Sayyid Ubeydulla bin Muhsin As-Sakkaf na 

4. Sayyid Abdur-Rahman bin Muhammad Al-Mashhur. 


Mashekhe Zake wa Madina 


Madina alisoma kwa shekhe mmoja tu katika mwezi wa Mfunguo 
mosi mwaka 1315, naye ni Sayyid Ali Tahir Al-Madany Al-Hanafy. 
Soma kwake "Musalsal" wake mwenyewe Sayyid Ali, na akasoma 
"Al-Arbain-Al-Ajluniyya". Nimekisoma kitabu hiki kwa Kadhi Sayyid 
Umar bin Sumeyt ambacho ana ijaza nacho kwa Sh. Abdalla Bakathir 
Na kwa Sayyid Muhammad bin Salim As-Siry aliyekufa Mfunguo nane 
mwaka 1346 A.H.. Kitabu hiki kimekusanya mianzo ya vitabu 40 
katika vitabu vya Hadithi za Mtume. Baada ya kunipa Sayyid Umar 
Ijaza ya kitabu hiki na Sh. Abubakr Bakathir alinipa naye pia. 

Sheikh Abdalla Bakathir II 


wee Abdalla alipokwisha kusoma Makka alifunga safari ya 

imejaa a © kwao Lamu. Baada ya kufika Lamu aliona nchi ya Lamu 

ual okun ele waongoze wengi, akaona bora ende katika mji mwengine 

a na waongozi wengi, ili awe pamoja na hao wachache, waon- 

uU pamoja. Mashekhe zake wawili hawa -- Sayyid Ali na 

shauri hi eh —- wakampa shauri ya kwenda Unguja, kama alivyompa 

i vile vile Sh. Muhammad Al-Murony. Al-Murony alimwam- 

tapata mahali penye watu wenye tabia nzuri kuliko Unguja, 

a huko.” Kwa hivyo alihamia Unguja zama za Seyyid Ali 

kwake mw mwaka 1309 A.H., akasalia papo hapo Unguja mpaka kufa 

thuluth aka 1334 A.H.. Inakuwa amekaa Unguja muda wa miaka 34 -- 
U Ya karne nzima. 


Ribexont à hajafanya maskani yake Unguja alikuwa akifikia mtaa wa 
alipokuja nyumbani kwa Sh. Ali wa Mashangama, Mngazija. Ama 
nyumbani” ufanya maskani yake hapa alikaa mtaa wa Hamamuni, 
marafiki kwa sh, Umar bin Muhammad Al-Kahtany, mmoja katika 
akamwoa ke wakubwa kabla hakufanya maskani yake Unguja -- na 

a mtoto wa huyo Sh. Umar katika mwaka 1310 A.H., akazaa 
naye watoto wawili wanawake -- mmoja amekufa na mmoja yupo. 


8 atika zama za Seyyid Hamuud mwaka 1320 A.H. alinunua kwa 
milan Nasir bin Abdur-Rahman Al-Huseyny nyumba yake ya Ukutani. 
a kwa sh, Umar bin Muhammad. Akahamia nyumbani kwake. Akawa 


anasomesha q : 
ndipo alipoijenca Zake ukumbini. Hata baada ya miaka 7 kupita 


1327 A.H, 


Jenga seble ya kusomeshea. Aliijenga katika mwaka 


kabla Ya kujenga madarasa yake, alikuwa akisomesha darasa 
yake kubwa Msikiti Gofu baina ya Magharibi na Isha. Ama darasa za 
men mmoja mmoja zilikuwa hazina wakati mahsusi -- po pote akija 
mau inasomesha, ikiwa nyumbani kwake au shambani kwake au mahali 
pengine, Watu wengi wakimfuata shambani kwake -- Fuoni. Hata 
alipojenga hii madrasa yake, darasa kubwa alikuwa akizisomesha 
Ukutani asubuhi, tangu saa moja mpaka saa moja unusu; na Msikiti 
port alikuwa hasomeshi tena, ila mwezi wa Ramadhani tu laasiri 
laasiri, darasa yake ya usiku ya Msikiti Gofu akaishika 
mwanafunzi Wake mmoja aliyekuwa akiitwa Sh. Muhammad bin Abdalla 
Al-Henzwany (Mzuwany). Na tangu alipokufa huyo Sh. Muhammad bin 
Abdalla katika mwezi 23 Mfunguo saba mwaka 1346 A.H., darasa hii 

ya Msikiti Gofu ilishikwa na Sh. Muhammad bin. Umar Al-Khatib 
mpaka alipokufa 30 Mfunguo tiga 1371 ikapokewa na Sh. Suleiman 
Muhammad Al Alawy mpaka kufa kwake 26 Mfunguo nne 1390, Muadhini 
mashuhuri wa Msikiti huo ni Bakhamis aliyekufa usiku wa kuamkia 
Ijumaa 23 Mfunguo sita 1382. 


Sh. Abdalla ingawa aliweka darasa iwe asubuhi lakini wakati 
WO wote mwengine wakitokea watu akiwasomesha. Na mwanafunzi wake 
aliyekuwa akimsomesha katika kila wakati anapokutana naye ni Sh. 
Muhsin, Vile vile aliwawekea baada ya adhuhuri kuwafasiria Quran 
wanafunzi wake hawa:- 


1. Sh. Ahmad bin Muhamnad Mlomry; 

2. Sh. Abubakr bin Abdalla Bakathir; 

3. Sh. Muhammad bin Umar Al-Khatib; na 

4. Sh. Muhammad bin Abdur-Rahman Al-Makhzuny. 


Wanafunzi Wake Wakubwa wa Unguja 


Tukitaka kuwahisabu wanafunzi wa Sh. Abdalla wa Unguja tu 
tutashindwa, seuze wa nchi nyengine pia =-=- lakini nitawataja hapa 
wale walio mashuhuri zaidi, Walio mashuhuri katika wanafunzi wake 
wa Unguja ni hawa:- 


"Dahlan", "Al-Kafrawy", "Jawharil-Maknun", "Mikat" ya Al-Mardiny, 
"Fat-hul-Qarib" na vyenginevyo. Mwisho wake alimsomesha "Minhaj" 
kama namna ambavyo mtu humsomesha mtoto hodari wa shekhe wake 
mpenzi waka, Unaweza kufikiri msomesho namna gani huo? Ukiweza 
kulifikiri basi huo ndio msomesho aliosomesha Sh. Abdalla wakati 
alipomsomesha Kadhi Sayyid Umar. Sasa kisia tena wewe namna ya 
kufahamu kwake mtoto wa Sayyid Ahmad bin Sumeyt aliyesomeshwa na 
ju Abdalla Bakathir, na Mwenyewe akawa na hima yake ya kutaka 
ujua! 


Alipokufa Sh. Abdur-Rahim, mfalme Seyyid Sir Khalifa bin 
Harun alimpigia simu, naye Yuko Bukini (Madagascar) —- kumtaka 
ende ashike Ukadhi wa Pemba, Akafika Unguja laasiri ya Jumaane 
mwezi 7 Mfunguo mosi mwaka 1355 A.H.. Akenda Pemba akawa Kadhi wa 
Wete mpaka alipokufa Sh, Tahir. Akenda Unguja kushika mahali pa 
Sh. Tahir mwezi 10 Mfunguo saba mwaka 1357 A.H., akawa Chief 
Kadhi 1351, Akatoka mwisho wa mwaka Mfunguo tisa 1379. Akaondoka 
Unguja Jumapili 22 Mfunguo tatu 1384 akafanya maskani yake Shihr. 
Kisha katika mwaka 1967 baada Ya miaka miwili hivi akahamia 


Bwana huyu ndiye shairi mkubwa katika lugha ya Kiarabu 

kuliko mashairi wote walisko Mashariki ya Afrika sasa -- ingawa 
siku hizi ameacha kutung: -- mashairi wenziwe wanakubali haya. 
Bwana huyu ni mtunga vitabu pia. Katika mwaka 1356 A.H. 
alipigisha chapa kitabu "Ala-Hamish-al-Ibtihaj" na kitabu 
"Hidayyatul-Ikhwan" sherehe ya "Akidatul-Iman", na vile vile 
kakusanya kitabu kikubwa cha kutaja safari yake ye kwenda 
Hadhramaut akakiita "An-Nafhatush-Shadhiyya", na tunasikia kuwa 
anatimiza vitabu alivyoviacha baba yake hafijakamilia -- kama 
"Hashiya" ya "Fathul-Jawad" na sherhe ya "Nasaihud-Diniyya", na 
anatunga vyake mwenye vyengine pia. 


Sayyid Umar ni mwanafunzi mkubwa wa Sh. Abdalla tu, bali ni 
mwanafunzi mkubwa wa baba yake mwenyewe -- Sayyid Ahmad bin 
Sumeyt -- na mwanafunzi wa chungu ya mashekhe ambao baba yake 
alisoma kwao katika nchi ya Hadhramaut. Alisoma kwa baba yake 
mwanzo wa kila kitabu kinachojulikana ambacho kilichokuwako kwa 
baba yake, na akamsomesha "Manhajil-Qawim" yote nzima mara tatu 
-= mara ya pili Hadhramaut 1316; na mara ya tatu Hadhramaut pia 
katika mwaka 1325 A.H.. Sayyid Ahmad mara zote hizo akimwambia 
mwanawe huyu ya kuwa kufahamu kwake kunanasibika na kitabu hiki, 
ndiyo maana akawa anapendelea sana akisome. Vile vile baba yake 
alimsomesha "Fat-hul-Muin" yote nzima wakati yeye Sayyid Umar 
alipokuwa anaisomesha msikiti wa Ijumaa wa Malindi katika uhai wa 
baba yake. Alikuwa akisomeshwa kwanza na baba yake ile darasa am- 
bayo. atakwenda yeye kusomesha msikitini. 


Mara nyingi alikuwa akitaka kwa baba yake amsomeshe "Minhaj" 
na baba yake akikataa, akimwambia, "Minhaj si kitabu cha kutumia, 
ni kitabu cha kutaja hukumu tu." Baada ya kumshikilia sana ndipo 
alipomwamrisha kwenda kuisoma kwa Sh. Abdalla, 


2. Sh. Abubakr bin Abdalla Bakathir -- mtoto wa pili 
mwanamume wa Sh. Abdalla Bakathir. Alizaliwa mwezi wa Shaaban 
mwaka 1298 A.H., akafa Jumaatano magharibi mwezi 13 Mfunguo mosi 
mwaka 1362 A.H., naye ni mtu wa miaka 64. Bwana huyu alisoma kwa 
baba yake, akasoma kidogo kwa mashekhe wote waliomsomesha baba 
yake Kisiwa cha Lamu, na akasoma vile vile kwa baadhi ya mashekhe 
waliomsomesha baba yake Makka. Alikwenda huko Makka katika mwezi 
19 Shaaban mwaka 1314 A.H., akakaa miezi 6. Ama Hadhramaut yeye 
alifuatana na baba yake hasa, akapata kila "Ijaza" alizozipata 
baba yake; na Sayyid Abdur-Rahman Al-Mashhur alikuwa akimpenda 
mno na akifanyia dhihaka sana. 


Bwana huyu alikuwa stadi wa kufasiri kwa Kiswahili na hodari 
wa kutoa mawaidha. Akisimama kusema hupendi anyamaze, na akipenda 
pia kutoa hayo mawaidha. Kwa hivyo kila akipata fursa hutoa. 
Darasa zake za Msikiti Gofu za Ramadhani zilijaa mawaidha ya dini 
mazuri ambayo yaliwavuta watu wengi kuja kusikiliza. 

Baada ya kufa Sh. Abdalla yeye na Sh. Muhsin ndio 
waliotawalishwa cheo cha kusomesha Msikiti Gofu mwezi wa 
Ramadhani, ingawa kabla ya hapo baba yake siku moja alimwachia 
yeye kusomesha Msikiti Gofu. Akadumu katika kazi hii muda wa 
miaka 20 -- tangu Ramadhani ya mwaka 1343 mpaka Ramadhani ya 
mwaka 1362. Kwenye darasa hizi za Ramadhani alisomesha "Thyaa", 
akasomesha Tafsiri ya "Jalaleyn" na akasomesha vitabu vyengine 
pia. Katika uhai wa baba yake alipewa amri ya kusomesha Nahw 
kabla ya darasa kubwa ya Fig-h. Basi baadhi ya wanafunzi wa baba 
yake ndio wanafunzi wake. Na katika wake mwenyewe ni Sh. Yusuf 
bin Ali Shirazy wa Salale, Rufiji (Tanzania). 


Bwana huyu alitunga kitabu kimoja kwa lugha ya Kiswahili kwa 
ajili ya kuwajibu wenye Madhehebu ya Kadiyan. Kitabu hiki 
alikiita "Nasaihud -- Diniyya". Kimepigwa chapa mwaka 1360 A.H. 


3. Sh. Muhsin bin Ali bin Isa Al Barwany ambaye alizaliwa 
Mfunguo tano mwaka 1292 A.H. Huyu ndiye mwanafunzi mkubwa kabisa 
wa Sh. Abdalla ambaye akimsomesha kila anapokutana naye, hata 
mbele ya hadhara za watu pia! Siku nyengine alikuwa anakaa 
mashamba miezi -- anamsomesha mchana na usiku; kila watu wakiamka 
usiku huwakuta wanasoma tu, kama kwamba akijua kuwa yeye ndiye 
atayeshika mahali pake; naye ndiye aliyeshika. 


Bwana huyu alianza kwenda kusoma kwa Sh. Abdalla katika 
mwaka 1313 A.H., na katika mwezi wa Shaaban wa mwaka huu huu 
alikwenda Makka. Hakuanza kutamakani kusoma ila katika mwaka 1314 
A.H. Katika mwaka 1335 A.H. Sh. Abdalla alimwachia yeye kusomesha 
darasa kubwa ya asubuhi Ukutani; akasomesha "Iknai" ambayo 
mwenyewe Sh. Abdalla aliianza kuisomesha katika mwezi 2 Mfunguo 
sita mwaka 1335. Hata alipokufa Sh. Abdalla akadumu yeye katika 
kazi hii njema mpaka alipokuwa mgonjwa mgonjwa ikakamatwa na Sh. 
Muhammad bin Umar na Sh. Muhammad bin Abdur-Rahman Al-Makhzumy 
pamoja. Alipokufa Sh. Abdalla, Sayyid Ahmad alimchagua yeye na 
Sh. Abubakr ndio wakamate kazi ya kusomesha darasa ya laasiri ya 
Msikiti Gofu. 


Mchana kutwa bwana huyu akisomesha nyumbani kwake Baghani 
kila namna za darasa; na watu ingia toka, tu. Yote aliyosomeshwa 
na Sh. Abdalla naye akawasomesha wengine. Bwana huyu akiitakidiwa 
kuwa ni mmoja katika wanavyuoni wetu wenye nakla nzuri sana. 


Bwana huyu alisoma Unguja kwa Sh. Abdalla sana, na kwa 
Sayyid Ahmad bin Sumeyt kidogo; na alipokwenda Makka mwaka 1313 
A.H. alisoma "Dahlan", "Mutammima" na "Samarkandy" kwa Sh. Said 
bin Muhammad Al-Yamany; akasoma "Al-Kafrawy" kwa Sh. Umar 
Bajuneyd; akasoma "Al-Bahraq" kwa Sayyid Ahmad bin Abibakr Shata, 
na akasoma "Tawhid" na "Durarul-Bahiyya" kwa Sh. Muhammad bin Ali 
bin Msellem Al-Amiry -- kadhi wa Lamu na shekhe wa Sh. Abdalla 
Bakathir. 

Bwana huyu ndiye peke yake aliyesomesha darasa kubwa ya 
Ukutani, na mwenyewe Sh. Abdalla yu hai. Wenziwe walikuwa 
wakisomesha darasa ndogo ndogo tu. Basi wengi katika wanafunzi wa 
Sh. Abdalla wamekuwa wanafunzi wake. 


4. Sh. Ahmad bin Muhammad Mlomry ambaye labda alizaliwa 
mwaka 1290 A.H., akafa Ngazija -- Mitsamihuli -- mwezi 23 Mfunguo 
saba mwaka 1357 A.H naye ni mtu wa kiasi cha miaka 67. Yeye hasa 
anahisabika kuwa ni mwanafunzi wa Sh. Ali bin Abdalla Al-Mazrui 
-- ingawa aliwahi kusoma Unguja -- kabla hakwenda Mombasa -- kwa 
Sh. Muhammad bin Ahmad Al-Muroni na kwa Sh. Abdur-Rahman mweze 
Mbamba na kwa wengineo. Alikwenda Mombasa kusoma tangu mwaka 1305 
A.H. Akasalia huko mpaka kufa kwa Sh. Sh. Ali bin Abdalla katika 
mwezi 12 Mfunguo tano 1312. Akikaa tena muda mrefu kidogo akasoma 
kwa shekhe Mohammad bin Kasim Al-Maamiry aliyekufa mwezi 26 mfun- 
guo tatu mwaka 1327. 


Alipokuja Unguja alishikamana na Sh. Abdalla Bakathir na 
Sayyid Ahmad bin Sumeyt. Akahudhuria kila darasa zao walizokuwa 
wakisomesha watu wote na walizokuwa wakisomesha watu mahsusi. 
Wote wawili hawa walikuwa wakimtukuza na wakimkubali ya kuwa 
anafahamu vizuri -- kwa hivi wakiulizana naye katika baadhi ya 
mambo yanayofanya matata. Ipo dalili ya uhodari wake kubwa zaidi 
kuliko hii? Baba yake -- Sh. Muhammad Mlomry aliyekufa mwezi 2 
Ramadhani 1314 -- ndiye aliyemsuhubisha na mabwana hawa, kwani na 
alikuwa rafiki yao sana na alikuwa mwanachuoni naye. Na zaidi 
alisoma kwa Sayyid Ahmad bin Salim. 


Huyu Sh. Ahmad alisafiri mahali pengi, akakutana na mabingwa 
makubwa makubwa ya wanavyuoni, na akasikiliza darasa zao pia. 
Wengine katika hao walikuwa wa Makka, wengine alikuwa wa Misr, 
wengine wa Sham na wengine wa nchi nyenginezo. Katika aliokutana 
nao Misr, akenda nyumbani kwao na akahudhuria darasa zao ni Imam 
Sh. Muhammad Abdoo —- Mufti wa Misr nzima na mwanachuoni mkubwa 
kabisa kuliko wanavyuoni wote waliokuwa katika hizi zama za 
karibuni. Anajulikana dunia nzima kwa ilimu yake na sifa zake 
kubwa kubwa alizokuwa nazo. Na vile vile alihudhuria darasa za 
Sh. Salym Al-Bishry -- Sheikh Al-Islam wa Misr -- na akenda kwa 
Sayyid Ahmad Bey-Al-Huseyny -- mtu wa mwanzo kupiga chapa "Al- 
Umm" ya Imam Shafi'i. Akampa hiyo "Al-Umm" na vitabu vyengine. 
Bwana huyu Sh. Ahmad ndiye alikuwa akichukua barua na salamu za 
Sayyid Ahmad bin Sumeyt kuwapelekea mashekhe wa Misr. Na miongoni 
mwa aliokutana nao Hijaz ni Sh. Muhammad bin Suleiman Hasballah 
~~ mwenye kutunga kitabu cha "Riyadhal-Badiah". Alipokutana naye 
alimtaka "Ijaza" ya kusomesha kitabu chake hiki na vitabu vyen- 
gine pia -- naye akampa; na Sh. Ahmad akawapa wanafunzi wake. Sh. 
Hasballah aliishi miaka 102 anasomesha tu kutwa bila ya kuchoka. 
Alizaliwa 1233 akafa 1335. 


Sh. Ahmad alikuwa akisomesha kwake usiku, kisha akasomesha 
laasiri; na akisomesha Msikiti Baraza asubuhi. Ama katika mwezi 
wa Ramadhani huwako Msikiti Baraza anasomesha tangu, saa 5 mpaka 

laasiri -- lakini darasa yake kubwa ya Ramadhani ilikuwa hapo 
Msikiti Baraza tangu saa 7 mpaka saa 8. 


5. Sh. Muhammad bin Khalfan Al-Filany (si Al Gheylany) 
alizaliwa mwaka 1272 A.H. Anajulikana zaidi kwa jina la Haj 
Suweyd. Yeye ni mmoja katika watu wa mwanzo kabisa waliokwenda 
kuhiji wakati Seyyid Barghash alipotoa meli yake "Akola! ichukue 
Mahujaji bure mpaka Makka. Wakati huo ulikuwa mwaka 1290 A.H.. 
Bwana huyu ni mmoja katika watu wa mwanzo kusoma kwa Sh. Abdalla 
=- ingawa tokea hapo alikuwa kesha kusoma kwa Sh. Muhammad bin 
Ahmad Al-Murony, kwa Sh. Abdalla Wazir, kwa Sh. Abdul-Aziz, kwa 
Sayyid Abdur-Rahman bin Ahmad Jamalil-Leyl, kwa Sayyid Hasan bin 
Muhammad Jamalil-Leyl na kwa wengineo. Yeye alikuwa ni mmoja 
katika hao waliokuwa wakihudhuria darasa za usiku wa manane 
alizokuwa akisomeshwa Sh. Muhsin. Akitoka kwa miguu shambani 
kwake, Kitope, akihudhuria Shamba Kitundu alikokuwa akisomeshwa 
Sh. Muhsin -- mwendo wa saa 1:15. 


Ilivyokuwa bwana huyu akikaa shamba basi darasa zake 
akisomesha huko huko shamba. Mungu kampa bahati nzuri ya kum- 
somesha hata akafahamu vilivyo, Sh. Suleyman Muhammad Al-Alawy 
aliyezaliwa 1318. Akafa mchana wa Jumaa Mosi 26 Mfunguo nne 1390. 
Sh. Suleyman vile vile alisoma kwa wanavyuoni wakubwa wa 
Kiibadhi, kama Sh. Seyf bin Nasor Al-Kharusy, Sh. Nasor bin Salim 
Ar-Ruweyhy na Sh. Kaswar bin Hamuud Ar-Raa Shidy, na kwa Sh. Muh- 
sin. Na baada ya kufa hawa wanafunzi wa Sh. Abdalla yeye ndiye 
akamata darasa zote za Ukutani na Gofu. Alikuwa mwanachuoni 
mkubwa, 


Sh. Muhammad bin Khalfan alikuwa maridadi sana -- nguo yake 
haitui nzi. Na huu ndio mwendo waliokuwa nao mashekhe zake —- 
Sayyid Ahmad bin Sumeyt, Sh. Abdalla na wengineo. Wakivaa nguo 
nzuri na safi. Tumeona namna alivyokuwa akivaa Sh. Abdalla, basi 
Sayyid Ahmad, alikuwa zaidi; na sana akivaa nguo nyeupe tupu, 
hata kilemba na kizibao na juba na njuti -- Sayyid Ahmad alikuwa 
akivaa kama alivyovaa Sh. Muhammad bin Khalfan. Ama huyu Sh. 
Muhammad bin Khalfan hata mwavuli akichukua mweupe. 


Baadhi nyingi ya habari nilizoziandika humu nimezipate kwake 
na alinipa Ijaza ya kusoma na kusomesha kama alivyopewa na 
mashekhe zake hao niliowataja na wengineo. Alinipa Ijaza hii 
mwezi 19 Ramadhani mwaka 1363 A.H. Amekufa 4 Rajab 1364 kwenye 
umri wa miaka 92. 


6. Sh. Muhammad bin Umar Al-Khatibu ambaye alizaliwa mwaka 
1293 A.H. na akaja kusoma kwa Sh. Abdalla mwaka 1316 A.H. 
Hazikupita siku ila alionyesha jitihada kubwa na fahamu nzuri, 
hata Sh. Abdalla akampenda sana akamfanya ni mtoto wa nyumbani 
hasa -- kila anapokwenda huenda naye na anapokuwapo huwa naye. 
Kwa siku chache tu alikuwa ni mwenye kusomesha darasa ndogo hapo 
Ukutani na kwake Ng'ambu, Kikwajuni. Akisomesha hapo Ukutani 
tangu baada ya kwisha darasa kubwa mpaka saa 5 mchana. 

Baada ya miaka 7 kupita alifanywa ndiye Imam wa Sala za Witr 
na Tarawehe za Msikiti Gofu na wa Sala nyengine pia ambazo 
huhudhuria Sala hizo Sayyid Ahmad na Sh. Abdalla na wengineo. 
Akadumu katika kusalisha Sala ya Witr mpaka nikampokea mimi 
katika Ramadhani ya mwaka 1351 A.H. Ama Tarawehe nilianza 
kusalisha tangu Ramadhani ya mwaka 1348 A.H.. Hata katika mwezi 
wa Rajab mwaka 1327 A.H. alifanywa ndiye Khatibu wa Msikiti 
Ijumaa wa Malindi. Yeye ndiye Khatibu mwenye sauti kubwa zaidi 
kuliko Makhatibu wote niliowasikia wakikhutubu Unguja, Pemba, Dar 
es Salaam, Mombasa na Lamu. 


Baadaye Sh. Abdalla alimfanya mwenye kutalii naye darasa ya 
Ramadhani ya Msikiti Gofu, na siku hizo hizo akamfanya Mukri 
wake. Akadumu katika "Umukri" huu mpaka nikampokea mimi siku ya 
Jumatano mwezi 11 Ramadhani mwaka 1358 A.H. 


Msikiti aliokuwa akisomesha bwana huyu ni msikiti wa mtaa 
wake -- Kikwajuni. Mpaka alipokufa Sh. Muhammad bin Abdalla Al- 
Hinzwany katika mwaka 1346 A.H. ndipo Sh. Muhammad aliposhika 
mahali pake kusalisha na kusomesha Msikiti Gofu. Tangu mwisho wa 
mwaka 1357 A.H., nalimpokea kusalisha Msikiti Gofu sala za Al- 
fajiri, mpaka nilipopokewa na mtoto wa dada yangu -- Sh. Saleh 
Salim Zagar Mfunguo pili 1385. 


Mchana kutwa alikuwa anasomesha Ukutani; na wakati 
aliposhindwa Sh. Muhsin kuja Ukutani kusomesha darasa ya asubuhi 
kazi hii ilishikwa na Sh. Abubakr, kisha Sh. Muhammad na Sh. 
Makhzumy, na mwenyewe Sh. Abubakr alikuwa yu hai. Sh. Muhammad 
anasomesha Fiq-h na Sh. Makhzumy anasomesha Nahw na ilimu nyen- 
ginezo. Siku mbili katika wiki alikuwa anakwenda shamba 
kusomesha. 


Baada ya kufa Sh. Abubakr alikuwa yeye ndiye mwenye amri 
zote za nyumba mbili za Ukutani, kwani bwana huyu alipata bahati 
nzuri ya kumwoa mtoto wa shekhe wake -- kwa hivi Sh. Abdalla 
anakuwa mkwewe na Sh. Abubakr na ndugu zake wanakuwa shemeji 
zake. Bwana huyu ndiye aliyetoa shauri ya kufanywa wakf nyumba ya 
Ukutani —- na watu wote wakaridhia. 


Bwana huyu vile vile ni mmoja katika watu wenye hati nzuri, 
kwa hivyo yeye ndiye aliyeandika "Muswadda" ("Manuscript" wa 
baadhi ye vitabu alivyovitunga Sayyid Ahmad na Sh. Abdalla; na 
akavisoma mbele yao, na wao wanamsikiliza). Alikufa usiku wa 
kuamkia Jumaane 30 Mfunguo tisa 1377. 


7. Sh. Muhammad bin Abdur-Rahman Al-Makhzumy ambaye kazaliwa 
mwaka 1294 A.H. Alikuwa miongoni mwa watu wa mwanzo waliokwenda 
kusoma kwa Sh. Abdalla -- kwani alikuwa jirani na alipokuwapo Sh. 
Abdalla. Yeye -- kama Sh. Muhammad bin Umar -- alifanywa kama 
mtoto wa Sh. Abdalla -- si mwanafunzi tu. Akili yake nyepesi kwa 

hisabu, kwa hivi alifahamu vizuri ilimu ya kurithisha na ilimu ya 
kujua nyakati na ya kutoa kibla. alikufa ghafla laasiri ya 
Alkhamisi 5 Mfunguo tatu 1365. 


Alipewa Msikiti Baraza asalishe na asomeshe huko. Akasomesha 


wengi. Katika wanafunzi wake wakubwa aliowasomesha Msikiti Baraza 
ni:- 


a. Sayyid Hamid bin Mansab Al-Huseyny amabaye alizaliwa 
Mfunguo mosi mwaka 1319 A.H. Bwana huyu alisalisha Ijumaa ya 
Msikiti Ijumaa wa Forodhani tangu Mfunguo tatu mwaka 1337 
A.H., na ndiye aliyekamata darasa ya Ramadhani ya Msikiti 
Baraza aliyokuwa akisomesha S. Ahmad. Kisha akawacha 
nikapokea miye. Bwana huyu sitamsahau milele, kwani ndiye 
aliyenitia shauku ya kwenda kusoma Msikiti Baraza na 
akanisomesha kitabu changu cha kwanza cha dini —- 
"Risalatul-Jamia! ya Sayyid Ahmad bin Zeyn Al-Hibshy. Nilik- 
wenda Msikiti Baraza mwaka 1344 A.H. Alikufa ndani ya darasa 
Msikiti Gofu mwezi Mosi Ramadhani Ijumaa 1385. 


b. Sayyid Alawy bin Abdul-Wahhab Jamalil-Leyl 
aliyezaliwa mwaka 1320 A.H. Nalisoma kwake vitabu 12 vidogo 
vidogo katika Fiq-h na Nahw na vitu vyengine; na 
akanisomesha "sherhe" ya Rahbiyya ya Al-Mardilyn katika 
ilimu ya kurithisha. Alikufa Jumatatu 10 Mfunguo nane 1380. 


Na wote hawa walisoma sana pia kwa Sh. Mlomry na Sh. Muham- 
mad bin Umar. 


8. Sh. Muhammad bin Abdalla Al-Hinzwany ambaye inadhaniwa 
amezaliwa baada ya mwaka 1280 A.H. na akafa mwezi 23 Mfunguo saba 
mwaka 1346 A.H. Bwana huyu alikwenda Unguja kutoka Nzuwani 
(Anjoan), naye ni mtu mzima, akasoma kwa Sh. Abdalla kwa jitihada 
kubwa hata akapata alichopata. Lakini kabla ya hapo alikuwa kesha 
soma vizuri katika kisiwa cha Lamu na cha Mombasa, 


Yeye ndiye mtu wa mwanzo katika wanafunzi wa Sh. Abdalla 
kushika Uimam wa Msikiti Gofu; hata leo umekuwa Msikiti Gofu ni 
Msikiti wa watu wa Ukutani, ingawa wenyewe walioujenga .ni 
Masharifu wa kabila ya Jamalil-Leyl waliotoka Barawa -- si 
Jamalil-Leyl wa Ngazija. Lakini wanahusiana. Sh. Muhammad 
alipopewa Uimam wa hapo na sh. Abdalla, alipewa na amri ya 
kusomesha pia. Akasomesha mpaka kufa kwake. Miongoni mwa bahati 
kubwa alizopewa na Mwenyezi Mungu ni kuwa Sh. Said bin Dahman ni 
mwanafunzi wake wa kweli kweli ambaye mwenyewe Sh. Said alimkiri 
duniani na Akhera kuwa shekhe wake. 


Ikitokea kusoma dua Msikiti Gofu, bwana huyu ndiye aliyekuwa 


akisoma, na watu wakiitika -- na haya yote yalikuwa kwa ajili ya 
ucha Mungu wake mkubwa sana. 


TLI 


PEE rs a ns 5 
a 


. 9. Sh. Salim b. Said b. Sayf ash-Shehayby alizaliwa mwaka 
1286 A.H., akafa mwezi 5 Shaaban mwaka 1249 A.H. naye ni mtu wa 
miaka 63. Bwana huyu aligeuza madhehebu yake akawa Suni, tena 
akenda kwa Sh. Abdalla kusoma; na akasoma kwa Sayyid Ahmad Sumeyt 
pia. Kabla ya hawa alisoma kwa baba yake sana, akasoma kwa Sh. 
Ali b. Umar na kwa Sh. Ahmad bin Salmin. Alitokea kuwa hodari 
sana kwa ilimu ya Faraidh (ilimu ya kurithisha), hata ikawa 
hapana yo yote Unguja mfano wake. Kitabu chake kinachoitwa 
"Asnal-Matalibil-Muhimmat" ambacho kimepigwa chapa mwaka 1351 
A.H. kinatosheleza kuthibitisha uhodari wake katika ilimu hii. 
Mashekhe zake walikisifu sana kitabu chake hiki, na kila mwenye 
insafu atakisifu. 


Sh. Abdalla alimpa kusomesha Faraidh Ukutani kila siku ya 
Al-Khamis -- siku inayokuwa hapana darasa kubwa ya Sh. Muhsin, na 
akisomesha darasa nyengine pia. Lakini darasa zake kubwa zilikuwa 
Ng'ambu -- Mlandege. Alifungua mwaka 1340 chama cha Jam-Iyyatul 
(sic) Islamiyya na Naqib Abdulkarim Salah akafungua Jamiyyatul- 
Islahiyya. 


Mwanafunzi wake mkubwa aliyemwacha ni Sh. Rashid bin Hamid 
al-Hadhramy (Mmakonde) ambaye aliendesha hicho chama na darasa 
zilizokuwa za shekhe wake. Bwana huyu alizaliwa Lindi mwaka 1303 
A.H. Mwisho akenda Unguja kusoma katika mwaka 1328 A.H. Akafa Un- 
guja 1 Mfunguo nane 1381. 


10. Sh. Jabir bin Saleh bin Kasim Al Farsy ambaye alizaliwa 
mwaka 1281 A.H. na ambaye alikuwa mwenye sala chungu za Suna za 
mchana na usiku na funga nyingi nyingi za kila namna, Mchana wake 
wote akiupitisha katika kusoma Quran na kusali; na usiku wake 
akiupitisha katika kuvuta nyiradi ndefu na kusali sala za Tahaj- 
jud. 


Bwana huyu alisoma kabla Sh. Abdalla hakufanya maskani yake 
Unguja -- bali alikuwa ndiye Imam hasa wa Sh. Muhammad bin Ahmad 
Al-Murony, na ndiye mwenye "kutaliisha" vijana wadogo 
wanaohudhuria darasa za Al-Murony. Alipokuja Sh. Abdalla 
alishikamana naye sana na akashikamana na Sayyid Ahmad bin Sumeyt 
pia. Wakati Sh. Abdalla alipozianza Tarawehe na Witri ya juzuu za 
Quran, huyu Sh. Jabir alikuwa ni mmoja katika hao wachache 
alioanza pamoja nao sala hizi. Akadumu kuja kusali sala hizi 
Msikiti Gofu mpaka alipoanza kuingia kwenye milango ya miaka 80 
-- akawa hawezi tena kutoka usiku usiku mwezi wa Ramadhani tangu 
Msikiti Ijumaa wa Malindi -- mtaa wake -- mpaka Msikiti Gofu. 
Alikufa saa 3 Asubuhi (sic.) ya Jumaa mosi 26 Ramadhani 1368. 


Bwana huyu ni babu mzaa mama yangu na ndugu mdogo wa babu 
yangu mzaa baba yangu. Bwana huyu alikuwa ana subira kubwa. 
Alifiwa na wanawe wakubwa watukufu -- Sh. Muhammad Jabir na Sh. 
Saleh Jabir -- wala asipapatike hata kidogo; bali alikaa akam- 
somea mwanawe Muhammad mpaka akakata roho, akatoka kwenda kuwaam- 
bia watu; na akakaa akamsomea kidogo mwanawe, Saleh, hata 

alipomwona karibu atakata roho aliondoka upesi ili asipapatike 
wakati wa kumwangukia huo msiba mkubwa usiokuwa na mfano kwake 
yeye -- msiba wa kufiwa na mwanawe wa pili mtukufu ambaye maisha 
yake yalitegemea kwake. Tuliposhuka kumpa habari ya kufa mwanawe 
tulimkuta katika nyiradi zake -- baridi! Na watu walipokuwa 
wanafanya ghasia za kulia alisema, "Hapana atayeona uchungu zaidi 
kuliko miye. Lakini hakuna la kufanya." 


11. Sayyid Abdalla bin Muhammad Shatry aliyezaliwa Barawa 
mwaka 1282, akakulia Unguja, akafa Unguja saa 3 ya mchana wa 
Jumatano mwezi 3 Ramadhani 1379. 


Alisoma kwa shekhe mkubwa wa Kiibadhi Kadhi Sh. Muhammad bin 
Suleiman Mendhry na kwa Sh. Abdul-Aziz na kwa Sh. Muhammad bin 
Ahmad Al Murony na akahudhuria darasa za Sayyid Ahmad bin Sumeyt, 
na Sh. Abdalla na wanavyuoni wengine wote wa mahala pengi, 


Hakubarikiwa kujua sana ilimu, lakini alipewa akili nzuri ya 
kujua hili linawafiki sharia au haliwafiki japo limo vitabuni. 
Hakukubali kutii maneno ya mashekhe tu. Aliyapinga yasiyokuwa 
ndiyo japo mashekhe zake wakiyaona ndiyo. Tuliwafikiana sana 
mpaka akafa nami niko mbele yake, kama alivyokuwa akitaka. 


12. Sayyid Habib bin Muhammad Shatry aliyezaliwa Unguja 
mwaka 1295, akafa saa 3 za mchana wa Jumatatu 22 Mfunguo tisa 
1385. 


Akifahamu vizuri ilimu za nyota na za kujua kibla na 
kurithisha. 


13. Sh. Said bin Abdalla Lindy Mmakonde: mtu wa Lindi ambaye 
labda alizaliwa mwaka 1307 A.H., akaletwa Unguja na Sh. Isa bin 
Ahmad Msujin -- aliyeujenga Msikiti Mabati -- katika mwaka 1326 
A.H. Huyu Sh. Isa alikufa 3 Mfunguo Nane 1344. Kisha siku zile 
zile alizokuja akenda akakaa kwa Sh. Abdalla. Alifanywa mtoto wa 
nyumbani kwa Shekhe Abdalla kuwa alivyokuwa Sh. Muhammad bin Umar 
na Sh. Muhammad Al-Makhzumy. Alifuatana naye katika baadhi ya 
safari zake za Lamu, akapata bahati huko ya kumsalisha siku moja 
Sayyid Mansab bin Abdur-Rahman Al-Huseyny na mabwana wengine 
waliokuwapo hapo. Siku nyingi alikaa Lamu. Na alisoma kwa Sh. 
Said bin Dahman. 


Katika mwaka 1332 A.H. Sh. Abdalla alimwamrisha akasomeshe 
katika msikiti wa Vuga ya Mwalim Murad. Akadumu kusomesha hapo 
mpaka alipohamia Tabora mwaka 1372. Na vijana wengi wastaarabu 
wakihudhiria darasa zake. Alikufa 19 Mfunguo tisa 1375. 

8h. Abdallah Bakathir III 


a W b a u 


1. Sh. Abdalla Khatib bin Muhammad bin Umar Al-Khatib. Huyu 
ndiye mwanafunzi aliyekuja kutoka naye Lamu, akawa pamoja naye 
nyumbani kwake na katika kazi zake. Akawa ndiye anayewataliisha 
wenziwe darasa kubwa na ndogo. 


Bwana huyu alipata bahati nzuri kufuatana na Sayyid Ahmed 
bin Sumeyt kwenda Hadhramaut katika mwaka 1316 A.H. Akapata Ijaza 
kwa Masharifu na Mashekhe [sic.] wa huko. 


Kabla ya kufa Sh. Abdalla aliondoka Unguja akenda akahaima 
[sic.] Nairobi. Kisha Lamu. Akafa huko 13 Mfunguo Pili 1374. 


Katika wanafunzi wake ni:- 


1. Sh. Muhammad bin Ahmad Bereky Al Lamiy aliyezaliwa Lamu 
20 Mfunguo sita 1328, akahamia Mombasa kusoma kwa Sh. Al Amin 4 
Mfunguo nne 1353 baada ya kuwa kasoma kwa Sh. Abdulla Khatib, 
Sayyid Ahmad Badawy, Kadhi Sayyid Abdulla bin Ahmad, Kadhi Sh, 
Abdul Majid bin Zahran na wengineo. Anapitisha wakati wake wote 
katika kusomesha katika Msikiti wa Mbaruk na kwengineko. 


2. Sayyid Ahjmad Al-Badawy bin Saleh Jamalil Leyl ambaye 
alizaliwa mwaka 1306 A.H. na akafa usiku wa kuamkia Jumapili 
mwezi 12 Mfunguo tano mwaka 1358 A.H. naye ni mtu wa miaka 58 
[sic.]. Huyu ni mtoto wa Sayyid Saleh wa Lamu na ndiye mwenye 
kurithi makamu yake ya ilimu na ukubwa na mengineyo. Alikuwa ni 
mkwe wa Sh. Abdalla Bakathir kwa mwanawe mkubwa na ndiye baba wa 
wajukuu wake hao wa Kisharifu. Hakuchukua miaka mingi baada ya 
baba yake. Aliishi miaka 5 tu —- akahiji katika miaka hiyo Makka, 
akazurui Madina, akenda Hadhramaut na akazuru baadhi ya pande za 
Mashariki ya Afrika katika mwaka 1357 A.H. Alitunga kitabu cha 
kutaja safari yake ya kwenda Hadhramaut. Katika wanafunzi wake 
wakubwa ni mwanawe, Sayyid Aly aliyezaliwa mwaka 1325 akapewa 
Uchief Kadhi wa Kenya mwaka 1368. Akatoka 1369. Akasomesha Muslim 
Academy Unguja. 


1. Sh. Suleyman bin Ali bin Khamis bin Said Al-Mazrui. 
Nimekwisha kumtaja katika wanafunzi wa Sh. Ali bin Abdalla Al- 
Mazrui. 


2. Sh. Al-Amin bin Ali bin Abdulla bin Nafii Al-Mazrui am- 
baye alizaliwa Mfunguo nane mwaka 1308. Huyu ni mtoto wa huyo Sh. 
Ali bin Abdalla Al-Mazrui ambaye tumemtaja mara nyingi. Alipokufa 
Sh. Ali bin Abdalla, mtoto wake huyu alikuwa mtoto wa miaka 5 tu. 
Akalelewa na Sh. Suleyman bin Ali Al-Mazrui na akasoma kwake. 

dalla na kwa Sayyid Ahmad bin Sumeyt; na akisha hurejea kwao Mom- 
basa "akavatalii" barabara alivyovisoma. Akiona anavijua vile 
hurejea Unguja kusoma vyengine. Kwa hivi inaonyesha ya kuwa mion- 
goni mwa mashkekhe zake wakubwa ni Sayyid Ahmad na Sh. Abdalla -- 
na mwenyewe ameniandikia katika "Ijaza" aliyoniandikia kuwa 
shekhe wake wa mafungulio yake ni Sh. Abdalla. 


Bwana huyu alivuma Mashariki ya Afrika yote kwa chungu ya 
vitabu vya dini alivyovitunga, akavipiga chapa; vyengine kwa 


anaitakidiwa na watu Wote ya kuwa ni mwanachuoni mkubwa kabisa na 
mwandikaji mzuri wa lugha ya Kiarabu, Na kinatosha ushahidi 


huu. Na yeye ndiye mtu wa mwanzo kupiga kelele kubwa na kuandika 
Ushirikina. Yakamfika ya kupwa na kujaa. 
Katika wanafunzi wake wakubwa ni:- 


a. Sh. Muhammad bin Kasim bin Rashid bin Ali bin Nafi'i Al 
Mazrui (Anakutana na shekhe wake kwa Sheikh Nafi'i). 
Amezaliwa mwezi wa Ramadhani 1330. Kwanza alifanya kazi ya 
Uwalimu, kisha akakamata Ukadhi mwezi wa Shaaban 1365. 
Akakaa Mombasa, Lamu na Malindi. Kisha katika mwezi 6 Mfun- 
guo tatu 1362 akapewa Uchief Kadhi rasmi baada ya kufanya 
kazi hii muda mrefu pamoja na Ukadhi wake. Akauacha mwezi 2 
Mfunguo tano 1388. 


Kasomesha sana na mpaka sasa anaendelea. Darasa za 
waume mbali na za wanawake mbali. Na katunga vitabu vingi na 
mpaka sasa anaendelea. Na vitabu vyake -- khasa hizi makala 
ndogo ndogo -- vimefunuwa macho Waislam vizuri na vimeleta 
faida kubwa juu ya Uislam, kama kitabu chake "Historia ya 
Utumwa katika Uislam na Dini Nyengine". ' 


Katika wanafunzi wake ni Sh. Harith Saleh aliyezaliwa 
pande za Lamu akasoma kwa Sayyid Muhammad Adnan na wengineo 


Sheikh wake huyu na kupinga Bid-a na khurafat. Akafunua watu 
macho barabara. Sasa kenda Sudan kuzidi kusoma. 


Na katika wanafunzi wake Sh. Harith waliokamata 


madarasa zake wakawa wanakwenda mwendo wake ni Sh. Omar Ab- 
dulla Kirume. 

b. Ndugu yake, Sh. Rashid bin Kasim aliyezaliwa 1333, akafa 
1372. Baadhi ya vitabu vyao walitunga shirika. 


c. Sh. Muhammad Ahmad Bereky. Nimemtaja katika wanafunzi wa 
Sh. Abdalla Khatib (Katika kuwataja wanafunzi wa Sh. Abdalla 
Bakathir wa Lamu). 


d. Sh. Ali bin Hemed Al Buhry: Nimemtaja nilipowataja 
wanafunzi wa Sh. Ali bin Abdulla. 


e. Sh. Abdulla Saleh Farsy. 


f. Maalim Said bin Ahmad aliyezaliwa 14 Mfunguo saba 1333. 
Akisoma kwa Sh, Abdulla Lhusny na wengineo vile vile. 


Alishika kazi ya kusalisha Ijumaa na kukhutubu tangu 19 
Rajab 1356. Akaanza kwenda kuwatolea mawaidha wafungwa Jela 


Na akaanza kusema katika Sauti ya Mvita tangu 21 Rajab 
1371. Katika wanafunzi wake wakubwa wa Tanga ni Sh. Ayyub 
bin Khamis Al Kamadhy aliyezaliwa Tanga akasoma kwa mashekhe 
wa huko, kwa Sh. Shekhe bin Sero, kisha akenda kusoma Unguja 
kwa Sh. Abdulla Bakathir na Sh. Said bin Dahman na wengineo. 
Alikufa mwezi wa Ramadhani 1354. Katika wanafunzi wake 
wakubwa ni mwanawe, Sh. Muhammad Ayyub ambaye vile vile 
alisoma kwa Sh. Ali bin hemed Buhry. 


Mashekhe Zangu Wakubwa 


Hawa ndio wanafunzi wakubwa wa Sh. Abdalla. Na mimi nam- 
Shukuru Mungu kwa kuwa -- ingawa sikumwona Sh. Abdalla nikasoma 
kwake -- nimewaona wanafunzi wake hawa wakubwa na wengineo, na 
nikasoma kwa wengi katika hao, Niliosoma kwao zaidi ni hawa:- 


1. Sh. Ahmad bin Muhammad Mlomry. Nimesoma kwake vitabu 25 
Vya namna za ilimu zote Zinazosomeshwa Unguja, kama Tafsiri ya 
Quran, Hadithi za Mtume, Tawhid, Fiq-h, Tasawwuf, Nahw, Sarf, 
Lugha na ilimu nyenginezo. Mimi namwiitakidi Yeye ndiye Sheikhe 
wa mafungulio yangu. 


Bwana huyu alinipa ruhusa ya kusomesha darasa kubwa Msikiti 
Baraza kila siku katika mwezi wa Ramadhani baada ya kumalizika 


hapo hapo ananirejeza nikikosa na ananifungulia nikinasa. Na 
akanipa ruhusa kusomesha darasa nyengine pia. Mungu amlipe kheri 

wa awalipe kheri kila wenye kunifanyia kheri na kila wenye 
kuwafanyia kheri viumbe vyengine. 


. Sh $ 
yote aliyenisomesha Tafsiri ya Quran zaidi kuliko yeye. Baada ya 
kufa Sh. Ahmad yeye ndiye niliyekuwa nikimrejea kwa "mishkili/” 


Gofu. Wakawa 4 Sasa baada Ya kuwa 3; na mwaka wa pili akanifanya 
ndiye "Mukri" wa Msikiti gofu badala ya sh. Muhammad bin Umar. 
Alikuwa haniti ila "Sh. Abdalla! na akinirejea kwa "MIshkali" 
yake kama ninavyomrejea kwa yangu. 


Ninaitakidi ye kuwa kifo chake cha upesi kimenikosesha 
mengi; kwani akinipenda sana na mimi nikimpenda mno. Mungu Atam- 
lipa kwa wema wake huu na wengineo. 


3. Sh. Muhammad bin Abdur-Rahman Al-Makhzumy, Vingi katika 
Vitabu vya Fig-h nimevisoma kwake, tangu mwanzo mpaka mwisho, 
kama "Fat-hul-Muin", "Iknai" na "Minhaj"; Minhaj katika mwaka 
1355, na vyengine. Nimesoma kwake ilimu ya kujua nyakati na ya 
kujua kutoa kibla, katika mwaka 1363. 


pamoja na mashekhe zangu —- vitabu vya mantik, tena nikasoma 
kwake peke yangu mianzo Ya vitabu 40 vya Hadithi za Mtume na 
mianzo ya zaidi ya vitabu 50 vya Fiq-h. Na akanipa Ijaza kwa hivi 


5. Sh. Muhsin bin Ali Al-Barwany: nimehudhuria darasa zake 
za Msikiti Gofu za Ramadhani, na tukatalii pamoja darasa hizo za 
Msikiti Gofu na nikasoma kwake Makhsusi, Yeye ndiye shekhe wangu 
Wa mwanzo aliyenipa ruhusa nisomeshe Tafsiri ya Jalaleyn. 
Nikasomesha Msikiti Baraza katika Ramadhani ya mwaka 1363 A.H. 


8. Nimesoma kwa Sh. Al Amin na ndiye aliyetufunua macho 
akatufungua midomo, Jazahu-Llhu Khayra. 

Nimesoma Quran kwa:- 


aliyezaliwa Ngazija mwaka 1270, akafa 11 Rajab 1355. Mwenyezi 
Mungu Atamjazi kila kheri Inshaallah kwani alinisomesha akanifun- 
disha kwa hima kubwa sana. Akanizuilia machezo; ikawa Simbanduki. 


hodari kabisa, Sh. Amri bin Ahmad aliyekuwa akisomesha Unguja, 
Malindi, Jongeani kama huyu mwanafunzi wake; na ndio mtaa 
niliozaliwa nikakulia. 


Walimu wa skuli 


Na katika walimu wangu wa Skuli mwenye ihsani juu Yangu 
zisizokadirika -= na Mwenyezi Mungu Atamlipa —- ni Sh. Abdulla 
Ahmed Seif aliyezaliwa mwaka 1318, akafa Shaaban 1359, 


Habari Zangu 


Nalishika kazi Ya Ualimu wa School (Uwalimu, Headmaster, 
Uinspector) tangu mwezi 10 Mfunguo Mosi 1351 mpaka mwezi 23 
Ramadhani 1379, Hapo nikawa “Kadhi mpaka 4 Mfunguo Saba 1387, 


Hata mwezi Mosi Mfunguo Sita 1388 nikawa Chief Kadhi wa 
Kenya, 


Wallahi bilahi Sikuyawaza 

Na moyoni mwangu Sikwelekeza 

Haya nio ya mola Yake majaza 

Aliyonijazi Mola karima. 

Nataka ile tu Daraja yangu 

Sitaki nyengine Kama wenzangu 

Sinuwi mikono Kashika mbingu 

Amenipa mengi Mola rahima. 

Namshukuru kwa yale Na kwa haya na ya mbele 


Kwa ya huku na ya kule Namshukuru daima. 

Sh. Abdalla alikuwa mzuri wa kuandika kwa "Nathr", lakini 
hakuwa mtungaji mashairi. Hana mashairi ila mawili matatu tu; 
nayo ni mafupi sana. Uzuri wake wa "Nathr" utaona katika vitabu 
vyake viwili alivyotunga, na katika khutuba zake na katika barua 
zake. Vitabu hivyo viwili ni: 


1. Safari yake ya mwaka 1314 - 1316 A.H. ya kwenda 
Hadhramaut, Misr, Makka, na Madina. Katika kitabu hiki aliwataja 
kila Mashekhe aliokutana nao, na akataja "Ijaza" zao na majina ya 
vyuo alivyosema kwao -- lakini alitaja zaidi wanavyuoni wa 
Hadhramaut kuliko wa mahali pengine, kwani makusudio yake hasa 
yalikuwa kwenda kuonana na Masharifu wa Hadhramaut. Kitabu hiki 
kimepigwa chapa mwaka 1358 A.H. kikapewa jina la "Al-Ashwaqul- 
Qawiyya Ilaa Mawatinis-Sadatil-Alawiyya". Sayyid Abdalla bin 
Muhammad bin Hamid As-Saqqaf alikitilia "tarjama" za baadhi ya 
Masharifu wa Hadhramaut waliotajwa humo. Sharifu huyu 
hakutoshelezeka na hizo "tarjama" alizozitaja, bali aligeuza 
kidogo hata lugha ya nafsi ya hicho kitabu chake mwenyewe Sh. Ab- 
dalla Bakathir. Kila mtu mwenye kuijua "Nathr" ya Sh. Abdalla 
anaweza kudondoa humo mahali palipogeuzwa na Sharifu huyo. Watu 
wote wanafadhalisha mwandiko wa Sh. Abdalla kuliko wa huyu Sayyid 
Abdalla bin Muhammad As-Saggaf, ingawa ni mwandikaji mkubwa na 
kutunga vitabu vingi. 


Aliyemtia shauku Sh. Abdalla kutunga kitabu hiki ni Sayyid 
Alwi bin Abdur-Rahman Al-Mashur alipokuja hapo Unguja mwaka 1329 
A.H. 


2. Kitabu kidogo katika kutaja utukufu wa Mtume. Mpaka leo 
hakijapigwa chapa wala hakikuwa na jina. Mwisho wake Sh. Abubakr 
alikiita "Kashful-Ghitaa-fi-Huquqil-Mustafaa". ' 


Safari Zake 


Sh. Abdalla alikuwa mtu wa safari sana. Alisafiri katika 
ujana wake na akasafiri katika utuuzima wake pia. Safari zake 
ndogo zilikuwa hazishi, nazo zilikuwa za kwenda Lamu na Mombasa. 
Ama safari zake kubwa ni alizokwenda nchi hizi nitakazozitaja 
hapa. 


Le : Alikwenda Makka kuhiji mwaka 1294 A.H. 
akakaa kidogo kusoma huko kisha akarudi Lamu; akarejea tena Makka 
katika mwaka 1305 A.H. Safari hii ndipo alipokaa muda mrefu 
akasoma kwa wale mashekhe niliowataja. Hakurejea kwao Lamu ila 
mwaka 1309 A.H., naye amekwisha jua barabara. Hakwenda tena Makka 
ila mwaka 1315 A.H. alipokuwa anatoka Hadhramaut. Akasalia huko 
kiasi cha miezi 6. Katika safari yake hii ya mwisho siku moja Sh. 
Muhammad Babseyl alimfanya "Mukri" wake. 

2. Jawa: Sh. Umar Bajuneyd alimpeleka huko akasomeshe, siku 
alizokuwako Makka. Akakaa huko kidogo kisha akarejea Makka 
kumaliza masomo yake. Katika safari yake hii ya kwenda Jawa 
alipanda meli ya matanga, wakataabika sana baharini. 


3. Hadhramaut: Aliondoka Unguja kwenda Hadhramawt mwezi 21 
Mfunguo Mosi mwaka 1314 A.H. Alifika Mkelle Mfunguo Pili. Akatem- 
bea Hadhramaut yote aliyokuwa kaiazimia kuizuru kwa muda wa miezi 
4. Hakupanda meli Mkelle ya kwenda zake ila katika mwezi wa Mfun- 
guo saba mwaka 1315. Katika safari yake hii alikuwa kafuatana 
na:- 


a. Sayyid Abubakr bin Ahmad bin Sheikh Patte al-Huseyny: 
moja katika marafiki zake wakubwa tangu kwao Lamu; na 
walipokutana hapo Unguja ndipo ulipozidi, wakawa kila wakati 
wako pamoja -- hata nyumba wakikaa moja; na mwisho wakanunua 
shamba pamoja. Bwana huyu ndiye aliyekuwa Imam wa sala za 
Taraweh na Witri za Msikiti Gofu. Akisalisha Quran nzima kwa 
moyo! Baada ya kuwa mtu mzima ndipo alipopokewa na mashekhe 
zetu -- na wao wakapokewa na sisi. Na sisi tukapokewa na 
wanaosalisha sasa. Kifo cha bwana huyu kilipishana miezi 5 
tu na cha rafiki yake, Sh. Abdalla. Sh. Abdalla alikufa 
mwezi 14 Shabaan na yeye akafa mwezi 30 Mfunguo tatu mwaka 
1343 A.H. Tumekwisha sema ya kuwa wanaotajikana pamoja mara 
nyingi hufa pamoja. 


b. Sh. Abubakr: Nimekwisha kumtaja. 


c. Sh. Maawiya bin Hasan Al-Maawiy: Mtoto wa mama yake 
mdogo. 


4. Misr: Alifika huko mwezi 6 Mfunguo tisa mwaka 1315 A.H. 
alipokuwa akirejea Hadhramaut. Lakini hakukaa siku nyingi wala 
hakukutana na wanavyuoni wa Al-Azhar kwa sababu alipata habari ya 
kuwa meli iko tayari Suez, wakichelewa itawakosa. 


5. Cape Town: Aliondoka kwenda Cape Town mwezi wa Mfunguo 
Nne mwaka 1332 A.H. Sababu ya kwenda kwake huko ni: 


Ulitokea ugomvi mkubwa Cape Town baina ya Waislamu wenyewe 
kwa wenyewe. Watu wenye akili wa huko wakaomba kwa Sh. Muhammad 
Said Babseyl -- Mufti wa Makka -- awapelekee mtu akawapatanishe. 
Sh. Umar akamhitari Sh. Abdalla. Kwa hivyo akamletea habari hii 
Sayyid Ahmad bin Sumeyt; na Sayyid Ahmad akaridhia vile vile -- 
akaona hapana atayefaa kuliko yeye Sh. Abdalla. Akaondoka akenda 
huko Cape Town kupatanisha Waislamu kwa gharama zake mwenyewe za 
kwenda na kurudi na za kutumia huko na njiani pia. Katika safari 
yake hii alifuatana na: 


a. Sh. Rashid bin Salim al-Mazrui: Liwali wa Takaungu na 
bwana mkubwa kabisa katika mabwana wakubwa wa Kimazrui. 

Bwana huyu alikuwa anajua Kiingereza vyema, na akifahamu 
Kiarabu vilivyo na akijua Fig-h vizuri. Ukimwona humdhani! 
Alikwenda Cape Town kwa gharama zake mwenyewe ili awe 
anafasiri hutuba za Sh. Abdalla kwa lugha ya Kiingereza! 
Hakutoshelezeka na kujitolea gharama zake mwenyewe tu bali 
alimsaidia Sh. Abdalla baadhi kubwa za kwendea huko pia. 


b. Sh. Muhammad bin Omar: Nimekwisha mtaja katika wanafunzi 
wa Sh. Abdallah 


Baada ya kwisha kupatanisha alichangiwa chungu ya fedha 
akapewa, lakini alizikataa. Hakukubali kuchukua hata pesa 
moja alau atie kwenye gharama zake. Lakini aliwaambia 
wazitumie pesa hizo katika kujenga skuli ya kufundishia watu 
dini. Ikajengwa skuli hapo, na mpaka leo iko na inaitwa 
Madrasat Bakathir. Wakarejea Unguja Mfunguo saba mwaka 1332 
A.H. 


6. Uganda: Baada ya kurejea Cape Town na kupumzika kidogo 


alikwenda Uganda. Akakaa huko kiasi cha muda wa miezi miwili. 
Hakurejea Unguja ila katika mwezi wa Shaaban 1332 A.H. Katika 
safari yake hii alifuatana na:- 


a. Sayyid Abubakr bin Ahmad bin Sumeyt. (Nimemtaja katika 
watoto wa Sayyid Ahmad bin Sumeyt). 


b. Sh. Rashid bin Salim. 
C. Sh. Abubakr Bakathir na 


d. Sh. Muhammad bin Umar -- huyu ndiye aliyeamrishwa kuweka 
darasa ya kuwasomesha Waganda waliokuwa wakija kusoma. 


Mbogo -- ami yake mfalme wa. Uganda -- alimtukuza sana Sh. 
Abdalla na akamfanyia karamu kubwa. Sh. Abdalla akawahutubia 
watu waliohudhuria hapo hotuba kubwa nzuri. Na huyu Prince 
Mbogo ndiye baba wa Prince Badr. 


7. Ngazija: Alikwenda Ngazija mara mbili -- mara ya pili kwa 


ajili ya kwenda kumwoza mtoto mwanamke wa Sayyid Ahmad bin 
Sumeyt. Katika safari hii ya pili alifuatana na:- 


a. Sayyid Saleh. Mtoto wa Sayyid Ali Jamalil-Leyl na mkwe 
wake mwenyewe Sh. Abdalla kwa watoto wake wawili kama 
tulivyokwisha kuona. 

b. Sayyid Umar bin Sumeyt. 


c. Sh. Ahmad Mlomry. Tumekwisha kumtaja. 


8. Barawa: Alkwenda [sic.] Barawa kumzuru Sh. Abdur-Rahman 

bin Abdalla Ash-Shashy Al-Mukdishy -- walii mkubwa wa Barawa 
anayejulikana kwa jina la Sheikh Sufi. Walii huyu alikufa mwezi 
29 Mfunguo tano mwaka 1324 A.H. 


Walipata taabu kubwa baharini, na ikapinduka nao mashua ban- 
darini, wakazama! Lakini pale pale zikaja mashua za serikali 
kuwaopoa. 


Sh. Abdalla alitukuzwa sana na watu wote na wakamtukuza 
wafalme wote wa Unguja ambao alitajikana katika zama zao; nao ni 
Seyyid Hemed bin Thuweyny, Seyyid Hamuud bin Muhammad, Seyyid Ali 
bin Hamuud na Seyyid Khalifa bin Harub. Ama Seyyid Hamuud bin 
Muhammad na Seyyid Ali wao walimshikilia hasa mara nyingi awe 
kadhi wa Unguja, naye Sh. Abdalla akawaomba mara zote hizo wam- 
samehe kutawala huo Ukadhi; na akaomba kwa Mwenyezi Mungu Awatoe 
wafalme hao hiyo fikra ya kumtaka awe kadhi. 


Safari moja Seyyid Ali aliipeleka meli yake nzima "Kilwa" 
iende Lamu ikamchukue Sh. Abdalla aje ashike Ukadhi. Sh. Abdalla 
akaingia katika meli akaja Unguja; akarairai hata akaachiwa. Pale 
pale akasafiri akenda zake Lamu kukaa huko kidogo mpaka habari 
a Seyyid Ali alikuwa akimtukuza zaidi kuliko wafalme wote wa 
Unguja. 


Watu wanasema ya kuwa Sh. Abdalla hakuwa akiukataa Ukadhi 
kwa ajili ya kuogopa huo Ukadhi wenyewe; lakini alijua kwa yakini 
ya kuwa wafalme hawa wawili walikuwa wakitaka kukivunja cheo cha 
Sayyid Ahmad kwa kumtoa katika Ukadhi, na wakijua ya kuwa hapana 
atakayeweza kushika mahali pake -- pakawa kama hajaondoka -- ila 
Sh. Abdalla. Ndio maana Sh. Abdalla akakataa, ili asiwe ndiye 
sababu ya kuvunjiwa cheo shekhe wake mpenzi wake. Ama kunena kuwa 
akiuogopa huo Ukadhi wenyewe tu —- sivyo; kwani mashekhe zake 
wakubwa wote walikuwa makadhi, kama Sayyid Mansab, Sayyid Ahmad 
bin Sumayt, Sh. Muhammad bin Ali na wengineo. Hivi ndivyo 
wanavyosema watu wengi. i 


Ama watukufu wenginme waliokuwa wakimtukuza mno Sh. Abdalla 
na waliokuwa wakija kumzuru kwake na yeye akenda kuwazuru kwao 
ni: - 

1. Sayyid Ahmad bin Sumayt. Tumekwisha kumtaja. 

2. Sh. Rashid bin Salim Al-Mazrui. Tumekwisha kumtaja. 

3. Sayyid Sarhan bin Nasor bin Said Al-Busaidy: Mtoto mkubwa 
wa waziri mkubwa wa Seyyid Barghash, na mwenyewe akawa liwali 
mkubwa wakati wa Seyyid Hamuud mpaka wakati wa Seyyid Khalifa; 
kisha akawa waziri mkubwa wa Seyyid Ali bin Hamuud. Bwana huyu 

alikuwa kila asubuhi akenda kwa Sh. Abdalla akizungumza na akila 
kitu kidogo halafu akenda zake! Alikufa njiani ndani ya Rickshaw 
Jumaamosi Mfunguo tano 1343. 


4. Sh. Abdalla bin Sallam Ash-Shaksy: Bwana mkubwa na tajiri 
kutoka wakati wa Sayyid Ali bin Said mpaka kufa kwake. Huyu ndiye 
aliyerithi mali yote ya Sh. Muhammad bin Abdalla Ash-Shaksy -- 
waziri mkuu wa Seyyid Majid. 


Sh. Abdalla bin Sallam alimpenda sana Sh. Abdalla kwa ajili 
ya ucha Mungu Mungu aliomwona nao. Kwa hivyo akajenga msikiti 
karibu na nyumba ya Sh. Abdalla ili ukisha uwe uko chini ya amri 
ya Sh. Abdalla tu, kwa kusomesha hapo na kusalisha na kufanya 
mengine mazuri anayoyajua. Lakini ulipokwisha -- na mwenyewe Sh. 
Abdalla bin Sallam amekwisha kufa -- hayakufanywa hayo 
aliyoyataka kwani walitokea watu wengi wakapinga. 


Msikiti huu ninaotaja ni huu msikiti wa Shaksy ulioko mbele 
ya Msikiti Gofu —- sio ule wa Bint Juma ulioko pembezoni mwa huo 
Msikiti Gofu. 


5. Sh. Suleyman bin Nasor Al-Lemky: Tajiri mkubwa wa Unguja 
na Dar es Salaam na Tanga na shekhe mkubwa katika mashekhe wa 
Waarabu, Mwisho wake alikamata unaibu wa mfalme wa Unguja wakati 
mfalme mwenyewe alipokwenda Ulaya. Ulikuwa haupiti mwezi ila huja 
Ukutani kumzuru Sh. Abdalla, na Sh. Abdalla alikuwa akienda kwake 
naye vile vile. 


6. Sh. Suleyman bin Hemed Al-Harthy: Sheikhe wa Waarabu wote 
wakati wa uhai wake. Na wengineo chungu wasiokuwa hawa. 


a A fe) ifu (a) 


Watu wote wamewafikiana kumsifu Sh. Abdalla kwa ucha Mungu 
na kwa kuwa hakukaa Unguja mcha Mungu zaidi kuliko yeye. Na ukim- 
sifu mtu kwa ucha Mungu ndiyo unamsifu kwa kuwa anatekeleza amri 
za Mwenyezi Mungu mwisho wa uweza wake na anajiepusha na makatazo 
yote ya Mwenyezi Mungu, na kwa kuwa hayashughulikii mambo ya 
dunia yasiokuwa lazima naye. Navyo ndivyo alivyokuwa Sh. Abdalla, 
ingawa wanamsifu vile vile kwa sifa nyenginezo kubwa kubwa pia. 


Sh. Abdalla alikuwa akihamaki hadi akisikia watu wanamsifu 
kwa sifa hii. Akiwaambia kuwa Sayyid Ahmad anastahiki zaidi sifa 
hii kuliko yeye. Lakini mimi nataja hapa kama wanavyosema watu 
wote, sitii neno langu, kwani mimi nani hata niweze kutambua 

daraja zao? Mimi nasikia watu wanasema, "Hakukaa Unguja Suni mcha 
Mungu zaidi kuliko Sh. Abdalla, wala hakukaa mwanachuoni yo yote 
wa Kisuni aliyekuwa mwanachuoni mno kuliko Sayyid Ahmad bin 
Sumeyt." 


Mambo Mazuri Aliyoyaacha Nyuma Yake 


Sh. Abdalla kaacha mambo mengi mema nyuma yake. Baadhi yake 
ni haya:- 


1. Watoto wema na wajukuu. 


2. Wanafunzi wake na wanafunzi wa wanafunzi wake ambao 
wametanda Mashariki ya Afrika nzima wanafundisha watu dini. 


3. Madrasa ya Ukutani ambayo sasa imefanywa wakfu wa kusomea 
watu wote. Madrasa hii ilijengwa zama za Seyyid Ali bin Hamuud 
mwaka 1327 A.H. Sasa imevunjwa ili ijengwe Madrasa kubwa zaidi. 
Imejengwa. Lakini haikumalizika mpaka leo. 


4. Darasa za laasiri za Ramadhani Msikiti Gofu. 


5. Tarawehe na Witri za kusaliwa kwa juzuu ambazo alizianza 
kuzisali na baadhi ya rafiki zake na wanafunzi wake tu katika 
sakafu ya Msikiti wa Bwan Sadik -- Mkunazini; kisha wakazisali 
kwenye sakafu ya Msikiti Gofu. Hata baada ya miaka kupita ndipo 
walipopata ruhusa kuzisali ndani ya msikiti! Ikawa hapana mahali 
po pote panaposaliwa sala hizi zinazosaliwa saa nane za usiku na 
kwa juzuu za Quran kila siku ila hapo Msikiti Gofu tu. Sasa 
zemetapakaa Witri za namna hizi kila mahali -- Unguja, Mombasa, 
Ngazija ne kwengineko. 


Watoto Wake 
Sh. Abdalla alizaa watoto wengi kidogo, lakini waliosimama 
ni 6 tu -- 3 wanaume na 3 wanawake. Wanaume ni hawa:- 


1. Sh. Muhammad: Mtoto wake mkubwa kabisa. Alizaliwa mwaka 
1296 A.H., akafa Unguja naye ni kijana mdogo. Alikuwa na sauti 
nzuri sana, na akaondokea juu ya mwendo mwema wa kutarajiwa 
kheri. 


2. Sh. Abubakr: nimekwisha mtaja. 


3. Sh. Salim: Aliyezaliwa mwaka 1300 A.H., akafa mwezi 30 
Mfunguo Nne mwaka 1354 A.H. Hakuwa mwanachuoni kama ndugu zake. 


139 


Kifo Chake 


sh. Abdalla alikufa saa 9 kasorobo (si 93/4) ya usiku wa 
kuamkia Jumaane mwezi 14 Shaaban mwaka 1343 A.H.; naye ni mtu wa 
miaka 67. Bwana huyu aliugua homa muda wa mwezi mzima; hata 
mwisho wake ikampasa mwanawe, Sh. Abubakr, na baadhi ya wanafunzi 
wake kulala naye. Wanafunzi wenyewe ni Sh. Ahmad Mlomry, Sh. 
Muhammad bin Umar na Sh. Makhzuny. 


Ugonjwa uliposhtadi -- na akayakinisha kufa —- alikuwa 
akisema "Mauti yana taabu na yana raha." Kwa nini akasema maneno 
haya? Amesema "Mauti yana taabu" kwa kuwa kweli yana taabu; hata 
mwenyewe Mtume alipokuwa akifa alikuwa akihisi taabu hiyo, hata 
akawaambia watu wake ya kuwa uchungu wa kutolewa roho ni kama 
uchungu wa kuchunwa ngozi mbuzi mwenyewe yu hai! Ama alivyosema, 
“Mauti yana raha", ni kweli vile vile, kwani mtu mwema anapokufa 
huonyeshwa pale pale kitandani neema zinazomngoja Akhera. Basi, 
huona raha kubwa. Na nani asiyejua wema wa Sh. Abdalla? Na raha 
za Huko zitakuwa sawa sawa na wema wa mtu huku. Basi unaonaje si 
raha kubwa sana hiyo aliyokuwa akiiona Sh. Abdalla? 


Waliomwosha na Mahali Alipooshewa 


Alioshwa pale pale alfajiri ukumbini mwa nyumba yake ndogo, 
na waliomwosha ni Sh. Ahmad Mlomry, Sh. Salim bin Said Ash- 
Sheheby, Sh. Muhammad bin Abdalla Al-Hinzwany, Sh. Muhammad bin 
Umar na Sh. Muhammad Al-Makhzumy. 


Waliomkafini:- na hawa hawa ndio waliomkafini. 


and j osaliwa 


Alisaliwa Msikiti Gofu -- msikiti aliokuwa akisomesha na 
akasalia sala ya Alfajiri, ya Magharibi, ya Insha na Sala zake 
zote za Ramadhani. Alisaliwa na Sayyid Ahmad bin Sumeyt wakati wa 
laasiri na pale pale akenda kuzikwa. ' 


I a h s 


Hitma yake ilisomwa Msikiti Ijumaa wa Malindi muda wa siku 
tatu baada ya Isha. Aliyehitimisha ni Sh. Muhammad Al-Iziz bin 
Kasim Al-Yamany aliyeletwa hapo Unguja na Seyyid Barghash 
aliporejea Makka mwaka 1289 A.H. ili awe msomaji Tajwid wake. 
Seyyid Barghash aliposhuka Aden -- akakirimiwa na Naqib -- alin- 
wona kijana mdogo pofu wa miaka 23 anasoma Quran kwa sauti nzuri, 
na watu wanamsikiliza. Alipokwisha kusoma alimtaka amfuate Unguja 
awe msomaji wake Tajwid. Bwana huyu akakubali kwa kichwa na 

miguu. Alipofika Unguja akawa kutwa kucha yuko kwa Seyyid Bar- 
ghash anasoma Quran, Maulidi na visomo vyengine kwa sauti yake 
nzuri. 


Inasemekana ya kuwa Seyyid Barghash anapoingia chumbani 
mwake kulala, hukaa Sh. Iziz mlangoni juu ya kiti anasoma Quran 
kwa sauti nzuri ya kupendeza mpaka Seyyid Barghash umchukue usin- 
gizi; ndipo ende zake naye akalale, aanze tena alfajiri ya kesho 
kazi yake! 


Alipokufa Sayyid Barghash ada hii ya kusoma kucha kutwa 
iliondoka. Ikawa panasomwa katika siku mahsusi tu. Kwa hivyo Sh. 
Izz akaingia katika biashara za uturi; kama kuuza ambari, meski, 
na vitu vya namna hii mpaka alipokuwa mtu mzima sana ndipo 
alipoacha biashara. 


Bwana huyu alikuwa hahudhuri ila mashughuli makubwa makubwa; 
na anapohudhuria ndiye wa mbele anayepewa kusoma au ndiye 
anayemaliza. Alikuwa kila namna ya visomo akivisoma kwa moyo -- 
vyengine alikuwa kavihifadhi tangu kwao na vyengine akavihifadhi 
hapo. Alikuwa ana hifdhi kubwa mno ajabu kama hiyo tunayoisikia 
kwa mapofu wanaotajwa vitabuni. Anapoazimia kuhifadhi, husomewa 
kitu mara moja tu, akakihifadhi papo hapo. Miongoni mwa 
alivyohifadhi hapo Unguja kwa kusomewa mara tu ni Hamziya ya Al- 
Busiry ambayo ina beti 457! 


Mwisho wake alikamata Uimam wa Msikiti Ijumaa wa Malindi 
tamgu Mfunguo tatu mwaka 1337 A.H. mpaka kufa kwake siku za Siku 
Kuu ya Mfunguo Mosi mwezi 6 mwaka 1356; naye ni mzee wa miaka 90. 


Mali yake bwana huyu alimwandikia mkewe, na baada ya kufa 
mkewe yawe wakfu wa Msikiti wa Ijumaa wa Malindi —- sasa yamek- 
wisha kuwa wakfu wa Msikiti wa Ijumaa. 


Mahali Alipozikwa na Walioshuka Kaburini 


Amezikwa nyuma ya nyumba yake -- kwenye kitalu cha 
"Masharifu Abubakr bin Salim"; naye walioshuka kaburini ne wale 
wale waliomwosha na wakamkafini. 


Kujengewa Makaburi 

Wala halikujengewa kaburi lake hilo wala kaburi jengine lo 
lote liliopo hapo kwani mambo ya kujengea makaburi ni haramu, 
seuze kuyatilia makuba na kuyajengea misikiti. Ni mambo 


aliyoyakataza Mtume kabisa kabisa, ingawa yanafanywa na 
wasiokubali kusikia, 

Sayyid Ahmad bin Sumeyt 


Sababu ya Kupewa Jina la Ahmad na Kwa Nini Anaitwa bin Sumeyt 


Sayyid Ahmad bin Umar bin Zeyn bin Sumeyt aliyekufa mwaka 
1257 A.H. alimbashiria baba yake Sayyid Ahmad ya kuwa atazaa 
mtoto mwanamume mtukufu; basi huyu bwana alipozaa mtoto huyu 
alimwita jina la Ahmad, kwa ajili ya kutabaruku na jina la Sayyid 
Ahmad bin Umar bin Zeyn bin Sumeyt. Bishara ya bwana huyu 
haikuanguka chini; akatokea Sayyid Ahmad kama alivyosema somo 
yake, Sayyid Ahmad. 


Jina Lake na Kuzaliwa Kwake 


Jina lake kamili ni hili: Sayyid Ahmad bin Abubakr bin Ab- 
dalla bin Abdur-Rahman bin Muhammad bin Zeyn bin Alwi bin Abdur- 
Rahman bin Abdalla bin Sumeyt. Kwa bwana huyu Sayyid Sumeyt ndipo 
anapopata kabila hii ya Bin Sumeyt ambayo inasifiwa sana kwa ucha 
Mungu na unyenyekevu. 


Alizaliwa Itsandaa, Ngazija Alkhamisi 5 Rajab, 1277. 


Baba Yake 


Baba yake ni Sayyid Abubakr bin Abdalla ambaye alizaliwa 
Hadhramaut katika mji wa Shibam -- akafa Ngazija Itsandaa mwezi 7 
Mfunguo tatu mwaka 1290 A.H. 


Bwana huyu ndiye mzee wao wa mwanzo kutoka Hadhramaut akaja 
akafanya maskani yake Ngazija katika bandari ya Itsandaa. 
Biashara ndiyo iliyompelekea kufanya haya. Alikuwa na jahazi zake 
saba akifanyia biashara pande za Indian Ocean. 


Mwisho wake Seyyid Majid alimpa Ukadhi wa Unguja. Akahamia 
hapo, akakaa mtaa wa Malindi Msikiti Ijumaa. Alidumu katika 
Ukadhi huu mpaka kufa kwa Seyyid Majid, akauacha akenda zake 
Ngazija, akafa huko. Basi Sayyid Umar ni mzalendo katika Ukadhi 
wa Unguja. 


Huyu Sayyid Abubakr ana katibu kizuri katika Fiq-h 
kinachoitwa "Affiryaqun-Nafii", ambacho alikimaliza kukitunga 
katika mwezi 26 Mfunguo tatu mwaka 1288 A.H.. Kitabu hiki ni 
"sherhe" ya kitabu kinachoitwa "Irshadul-Muslimin" ambacho 
kinajulikana huku huku kwa jina la "Babu". Hajulikani 
aliyekitunga kitabu hiki cha "Babu" wala mwaka kilipotungwa, 
lakini inajulikana ya kuwa kimetungwa Magunyani katika miji ya 
Pate na Siyu: kulikuwa na wanavyuoni wakubwa huko zamani. 

Wawapi Mashurafau Wasoma na kufasiri 


Makadhi na Ulamau Walikuwa mashuhuri 
Na wasomao Nahaw Kiraa Abi Amri 
Ayyuhal-maghruri Ina khadaa dunia. 


Kazi Alizopata Kufanya 


Aliinukia juu ya kazi aliyokuwa nayo baba yake -- kazi ya 
kusafiri kwa ajili ya biashara. Akawa anazunguka bandari zote za 
Indian Ocean na Bukini yote nzima na visiwa vya Ngazija. Akawa 
anajua sana ilimu za bahari -- nahodha aliyekamilia. 


Baada ya kuacha kazi hii alishika kazi ya Ukadhi mpaka kufa 
kwake. Alishika Ukadhi kwanza tangu mwaka 1300 A.H. mpaka 1303 na 
akauacha. Kisha akaushika tena tangu mwaka 1305 mpaka kufa kwake 
katika mwaka 1343 A.H. Anakuwa amekaa katika Ukadhi muda wa miaka 
44. 


Mashekhe Zake Waliomsomesha Ngazija 


Mashekhe wanaojulikana kwa yakini kuwa wamemsomesha Ngazija 
ni:- 


1. Sayyid Abubakr bin Abdalla -- baba yake mwenyewe. Bwana 
huyu baada ya kusomesha mwanawe alivyosomesha, na akaona siku 
zake za kufa zimesonga, alimwamrisha huyu mwanawe asishughulike 
na biashara akisha kufa baba yake, bali upesi ende Hadhramaut 
akasome. Lakini hakwenda ila baada ya miaka 8 tangu kufa baba 
yake. 


2. Sayyid Abul-Hasan bin Ahmad bin Abdalla bin Ahmad bin Ab- 
dalla Tuyur Jamalil-Leyl aliyezaliwa Tsujini mwaka 1215 A.H.; 
akafa huko usiku wa Ijumaa mwezi 16 Rajab mwaka 1300 A.H., naye 
ni mzee wa miaka 85. Sayyid Abul-Hasan huyu ndiye huyo Mwinyi 
Bahasani ambaye karibu Jamalil-Leyl wote wa Tsujini 
wananasibikana naye; na huyu Sayyid Abdalla Tuyur Jamail-Leyl 
ndiye mzee wao wa mwanzo kwenda kufanya maskani yake Ngazija. 


Alipokuwa anataka kwenda Makka huyu Sayyid Abul-Hasan 
alipita Unguja akamkuta shekhe mmoja wa Kimaghrib; akasoma kwake 
muda wa miaka 2. Msikiti aliokuwa akisomeshea bwana huyo ni 
msikiti ulioko mtaa wa Ukutani uliokamatana na nyumba ya Seyyid 
Hafidh ambao unajulikana kwa jina la msikiti wa "Mwana Sitende". 
Baada ya miaka 2 kupita alisafiri kwenda Makka. Akasoma kwa Sh. 
Uthman bin Hasan Dimyaty pamoja na Sayyid Ahmad Dahlan, Sh. Ali 
bin Abdalla wa Mombasa, na wengineo. 


Huyu Sayyid Abul-Hasan alikuwa akipatana sana na baba yake 
Sayyid Ahmad bin Sumeyt na ndiye aliyekuwa wasii wake hasa. Kwa 

hivyo Sayyid Ahmad alisoma kwake baadhi ya vitabu. Miongoni mwa 
hivyo ni "Fathul-Qarib", "Minajil-Kawim" na tafsiri ya Jalaleyn. 


Mashekhe Zake wa Unguja 


1. Sayyid Abubakr -- baba wake mwenyewe -- wakati alipokuwa 
Unguja. 


2. Sh. Abdalla Wazir. Nimekwisha mtaja katika mashekhe wa 
Sh. Abdalla. 


3. Sayyid Abdul-Huseyn bin Ali Al-Asghar Al-Marashy 
aliyezaliwa Iraq mwaka 1263 A.H., akaja kuhamia Unguja mwaka 
1303, akafa Makka mwezi 14 Mfunguo nne mwaka 1323 A.H., naye mtu 
wa miaka 63. Alizikwa Makka chini ya miguu ya kaburi la Bwana Ab- 
talib bin Abdu’l-Mattalib na baba yake Sayyidna Ali. 


Alisoma kwa bwana huyu ilimu ya Mantik sana -- ingawa na 
ilimu nyengine pia alisoma kwake kidogo. Sh. Abdalla alikuwa 
akimfuata siku nyengine wakati alipokuwa akienda kusoma kwa bwana 
huyu. 


4. Sheikh Khalifa bin Hamad An Nabhany aliyezaliwa Bahreyn 
mwaka 1270, akasomea Makka, akafa Makka 1362. Kaishi miaka 98! 
Alikuwa akijua sana ilimu za Al Falak na Mygat. Akifundisha huko 
Makka na katika nchi hizi aliokuwa wakati huo walisoma kwake. 


Mashekhe Zake wa Hadhramaut 


Sayyid Ahmad bin Sumeyt alikwenda Hadhramaut mara 3 -- mwaka 
1298 A.H., mwaka 1316, na mwaka 1325, na hapindukii kukaa kuliko 
miaka 2. Katika mara zote hizo alikuwa akisdoma kwa wanavyuoni wa 
huko, hasa katika ile mara yake ya awali. Wakati huo ndipo 
aliposoma barabara hata akajua vyema. Khutuba ya "Minhaj" tu 
aliisoma kwa mashekhe 12! Nastaajabu kusikia watu wanasema ya 
kuwa Sayyid Ahmad hakusoma sana lakini ilimu yake ni ya kupewa na 
Mungu tu. Basi sijui kusoma ndio vipi tena ikiwa kusoma kwa 
Sayyid Ahmad -- kwa mashekhe wote niliowataja na nitakaowataja, 
nisowataja na mie nawajua na nisiowajua -- si kusoma. Miongoni 
mwa mashekhe aliosoma kwao Hadhramaut ni:- 


1. Sayyid Ahmad bin Muhammad bin Alwi Al-Mihdhar aliyezaliwa 

mwaka 1217 A.H., akafa mwezi 7 Mfunguo tano mwaka 1304 naye ni 
mzee wa miaka 87. Kwa miaka 30 kabla hajafa alijijengea kaburi 
lake tayari. Akawa kila siku anashuka huko kwa ngazi akisoma 
Quran, akifanya ibada nyenginezo na akilala pia. Siku alipokufa 
alikuwa amekwisha timiza hitima elfu nyingi alizozisoma huko 
kaburini! 


Bwana huyu alikuwa akikaa Doan, na Sayyid Ahmad alimwendea 
huko huko akasoma katika safari yake ya mwanzo. Alikuwa mtu wa 
Tarigal Khalwatiyya aliyoipokea kwa Sh. Assawy, na yeye kwa Sh. 
Dardyr, na yeye kwa Sh. Muhammad Salim Al-Hifnawy, na yeye kwa 
Sh. Mustafa bin Kamaliddin Al Khalwaty Al Bakry. 


2. Sayyid Abdalla bin Umar bin Sumeyt: Alisoma kwake katika 
safari yake ya mwanzo kwenye mji wao wa Shibam. | 


3. Sayyid Abdalla bin Muhammad bin Ahmad Al-Hibshy aliyekuwa 
akikaa Al-Hauta. Huyu ni mmoja katika wale Mashekhe zake 12 
aliomsomesha Khutuba ya "Minhaj". 


4. Sayyid Sheikhan bin Muhammad Al-Hibshy aliyekuwa akikaa 
Al-Ghorfa -- masafa ya saa 3 baina ya kwake hapo na kwenye mji wa 
Sayyid Ahmad bin Sumeyt. Sayyid Ahmad alipokwenda kusoma kwake 
katika safari yake ya mwanzo bwana huyu alimwambia, "Sikusomeshi 
mpaka unipe ahadi ya kuwa utakuwa ukija akisoma hapa mfululizo 
mpaka upate utakachokipata. Ama ikiwa utakuja kwa mchezo mchezo 
tu sitaki. Mimi sikupata ilimu hii kwa mchezo. Nalihama 
Hadhramaut nikenda Makka nikasoma kwa Sh. Abdul-Hamid Ash- 
Sharwany mwenye "Hashiya" ya "Tuhfa" muda was miaka 4 mfululizo, 
Nasoma mchana kutwa natalii usiku kucha -- silali ila muda 
mchache tu -- hata nikazijua vyema zote ilimu 14 za Kiislamu. Un- 
ataka, nawe fanya hivi hivi, hutaki usije kufanya mchezo hapa." 
Akatoa ahadi Sayyid Ahmad bin Sumeyt ya kusoma vilivyo; na bwana 
huyu akamkubali. Akawa Sayyid Ahmad anasali Alfajiri kwao Shibam, 
kisha huutwanga wa miguu mpaka Ghorfa, akasoma hapo Ghorfa mpaka 
adhuhuri. Akisha kusali Adhuhuri huutwanga tena mpaka kwao 
Shibam! Akadumu hivi muda wa kuwako Hadhramaut. Bwana huyu naye 
ni mmoja katika wale aliosoma kwao Khutuba ya "Minhaj", na huyu 
Sharwany alikufa 1301 na shekhe wake, Sh. Ibrahim Bayjury alikufa 
1276. 


5. Sayyid Tahir bin Abdalla bin Sumeyt. Amri yake. Nimek- 
wisha kumtaja katika mashekhe wa Sh. Abdalla. Katika vitabu 
alivyosoma Sayyid Ahmad kwa baba yake mdogo huyu ni "Al-Awarif" 
ya Sh. Umar Suhrawardy. Bwana huyu akimtukuza sana Sayyid Ahmad 

na akisema, "Hakutoka katika tumbo la Muhammad bin Zeyn mfano wa 
Sayyid Ahmad, na Sayyid Ahmad ana ilimu wasiokuwa nazo wazee 
wake." 


Ama mashekhe anaojinasibisha nao zaidi katika mashekhe wa 
Hadhramaut na anaosema kuwa wamempa "Ijaza" kubwa kubwa ni hawa 
nitakaowataja sasa. 


1. Sayyid Idarus bin Umar Al-Hibshy aliyezaliwa mwezi 23 
Mfunguo nne mwaka 1237 A.H., akafa katika mji wa Ghorfa mwezi 9 
Rajab mwaka 1314, naye ni mzee wa miaka 77. Huyu ndiye shekhe wa 
mashekhe wote wa Hadhramaut wa karne iliyopita. Hakuna asiyesoma 
kwake. Yeye alisoma kwa chungu ya mashekhe waliokuwa Hadhramaut 
na waliokuwa nchi nyengine, hasa Makka na Madina. Alitunga kitabu 
cha kuwataja Mashekhe zake hao na Mashekhe wa Mashekhe zake mpaka 
kwa Mtume. Kitabu hiki kinaitwa "Iqdil Yawakit" ambacho kilipigwa 
chapa Mfunguo tatu mwaka 1317 A.H. 


2. Sayyid Ali bin Muhammad Al-Hibshy: Nimekwisha kumtaja 
katika Mashekhe wa Sh. Abdalla. Sayyid Ahmad alikuwa hafadhilishi 
mwanachuoni wa Hadhramaut yo yote juu ya bwana huyu. Akisema kuwa 
yeye ndiye nguzo yake, ndiye mwongozi wake, ndiye mwenye kumtia 
nguvu katika mambo yake na ndiye mwenye kumpa kila bishara nzuri. 


3. Sayyid Ahmad bin Hasan Al-Attas: Nimekwisha kumtaja 
katika Mashekhe wa Sh. Abdalla. Sayyid Ahmad akisema ye kuwa 
"Ijaza" aliyoandikwa na bwana huyu hakuna maneno ya kuweza 
kuifasiri! Imekusanya mambo ya ajabu. 


Katika safari yake ye mwisho ya kwenda Hadhramaut Sayyid Ah- 
mad bin Hasan alimwamrisha asalishe Alfajiri -- na yeye Sayyid 
Ahmad bin Hasan na jeshi lote lililokuwa hapo lilimfuata. Baada 
ya kutoa salamu, Sayyid Ahmad bin Hasan alimwambia Sayyid Ahmad, 
oes yako nzuri". Sayyid Ahmad alifurahi sana kwa bishara 
hil. | 


4. Sayyid Ubeydillah bin Muhsin As-Sakkaf: Nimekwisha kum- 
taja katika Mashekhe wa Sh. Abdalla. 


5. Sayyid Abdur-Rahman bin Muhammad Al-Mashhur: Nimekwisha 
kumtaja katika Mashekhe was Sh. Abdalla. 


Mashekhe Zake wa Stambul 


Alipoacha Ukadhi hapo Unguja mwaka 1303 A.H. alikwenda Stam- 
bul akafikia kwa Sayyid Fadhl Basha bin Alwi bin Saleh aliyekuwa 
liwali wa Dhafar, akataka kuuliwa na mabedui; akachukuliwa katika 
manowari ys Kiingereza mpaka kwa Khalifa Abdul-Hamid bin Abdul- 

Majid. Khalifa huyu alimtukuza sana na akampa cheo kikubwa na 
kutakiwa shauri ya mambo ya dola pia! Juu ya raha zote hizi 
alizopewa, alikuwa akitaka kila siku kwa Khalifa, alimrejeshe 
katika cheo chake cha uliwali wa Dhafar, na khalifa 
akijikurupusha, mpaka akafa Sayyid Fadhl Basha huko huko Stambul. 


Sharifu huyu asili yake ni mtu wa Hadhramaut, ndiyo maana 
akajuana na Sayyid Ahmad bin Sumeyt na ndiyo maana akamtukuza 
Sayyid Ahmad, akamtengenezea njia mpaka akafanyiwa mshahara mzuri 
na Khalifa na akampa nishani ya daraja 4 pia. 


Sayyid Ahmad akimtukuza bwana huyu sana na akimwitikadi 
katika mashekhe zake wakubwa na akiitikuza sana "Ijaza" yake. 
Sayyid Ahmad alitunga kitabu kizuri cha kutaja habari za baba 
yake Shekhe wake huyu mtukufu. 


Huyu Sayyid Fadhl alisoma kwa baba yake mwenyewe wa kumzaa, 
na akasoma kwa Sayyid Abdalla bin Huseyn bin Tahir —- walii 
mkubwa katika Hadhramaut aliyekufa mwaka 1272 A.H. 


Mashekhe Zake wa Misr 


Sayyid Abdalla aliondoka Stambul mwaka 1304 A.H., akenda 
Misr akasoma kwa Mashekhe wengi, hasa kwa hawa wawili:- 


1. Sheikh Ali Al-Anbaby. 


2. Sayyid Muhammad Al-Kayyaliy Al-Halaby. 


Mashekhe Zake wa Makka 


Alipoondoka Misr mwisho wa mwaka 1304, alikwenda Makka 
kuhiji. Akasoma kwa wale wale Mashekhe ambao alisoma kwao Sh. Ab- 
dalla baada yake. 


Kuhamia Kwake Unguja na Mahali Alipokuwa Akikaa 


Sayyid Ahmad alikuwa akija Unguja akikaa, tangu wakati wa 
baba wake; na katika mwaka 1300 A.H. alipofanywa kadhi wa hapo 
ndipo alipofanya hasa maskani yake. Akakaa nyumba aliyokuwa 
akikaa baba yake -- Malindi Msikiti Ijumaa, 


Hata katika mwaka 1303 alikimbia Unguja. akauacha Ukadhi, 
baada ya kumwomba Seyyid Barghash mara nyingi amtoe, na Seyyid 
Barghash akikataa. Seyyid Barghash alipopata habari ya kutoroka 
kwake alisema, "Asiikanyage tena nchi hii, akiikanyaga tena 
nitamfungu gerezani mpaka kufa kwake." Sayyid Ahmad hakuikanyaga 
tena Unguja mpaka alipokufa Seyyid Barghash, akatawala Seyyid 
Khalifa. 

Seyyid Khalifa alikuwa rafiki na Sayyid Ahmad, kwa hivi 
alipokuja Unguja, Seyyid Khalifa alimrejesha katika Ukadhi -- 
akakaa mtaa ule ule aliokuwa akikaa zamani. 


Hata alipotononoka hali yake ndipo aliponunua zile nyumba 
mbili kubwa zilizokamatana -- ya roshani na ya mfuto -- zilizo 
karibu na Msikiti Mnara ambazo amefia ndani yake. 


Mahali Alipokuwa Akisomesha na Saa za Kusomesha 


Alikuwa akisomesha kila siku asubuhi saa mbili unusu kwenye 
chumba kikubwa cha juu cha nyumba yake ile isiyo na roshani. 
Lakini alikuwa akisomesha watu mahsusi tu -- wasiokuwa hao 
hawapandi; mai ni wale wanavyuoni wakubwa wa Kiunguja ambao 
karibu nitawataja. Ama wakati wa laasiri walikuwa hukaa chumba 
cha chini cha nyumba ya roshani, na mtu mmoja huwa anasoma, na 
yeye akibainisha yaliyomo; na sana akisoma mwanawe, Sayyid Umar. 


Mwezi wa Ramadhani alikuwa akisomesha Msikiti wa Ijumaa 
baada ya laasiri, na siku nyengine za kula mchana pia alikuwa 
akisomesha Msikiti Ijumaa baina ya Magharibi na Isha au baada ya 
Laasiri. Lakini si sana kusomesha huku. Alikuwa akifanya hivi 
anapokuwa Sh. Abdalla kasafiri, na hapana mtu wa kusomesha 
wanafunzi wake. 


Wanafunzi, Wake Wakubwa wa Unguja 


Wanafunzi wake wakubwa wa Unguja ambao wakihudhuria darasa 
yake ya asubuhi ni hawa:- 


1. Mwanawe, Sayyid Umar: Nimekwisha mtaja katika wanafunzi 
wa Sh. Abdalla Bakathir. 


Katika wanafunzi wakubwa wa Sayyid Umar ni: 


a. Sh. Iliyas bin Ali bin Iliyas As-Sinesry. Nitamtaja 
katika wanafunzi wa Sh. Said bin Dahman. ' 


b. Sh. Salim bin Abdallah bin Wad-an aliyezaliwa Ngazija, 
Mroni, mwaka 1319 A.H., akafa huko huko mwezi mosi Rajab 
mwaka 1360, naye ni kijana wa miaka 41 tu, Bwana huyu 
alikuwa mwandikaji wa "Nadhm" mzuri na mwandikaji wa "Nathr" 
pia. Kwa hivi mara nyingi alikuwa ndiye Muharrir wa Gazeti 
la Alfalaq lililoanza kuona jua Unguja katika mwaka 1347 
A.H. Alikuwa na hima kubwa katika mambo ya mikusanyiko ya 
kheri kwa hivyo alifungua jumuia nyingi za kabila mahsusi au 
za Waislamu wote pamoja. Baadhi ya jumuia hizo alizifungua 
Unguja na nyengine alizifungua Ngazija. Katika zilizohusu 
kabila mahsusi ni: 

"Jumiyyatush-Shabibatul-Hadhramiyya", na katika 
zilizo-kusanya Waislamu wote ni:- 


"Jumiyyatush-Shubbanil-Muslimin" iliyofunguliwa Unguja 
Jumaatano 30 Shaaban 1354 A.H. Bwana huyu alidumu kuwa 
Secretary wake mpaka kufa kwake, na ikafa hiyo Jumuia pia. 


Bwana huyu amesomesha sana Ngazija -- Mroni -- na 
akatia mambo mengi ya Ustaarabu wa dini huko, na yeye ndiye 
aliyepeleka Sala za Witr na Tarawehe za Juzuu huko. 


c. Sayyid Ali bin Jaafar bin Zeyn Al-Waht aliyezaliwa Unguja 
mwaka 1324 A.H. Baba yake alikuwa Sharifu anayetukuzwa sana 
Unguja na jamaa zake wa Kihadhramy, aliyekufa 15 Mfunguo 
tano 1343. Kila Jumuia zilizofunguliwa na Sh. Salim Wad-an 
walizifungua pamoja -- yeye alikamata Uraisi, na Sh. Salim 
akishika Usekreteri. 


Kila mahali penye masomo alikuwa yeye na Wad-an ndio 
wasomaji; ikiwa kasida au si kasida. Sauti zao zilikuwa 
nzuri hasa ya Sayyid Ali. 


Huyu Sayyid Ali aliugua miaka mingi. Baada ya kupona 
aliondoka akenda akahiji Makka na sasa yuko huko. Amesafiri 
hapo Unguja mwaka 1361 A.H. Tunatumai atarejea kuja kukaa 
Unguja, ing'are tena taa yake kama ilivyong'aa mara ya 
kwanza na zaidi. 


d. Sh. Abdalla bin Ahmad Bafadhl aliyezaliwa Unguja mwaka 
1320 A.H. Huyu alikuwa hodari naye sana katika kuandika 
"Nadhm", na kwa "Nathr" pia, lakini akipenda kijifichaficha 
na kujiweka nyuma ingawa Mungu kamweka mbele. 


Kila usiku katika mwezi wa Ramadhan mzima, watu wenye 
majina. yao huhudhuria barazani kwake -- tangu saa 3 mpaka 
saa 8 au 9. Husoma Tajwid na visomo vyengine na kuzungumza 
mazungumzo ya Akhera na ya Dunia pia. Siku ya mwisho usiku 
wa mwezi 27 -- hualika watu wengi na huwafanyia karamu 
nzuri. Katika Mafunguo tano 1365 kapata Ukadhi wa Takaungu, 
Kenya. Akatolewa 1381. Akafa 2 Mfunguo tano 1385. 


e. Sayyid Muhammad bin Alwi bin Ahmad Jamalil Leyl 
aliyezaliwa Unguja mwaka 1314 A.H., akasoma skuli na akasoma 
dini misikitini. Shekhe aliyesoma kwake sana ni Sh. Said bin 
Dahman -- ingawa alisoma kidogo kwa Sh. Hamdan bin Abdul- 
Kadir Al-Kahtany. Na akasoma kwa Sayyid Umar, na ndiye 
aliyekuwa "anataliisha" darasa kubwa ya Sayyid Umar ya 
Msikiti ya Magharibi. Amekufa Alkhamisi 29 Mfunguo Mosi 
1381. 

2. Sh. Abdalla Bakathir: Mwisho wake alikhudhuria darasa ya 
asubuhi na mwanafunzi wake mkubwa, Sh. Muhsin. Wamesikiliza wote 
pamoja "Fat-hul-Jawad" katika mwaka 1324 A.H. na wakasikiliza 
pamoja "Qutul-Qulub" na vyenginezo. 


3. Sh. Said bin Muhammad bin Abdalla bin Dahman aliyezaliwa 
Unguja labda mwaka 1294 A.H., akafa mwezi 15 Mfunguo sita mwaka 
1345 A.H., naye ni mtu wa miaka 53 tu, juu ya mambo makubwa 
makubwa alioacha nyuma yake. Bwana huyu alisoma kwa hawa 
wanavyuoni wa Unguja wasiojulikana sana; kisha ndipo akajuana na 
Sayyid Ahmad. Alishikamana naye vilivyo na akajiweka chini yake 
kama vile alivyojiweka Sh. Abdalla. Sayyid Ahmad akampenda sana, 
naye akamtukuza. Mwisho wake akamtengenezea kwenda Hadhramaut 
kama alivyotengenezea Sh. Abdalla kabla yake. 


Alipokufa Sayyid Ahmad, bwana huyu ndiye aliyepewa na 
Serikali cheo cha Shekhe wake cha Ukadhi, lakini aliuacha kabla 
ya wiki moja kupita! 


Bwana huyu alikuwa kutwa anashinda msikiti wa Bakashmar wa 
Mbuyuni, anasoma na kusomesha tangu baada ya alfajiri mpaka saa 3 
za usiku! Hakosekani hapo ila tangu saa mbili ua asubuhi mpaka 
saa 5 anapokwenda darasani kwa Sayyid Ahmad. Kwa hivi alisomesha 
sana na akahudhuriwa na wanafunzi wengi sana. Hakufa ila 
wanafunzi wake wametawanyika kila mahali, wanasomesha -- Unguja 
na Pemba na kwengineko. Miongoni mwa wanafunzi hao ni wale 
Mashekhe zake mwanzo, kama Sh. Ali bin Umar na wengineo. 


Miongoni mwa wanafunzi wake wakubwa wanaotajikana sana ni:- 


a. Sayyid Abul-Hasan bin Ahmad Jamail-Leyl aliyezaliwa 
Bukini mwezi 17 Mfunguo pili mwaka 1305 A.H., akaja Unguja 
katika zama za Seyyid Ali bin Said, naye ni mtoto wa miaka 
5. Akasoma kwa Mashekhe wadogo wadogo kwanza; hata 
alipotimiza miaka 15 alikwenda kusoma kwa Sh. Said. Sh. Said 
akamsomesha kila ilimu alizozijua Sayyid Abul-Hasan; nazo ni 
ilimu wanazojua wanavyuoni wa kikwetu waliokamilia, kama 
Tafsiri, Hadithi, Tawhid, Fik-h, Nahw, Sarfu, Maani, Bayani, 
na nyenginezo. Basi ilimu zote hizi Sayyid Abul-Hasan 
alizosoma kwake na akazijua vilivyo; hata ikawa anasifiwa 
Sayyid Abul-Hasan kwa kuwa ni mmoja katika wanavyuoni 
wanaofahamu Fik-h vizuri; naye ndiye mwanachuoni wa Unguja 
aliyeshughulikia mambo ya tarehe. Kwa hivi alijua vizuri 
habari za wanavyuoni wa Unguja waliokuwa kabla yake na 
waliokuwa katika zama zake. Ninamshukuru bwana huyu kwa 
maarifa mengi ya tarehe aliyonipa. Alikufa Jumaapili 26 
Muharam 1379. Ama ndugu yake -- Sayyid Abdul-Fattah (Mwinyi 
Abudu) alikufa 17 Mfunguo tano 1353. 

Bwana huyu ndiye aliyeshika cheo cha shekh 
: Shi e wake. 
alipata kuwa mwalimu wa skuli pia. Alipopigisha chapa YA 
*:va kitabu Tahara cha "Minhaj" yeye na Sh. Saleh bin Ali 


sirl y sa 
ash-Shaybany katika mwaka 1347 A.H. Aliwataja ndani yake 
hi ya wanavyuoni wa Kiunguja na tarehe za kufa kwao 


aad : 
nyumbani . 
Nana hizi! 


Katika wanafunzi wake wakubwa ni:- 


kwake ana kitabu kikubwa kilichokusanya habari za 


i. sayyid Muhammad bin Abdur-Rahman Al Abi Bakr [bin Salim? 
aliyezaliwa katika kijiji cha Hahaya Itsandaa katika es 
1332- p 
akaja Unguja kuzidi kusoma katika mwaka 1348. Akasoma k 
j j . Ww 
-Hasan bin Ahmad Jamalil Leyl, Sayyid Mustafa bia 


yid Abul : 
y Jamalil Leyl na Sh. Hasan bin Ameyr Shirazy. Na kwa 


o kasoma zaidi. 


ii. sayyid Omar Abdalla Al Abi Bakr bin Salim aliyezaliwa 
unguja 27 Mfunguo Tano 1336 akasoma hapo, kisha akapelekwa 
London. Aliporejea 1373 akawa Principal wa Muslim Academ 
mtoa Mawaidha Mashuhuri. Katika mwaka 1389 amehamia Noazija, 
b. Sh. Ilyas bin Ali Ilyas As-Sinesry ali j j 
mwaka 1305 A.H., akafa mwezi 2 Rajab 1356 a ave ghee 
wa miaka 51 tu. Bwana huyu alikuwa akisifikana kwa kujua 
pik-h vizuri. udi 
Tlipofunguliwa Unguja "Jamiyyatush-Shubbani imin" 
katika mwezi wa Ramadhani mwaka 1354 A.H. Mi kasim kasia 
katika waliokuwa na hima kubwa nayo. Akenda Jashanba 
akiwatolea: watu mawaidha kwa jina la "Jumiyyatush- 
Shubbanil-Muslimin" na akiwataka waingie. Mwisho wak 
alifungua darasa katika msikiti wa Simba -- Gulioni =e 
akisomesha baina ya magharibi na isha kwa jina la Jumuiya 
hiyo. 
Bwana huyu alisoma kwanza kwa Sh. Abdur-Rahi 
ndipo akajuana na Sayyid Umar; kisha akajuana Aa Beta 
bin Dahman, akashikamana naye mpaka kufa kwake. Vile vile 
alisoma kidogo kwa Sayyid Ahmad bin Sumeyt. 
c. sayyid Mustafa bin Jaafar Jamalil-Layl aliyezaliwa 
ngazija mwaka 1314 A.H., akenda Unguja, akishikana na Sh 
Said tu. Kisha akasoma kwa Sh. Muhsin bin Ali Al-Barwani. 

ee cS EEE AA WA WAA 


uh AAA ARM a Na le 


Bwana huyu alisomesha nyumbani kwake wakati wo wote wakenda 
watu kusoma; hakuweka darasa ya wakati muhsusi. 


Alisifiwa na watu wote kwa moyo safi na uaminifu 
mkubwa. Karibu Wangazija wote walioko nje ya Unguja wakim- 
pelekea fedha zao awawekee; naye huziweka, mpaka kikitokea 
kitu kizuri akawanunulia kama shamba, nyumba, au kitu chen- 
gine, kwa kiasi ya zile pesa za yule mtu. Huu ndio uaminifu, 
na mwendo wa wanavyuoni unataka uwe hivi; lakini alipokufa 
pesa za watu wengi walikataa warithi wake kutoa kwani 
alikuwa hapana maandishi kabisa wala mashahidi. Bahati 
mbaya. Alikufa Alkhamisi 20 Mfunguo saba 1380. : 


d. Sayyid Ahmad bin Huseyn bin Saleh bin Abi Bakr bin Salim 
aliyezaliwa Ngazija mwaka 1314 A.H., akenda Unguja mwaka 
1334 A.H., akashikamana na Sh. Said mpaka kufa kwake. Bwana 
huyu ni mmoja katika wacha Mungu wakubwa wa Kiunguja. Kafa 
Jumaatano 21 Shaaban 1385. 


e. Sh. Muhammad bin Kamus bin Fakih Mmalindi aliyezaliwa ' 
mwaka 1317 A.H. Huyu ndiye aliyeshika mwendo wa Sh. Said wa 

kushinda kutwa msikiti wa Mbuyuni kwa ajili ya kusoma na 

kusomesha. Lakini darasa yake kubwa hasa ni huko msikitini 

baina ya Magharibi na Isha na baada ya sala ya Alfajiri. 

Bwana huyu alisifika kwa unyenyekevu mkubwa aliokuwa nao. 

Alikufa Alkhamisi 2 Ramadhani 1389. 


4. Sh. Abdur-Rahim bin Mahmud Al Washili Mngazija: Alizaliwa 
Unguja mwaka 1289 A.H., akafa Pemba -- Wete -- mwezi 14 Mfunguo 
tisa mwaka 1355 A.H., naye ni mtu wa miaka 66. Bwana huyu ni 
mwanafunzi hasa wa Sayyid Abdur-Rahman bin Ahmad Jamalil-Leyl in- 
gawa alisoma kwa Kadhi Sh. Abdul-Aziz na kwa Sheikh Abdalla Wazir 
sana. Sh. Abdalla alikuwa hasomeshi asipotokea Sheikh Abdur- 
Rahim. Mwisho akasoma kwa Sayyid Ahmad bin Sumeyt. Ama Shekhe 
wake wa mwanzo ni Sh. Muhammad Murony. 


Bwana huyu alikuwa hodari kwa Nahw, na ndiyo ilimu aliyokuwa 
akipenda kuisomesha; na ndiyo vile vile aliyokuwa akiijua zaidi 
na akiisomesha sana shekhe wake mkubwa, Sayyid Abdur-Rahman bin 
Ahmed Jamalil-Leyl aliyekufa 17 Mfunguo Nane 1315. 


Nasikia Maulidi ya Barzanjy yalipokuja mara ya kwanza 
yalikuwa hayana irabu, na kila mtu akisoma kwa namna yake.. Hata 
vilipokuja vitabu vyenye irabu vilikuwa kama alivyokuwa akisoma 
Sayyid Abdur-Rahman! Alisibu hivi kwa kufuata, namna 
alivyosomeshwa hayo Maulidi na Shekhe wake, Sh. Ali bin Khanmis 
Al-Barwany, ambaye alikuwa ni mmoja katika wanavyuoni mahodari 
miongoni mwa wanavyuoni mahodari wa Unguja, ingawa alikufa naye 
ni kijana wa miaka 36 tu. 


bal 4 

Sh. Abdur-Rahim alipewa Ukadhi wa mashamba wakati wa Seyyid 
Ali bin Hamud mwaka 1324 A.H. kwa kutiliwa nguvu na Kadhi, Sh. 
Burhan Abdul-Aziz. Akakaa Chwaka, Mkokotoni ne kwengine pia. Hata 
katika siku zake za mwisho alipelekwa Pemba akafa huko huko baada 
ya kudumu katika Ukadhi muda wa miaka 31. 


Bwana huyu kapata bahati ya kuwasomesha mabwana wawili hawa 
-- Sh. Muhammad bin Ali Al-Barwany na Sh. Burhan bin Muhammad 
Mkelle -- ambao hapana yo yote katika mashekhe wa Mashariki ya 
Afrika mwenye kupigisha chapa vitabu vingi kwa Kiarabu kuliko 


wao. 
t 


a. Sh. Muhammad bin Ali bin Khamis Al-Barwany aliyezaliwa 
mwaka 1296 A.H. Baba yake alikuwa katika Waarabu wa mwanzo 
wakubwa wa Kiunguja kutoka katika madhehebu yao wakaingia 
Usuni. Tumekwisha kumtaja. Mtazame kwenye Faharasa. 


Mwanawe huyu, Sh. Muhammad, aliinukia kwa kwenda kusoma 
kwa Sh. Abdur-Rahim Kajificheni katika msikiti Kinyozi -- 
msikiti ambao akisomesha sheikhe wake Sayyid Abdur-Rahman, 
kisha akasomesha yeye Sh. Abdur-Rahim. Baadaye alikwenda 
kusoma kwa Sh. Seif bin Nasor Al-Kharusi -- kadhi wa Kibadhi 
tangu zama za Seyyid Barghash mpaka mwisho wa zama za Seyyid 
Hamud, na ndiye mwanachuoni mkubwa kuliko wanavyuoni wa 
Kiibadhi waliopata kukaa Unguja. Sh. Muhammad huyu alisoma 
kidogo kwa Sayyid Ahmad bin Sumeyt. Lakini alikuwa mzungumzi 
mkubwa wa Sayyid Ahmad, na katika mazungumzo hayo ndipo 
alipopata barabara. 


Alipiga chapa vitabu vyake viwili -- safari yake ya 
kwenda Misr na Sham na Hijaz, na kitabu kidogo cha hadithi 
(Novel). Alitaraji kupiga chapa mashairi yake, asiwahi. 
Bwana huyu ni shairi mzuri sana Unguja, bali hata katika 
nchi nyengine anaweza kuhisabika shairi mzuri pia. 


Alikufa Jumaane 9 Mfunguo Pili 1372. 


b. Sh. Burhan bin Muhammad Mkelle Mngazija Mwikoni ambaye 
alizaliwa Unguja mwaka 1301 A.H. Mwalimu mkubwa katika 
walimu wa skuli. Alisomesha muda wa miaka 31 -- tangu mwaka 
1326 A.H. mpaka Mfunguo pili mwaka 1357. Alisoma kwa Sh. 
Abdur-Rahim "Fik-h" na Nahw, kisha akasoma kwa Sh. Seif bin 
Nasor Al-Kharusi na kwa Sh. Nasor bin Salim bin Udaym Ar- 
Ruwayhy -- kasdhi mwengine mkubwa wa Kiibadhi ambaye watu 
wengi wanasema Oman nzima hakutokea shairi mzuri zaidi 
kuliko yeye, na wanasema vile vile hakupata kuja Unguja 
kukaa shairi mzuri na mwanachuoni mkubwa wa lugha ya Kiarabu 
kuliko yeye. Mwisho wake Sh. Burhan huyu alisoma "Minhaj" 
kwa Sayyid Ahmad bin Sumeyt yeye na rafiki yake, kadhi Sh. 
Ali Bakashmar -- baada ya kusoma "Sherhe" ya "Rahbiya" na 
vyenginevyo huko huko kwa Sayyid Ahmad. 

Vitabu vingi alipiga chapa Sh. Burhan; na kilicho bora 
zaidi 'kuliko::ivyote ni hii "Alfiyya" yake ya Nahw 
aliyoimaliza Mfunguo Nne mwaka 1335, ikapigwa chapa mwaka 
1358 A.H. Kapewa kichwa na wenzake wote kwa kitabu hiki. Na 
mpaka leo tunampa kichwa; na vile vile Nafhatul Warda Fy 
Manhajil Burda kilichochapishwa 1382, na Murshidil Fityan na 
Attamryn. 


Bwana huyu akisomesha kila siku asubuhi katika nsikiti 
wa Malindi Station, na akifasiri Kuran mwezi wa Ramadhani 
katika msikiti huo huo tangu baada ya Adhuhuri mpaka saa 8. 
Alikufa Alkhamisi 27 Mfunguo sita 1368. 


Yeye ni mwalimu wangu skuli, kisha nikawa mwalimu mwen- 
ziwe muda wa miaka 7; nisione kwake ila kunipenda na 
kunisaidia. Watu wote walimwitakidi kuwa ni mtu mwenye 
moyo safi sana -- ndiyo maana Mungu akampa ambayo wengi 
hawakuyapata. | 


Na miongoni mwa wanafunzi watikufu wa Sh. Abdur-Rahman 
ni:- 


c. Sh. Ali bin Muhammad bin Muhammad Bakashmar Al-Abbasy 
aliyezaliwa mwaka 1296 A.H., akapelekwa Makka kusoma. 
Akarejea Unguja zama za Seyyid Ali bin Said, naye bado 
hakutimia miaka 15. Akasoma sana kwa Sh. Abdur-Rahim na kwa 
baba yake na kwa shemeji yake, Sayyid Ahmed bin Sumeyt. 


Bwana huyu alikamata Ukadhi wa Pemba tangu 14 Mfunguo 
saba mwaka 1357 A.H., baada ya kukamata kazi ya ualimu, tena 
ya ukarani, kisha ya Uimam wa Msikiti Ijumaa wa Malindi, na 
kusomesha hapo kwa muda wa miezi kidogo. Tangu 6 Mfunguo 
Mosi 1356 mpaka alipopata Ukadhi. Akafa ndani ya Ukadhi 
mwaka 1372. Bwana huyu akisifika mno kwa kujua sana hadithi 
za Mtume, kwa uhodari wa kusema na kwa nzuri wa kusomesha, 
na kupinga mabid'a -- kama baba yake. 


Alisoma Makka kwa Masheikh hawa:- 


i. Sayyid Abubakr bin Muhammad Shataa aliyezaliwa 
-1266, akafa Mfunguo Tatu 1309. 


ii. Sayyid Umar bin Muhammad Shataa aliyezaliwa 1259, 
akafa 1333. 


iii. Sayyid Alwy bin Ahmad As Saggaf mwenye Hashiya ya 
Fat-hul Muin aliyoita Tarshyhul Mustafydyn. Alikufa 
“Mfunguo Nne 1335. ; - 


5. Sh. Muhammad bin Abdalla Wazir Mtsujini: Mtoto wa Sh. Ab- 


dalla Wazir tuliyemtaja mara nyingi. Alishika cheo cha baba yake 
cha kusomesha msikiti wa "Charlie", Akavuma kwa darasa zake za 

Quran za adhuhuri za Ramadhani, Ikihudhuriwa darasa hiyo kuliko 
darasa zote za Unguja nilizopata kuziona mie -- sijui nisizoziona 


Wakili wa Kipunjabi aitwaye Sayyid Muhammad Hasan -- ambaye 
ndiye aliyeanza Maulidi ya Mnazi Mmoja -- alimweka Sh. Muhammad 
nyumbani kwake, akawa anampa kila mwezi Rs. 50, na akamwekea 
karani mahsusi, ili afasiri Quran kwa Kiswahili; na yule karani 
awe akipiga taipu. Akafasiri Juzuu 28 katika Juzuu 30. Lakini 
mashekhe wa Unguja wengine walimzuilia Sayyid Muhammad Hasan 
kupiga chapa tafsiri hiyo -- wakatia vipengee vyao. Sayyid Muham- 
mad Hasan akazichukua zile juzuu 28 akasafiri nazo Baran Hindi, 
akamwachisha Sh. Muhammad kazi..Hii ni hasara pevu kwa Sayyid 
Muhammad Hasan na unyonge mkubwa kwa Sh. Muhammad Abdalla Wazir, 
na msiba usiokuwa na mfano kwetu sisi Waislamu wa pande hizi za 
Mashariki ya Afrika. Quran imefasiriwa kwa lugha zote ila kwa 
lugha yetu hii ya Kiswahili. Ila Tafsiri ya Makadiyani. Kisha 


ikatoka yangu 29 Rajab 1389. 


Sh. Al-Amin alipiga chapa juzuu mbili za mwanzo za Quran na 
Sh. Muhammad Kasim na ndugu yake tafsiri- ya Amma. 


Sh. Muhammad alisoma sana kwa baba yake na akasoma kwa 
Sayyid Ahmad bin Sumeyt pia. Sayyid Ahmad alikuwa akimfanyia kila 
wema, kwa kujua mwenyewe Sh. Muhammad na pasina kujua. Huu ni 
mmoja katika ukubwa wa Sayyid Ahmad. Watu wengine wanasema ya 
kuwa Sayyid Ahmad akimfanyia haya kwa ajili yeye Sayyid Ahmad 
alipata kuwa mwanafunzi wa Sh. Abdalla Wazir. Lakini nani 
anayekumbuka haya ila mabwana wa kweli kweli, kama yeye, Sayyid 
Ahmad bin Sumeyt na rafiki yake, Sh. Abdalla Bakathir. 


Sh. Muhammad bin Abdalla alikufa mwezi 11 Mfunguo saba mwaka 
1355 A.H., naye ndio kwanza anaiendea milango ya miaka 60. 


Wanafunzi Wake: 


a. Sh. Hasan bin Ameyr Shirazy. Hakuacha mwanafunzi ye yote 
wa kuhuisha jina lake ila tukimhisabu Sh. Hasan bin Ameyr 
Ash-Shirazy kuwa ni mwanafunzi wake hasa, naye si mwanafunzi 
wake yeye hasa, bali ni mwanafunzi wa mashekhe wengi. Sh. 
Hasan amezaliwa, Shamba Makunduchi, katika mwaka 1300 A.H., 
akakulia mjini. Alipoinuka alipata kazi ya uwalimu katika 
skuli za Serikali katika mwaka 1327. Akasomesha Muyuni, 
Makunduchi na Kiembe-samaki. Baada ya hapo akapelekwa Pemba 
Chake-Chake kusomesha. Wakati huo ndipo alipokutana na Sh. 
Abdalla bin Amur Al-Azry wa madhehebu ya Kiibadhi, akasoma 
kwake vyema hata akawa alivyokuwa. Baada ya kuacha kazi ya 
uwalimu ndipo aliposhika kazi ya ukarani katika Court katika 
mwaka 1332. Hapo ndipo alipojuana sana na Sayyid Ahmad bin 
Sumeyt -- kadhi ya Kisuni -- akasoma kwake, na akajuana na 
Sh. Ali bin Muhammad Al-Mandhiry -- kadhi wa:Kiibadhi — - 

akasoma kwake naye pia, na alisoma sana kwa Sh. Hamdan. 
Aliacha kazi ya Court katika mwaka 1369 A.H. Mashekhe wen- 
e aliopata Sh. Hasan kuhudhuria darasa zao ni Sh. Abdul- 
n Mahmud, Sh. Muhammad bin Abdalla bin Wazir, Sh. 
said bin Muhammad bin Dahman. Kila laasiri alikuwa 
akionekana kwenye darasa ya Sh. Hamdan. 


gin | 
Rahim bi 


Bwana huyu alikuwa akisomesha sana Unguja -- nyumbani 
kwake Misufini na katika msikiti Mwembe Tanga. Alianza kazi 
hii tangu mwaka 1332 A.H. Baada ya kuacha kazi ya Court 
alihamia Tanganyika akifundisha watu dini huko. Mpaka 
alipolazimishwa na Serikali ya Tanzania kurejea Unguja? 


akarejea 1389. 


b. Sh. Fatawi bin Isa bin Musa Shirazy aliyezaliwa Makun- 
duchi labda mwaka 1318, akenda mahali pengi kusoma katika 
Unguja -- Mjini na mashamba. Katika aliosoma kwao ni huyu 
Sh. Muhammad bin Abdalla, Sheikh Abdurahym, Sheikh Muhammad 
bin sheikh (mwanafunzi wa Sh. Abdul-Aziz), Sayyid Abdul 
Hasan na Sh. Hasan Ameyr. Akafanya kazi ya kusomesha dini na 
kazi ya uwalimu wa Serikali. 


Yalipokuja mapinduzi ya Unguja Shaaban 1383 mara moja 
ewa Uchief Kadhi wa Unguja na Pemba. Hapana shaka, yeye 


ali : ; A 
p huoni katika wanavyuoni wakubwa wa nchi hizi. 


ni mwanac 
6. sh. Muhammad Hirji: Mhindi Khoja ambaye tangu asili yao 
ni Suni. Jamaa yake mmoja -- Sh. Suleyman Hayat -- alikuwa ni 
mwanafunzi mkubwa wa Sh. Muhyiddin na kadhi mkubwa tangu kufa 
shekhe wake zama Za Seyyid Majid mpaka kufa kwake katika zama za 
Seyyid Barghash, Mfunguo tatu mwaka 1291; na huyu Sh. Suleyman 
Hayat ndiye aliyekuwa shekhe hasa wa Sh. Muhammad Hirji na akam- 
Muhammad Hirji, hata akazaliwa Sh. Naaman 


mwoza mwanawe Sh. ae A 
Muhammad aliyevumbua, chama cha Ikhwan Safa kilichoendelea miaka 


mingi. ; 
Huyu Sh. Muhammad alikuwa akisomesha nyumbani kwake kwenye 
mtaa wa Msikiti shafi. Alikutana na Sayyid Ahmad, akasoma sana 

ayyid Ahmad akawa nampenda na kumtukuza sana. 


kwake; na Say K ; 
akisafiri sayyid Ahmad basi kila burua aliyokuwa akileta hutia 


salamu za Sh. Muhammad Hirji. 


Bwana huyu alikufa mwezi 19 Mfunguo nne mwaka 1334, naye mtu 
wa miaka 80 na rare na juu ya hivyo alikuwa mgumu, akenda 
l., 2 " 


mashariki na maghari 


Bwana huyu alionyesha uaminifu mkubwa hata akawa mfano kwa 
watu. Katika ujana wake alikopa pesa kwa Nakhodha Kasim Sinesry 
ili akafanyie biashara na akipata faida ampe pesa zake na nusu ya 
faida atakayoipata. Ilipita miaka mingi asipeleke hizo pesa hata 

mwenyewe akazisahau. Baada ya miaka kupitaalikwenda na chungu ya 
fedha akampa Nakhodha Kasim. Alipomwuliza za nini, alimwambia ni 
fedha alizomkopesha alipokuwa kijana na nusu ya faida aliyoipata 
tangu miaka hiyo. Nakhodha Kasim alishtuka alipoona mifuko ya 


fedha hiyo. 


7. Sh. Abdalla Jumaan Al Ammary: Imam wa Msikiti Ijumaa wa 
Malindi tangu kufa baba yake -- aliyekuwa Imam wa hapo -- mpaka 
kufa kwake katika mwezi 15 Mfunguo tatu mwaka 1337 A.H. Baada ya 
kufa yeye ndipo alipokamata Sh. Muhammad-Izz Uimam wa hapo, mpaka 
alipokufa katika siku za Siku Kuu ya Mfunguo Mosi mwezi 6 mwaka 
1356. Hawa ndio Maimam mashhuri wa Msikiti rjunaa wa Malindi -- 


sio Makhatibu wake. 


Sh. Abdalla huyu alikuwa akifanya kazi ya kusomesha Quran 
kwenye uwanja wa Msikiti Ijumaa na kusalisha hapo msikiti Ijumaa. 
Alikuwa akisha kusalisha Alfajiri huegemea kiguzo akaelekea Kibla 
akasoma juzuu mbili tatu kwa moyo! Kisha ndipo anapokwenda kuhu- 
dhuria darasa ya asubuhi ya, Sayyid Ahmad. Sayyid Ahmad alikuwa 


akimpenda sana. 


‘Hawa watu 7 ndio walikuwa wakihudhuria darasa kubwa ya 
asubuhi wa Sayyid Ahmad na wakikamata vitabu. Vile vile Sheikh 
Patte -- Sayyid Abu Bakr bin Ahmad alikuwa akihudhuria; lakini 
alikuwa hakamati kitabu. Hapana mwengine yo yote aliyekuwa 
akihu-dhuria darasa hii, labda Sh. Abdush-Shakur bin Muhammad, 
naye si kila siku. Na huyu Sh. Abdush-Shakur alisoma sana kwa Sh. 


Suleyman Hayati. 


Ama watu wengine waliopata kusoma kwa Sayyid Ahmad -- lakini 
si katika darasa hii —- ni wale wanafunzi wote wa Sh. Abdalla 
Bakathir (ila Sayyid Ahmad Badawy), Sh. Ilyas, Sh. Ali Bakashmar, 
Sh. Burhan Mkelle, Sh. Muhammad bin Ali bin Khamis, Sh. Saleh 


Jabir na wengineo kidogo. 


Wanafunzi Wake wa Hadhramaut 


Wanafunzi wake wa Hadhramaut wanaotajikana ni:- 


1. Sayyid Abdur-Rahman bin Ubeydillah bin Muhsin As-Saqqaf: 
Mtoto wa Seyyid Ubeydillah bin Muhsin As-Saggaf, na mwanafunzi wa 
kila mabwana wakubwa waliokuwa katika zama za baba yake, kama 
Sayyid Idarus bin Umar Al-Hibshy, Sayyid Ali bin Muhammad Al- 
Hibshy, Sayyid Ahmad bin Hasan Al-Attas na wengineo. Tangu katika 
udogo wake alionyesha fahamu kubwa -- akahifadhi wasivyovihifadhi 
wengi waliokuwa katika wakati wake. Akadeka sana kwa ajili ya 


177 


fahamu yake kubwa hii, kwa ajili ya mzee wake yule, kwa ajili ya 
kabila yake ya As-Saggaf, na kwa ajili ya mashekhe zake wale. 
Akawa anasema atakavyo, hata mbele ya mashekhe hao na wengineo. 
Akiwatoa makosa mbele za watu wote akiona kuwa wamekosa! 


Alikuja pande hizi. Alifika Unguja Alkhanisi 1 Rajab 1369 
akawafunua watu macho. Akanipenda akanipa Ijaza ya kila jambo 
alilopewa Ijaza. Alizaliwa 27 Rajab 1299. Akafa 25 Mfunguo saba 


1375. 


Hapakuwa mtu yo yote Hadhramaut zama zake mwenye ilimu kubwa 
kuliko yeye. Alikuwa na ilimu za kila namna na mashairi mazuri. 


2. Sh. Muhammad bin Muhammad Bakathir aliyezaliwa Mfunguo 
tatu mwaka 1282 A.H., akafa mwezi 13 Mfunguo nne mwaka 1355 naye 
ni mtu wa miaka 73. Anahisabika zaidi kuwa ni mwanafunzi mkubwa 
wa Sayyid Ubeydillah bin Muhsin As-Sakkaf, ingawa alisoma kwa 
wanavyuoni wote wa Hadhramaut waliokuwa katika zama zake. Alikuwa 
jamaa sana na Sh. Abdalla Bakathir na akimrejea Sh. Abdalla kwa 
baadhi ya "mishkili" yake pia. 


Mtume alisema katika Hadith sahihi ya kuwa "Mtu ambaye neno 
lake la mwisho ulimwenguni litakuwa “Laa Ilaaha Illa llah’ atain- 
gia Peponi". Kwa bahati nzuri bwana huyu alipokuwa akisomesha 
darasa yake msikitini wakati wa laasiri, alipofika Hadithi hii 
aliisoma kwa sauti ya Kusikiwa na watu wote. Baada ya kumaliza 
kutamka 'Laa Ilaaha Illa Llah' alikata roho. 

Sayyid Ahmad bin Sumeyt II 


Vitabu Vyake Alivyotunga 


Sayyid Ahmad bin Sumeyt alikuwa mwanachuoni mkubwa na 
akatunga vitabu vingi. Vinavyojulikana na mwanawe na wanafunzi 
wake ni hivi:- 


1. Tarehe ya Baba wa Sheikh wake, Sayyid Fadhl Basha. 
Kakitunga alipokuwa Stambul katika mwaka 1304 A.H. 


2. "Manhalul-Wurrad" ambacho alimaliza kukitunga mwezi 21 
Mfunguo tisa mwaka 1313 A.H. na kikesha kupigwa chapa mwaka 1315 


A.H. 


3. "Al-Ibtihaj": Sherhe "iliyokamilia" juu ya Khutuba ya 
"Minhaj", kilitumika kwenya darasa zote za Unguja za "Minhaj", 
kabla hakijapigwa chapa. Kisha kikapigwa chapa mwaka 1356 A.H. 
Pamoja na kitabu hiki ilipigishwa chapa tarehe fupi kabisa ya 
Sayyid Ahmad na ya Sh. Abdalla Bakathir. : 


4. "Al-Kawkabuz-Zahir": Sherhe ya kasida "Nasima Hajir" am- 
bayo aliitunga mwaka 1320 A.H. Kimepigwa chapa 1 Rajab 1381. 


5. "Manhajil-Fadhail" ambayo aliitunga mwaka 1320 A.H. vile 
vile, kikapigwa chapa 1 Rajab. 


6. "Tuhfatul-Labib" aliyeanza kuitunga tangu mwaka 1326 A.H. 
asipate wasaa kuimaliza mpaka mwezi 23 Mfunguo sita mwaka 1329 
A.H., na ikesha kupigwa chapa mwaka 1332 A.H. Aliyemwambia 
kutunga kitabu hiki ni Sayyid Abdur-Rahman Al-Mashhur. 


Hiki na "Manhalul-Wurrad" ndivyo mashuhuri kuliko vitabu 
vyake vyote, na vyote viwili vimejaa faida ambazo zimetawanyika 
katika chungu ya vitabu vikubwa vikubwa. 


7. "Al-Matalibus-Saniyya": Sherhe ya "Nasaihud-Diniyya". 
Kimesalia kidogo kumalizika. Tumbavu (umbo) lake linapata kama la 
"Minhaj". | 


8. "Hashiya" juu ya "Fat-hul-Jawad" ambayo imefika kwenye 
mlango wa "Al-Jumua" tu basi. 


9.  Sherhe ya "Salatul-Jamia" ya Sayyid Ali Al-Hibshy 
iliyopigishwa chapa 1 Rajab 1381. ; ; 


Safari Zake i 


Tumekwisha kuona ya kuwa Sayyid Ahmad bin Sumeyt -- kabla 
hakukamata Ukadhi -- alikuwa mfanyaji biashara katika majahazi 


505183. 


yake; kwa hivyo alitembea sana pwani hii ya Indian Ocean; na nchi 
alizokwenda sana ni visiwa vyote vya Ngazija, kisiwa cha Bukini, 
Musumbiji na miji ya pwani ya Mashariki ya Afrika. Ama safari 
zake kubwa ni za kwenda nchi hizi: 


1. Hadhramaut: Alikwenda huko mara tatu, na katika mara zote 
hizo alikuwa hakai huko zaidi kuliko miaka miwili. Miji aliokuwa 
akikaa ni Shibam, kwani ndio nji wao kina bin Sumeyt, ingawa 
alitembea Hadhramaut yote, Mji wa pili wa Hadhramaut aliokuwa 
akikaa sana ni Sey-un —- mji wa Shekhe wake na rafiki yake 
mkubwa,. Sayyid Ali bin Muhammad Al-Hibshy. 


Alikwenda mara ya kwanza katika mwaka 1298 A.H., naye ni 
kijana wa miaka 21. Akasoma kwa jitakada kubwa kwa mashekhe wengi 
waliokuwa huko katika zama hizo; na mkubwa wao zaidi ni Sayyid 
Idarus bin Umar Al-Hibshy. 


Akenda tena katika mwaka 1316 A.H. pamoja na watoto wake 
wawili wakubwa: Sayyid Umar na Sayyid Abubakr. Alimtanguliza 
Sayyid Umar ndipo yeye akenda; na akamwacha huko huko alipoon- 
doka, ili azidi kuendelea kusoma. Ama Sayyid Abubakr ndiye 
aliyefuatana naye na akarejea naye. Katika safari hii alioa huko 
Hadhramaut na akazaa. Na katika safari hii hii ndipo alipochan- 
ganyika sana na Sayyid Ali Al-Hibshy -- akawa pamoja naye mchana 
kutwa usiku kucha —- ingawa vile vile alikuwa akichangayika sana 
na Sayyid Ubeydillah bin Muhsin As-Saggaf na Sayyid Ahmad bin 
Hasan Al-Attas na wengineo. 


Mara yake ya mwisho ye kwenda Hadhramaut ni ya mwaka 1325 
A.H.. Safari hii alitukuzwa kwa namna ambayo iliwaonyesha watu 
wote nini cheo chake mbele ya wacha Mungu na wanavyuoni wa 
Hadhramaut. Na katika safari hii ndipo alipomsalisha Sayyid Ahmad 
bin Hasan Al-Attas. 


2. Stambul: Mji wa Makhalifa wa Kiislamu wa Kiturky. Alik- 
wenda huko zama za Khalifa Abdul-Hamid bin Abdul Majid, katika 
mwaka 1303 A.H. Akakaa muda wa mwaka mmoja. Katika siku hizi 
alizokaa alitukuzwa sana na Khalifa huyu -- alimpa nishani 'ya 
Kiturky ya daraja ya 4, na akamwekea mshahara maalumu wa kila 
mwezi na akapewa nyumba nzuri ya kukaa pia. Wakati huu ndipo 
aliposoma kwa Sayyid Fadhl Basha na wengineo. 


3. Misr: Alikwenda huko mwaka 1304 A.H., akasoma katika Al- 
Azhar; na miongoni mwa mashekhe zake waliomsomesha huko ni Sh. 
Ali Al-Anbaby na Sayyid Muhammad Al-Kayya'y. 


4. Hijaz: Alikwenda huko mwisho wa mwaka 1304 akahiji 
akazuru na akakaa huko kusoma mpaka mwisho wa mwaka 1305 A.H. 
ndipo aliporejea Unguja; akakamata: Ukadhi mara ya pili, ambao 
aliodumu nao mpaka kufa kwake. | 

Kutukuzwa Kwake 


Hapana mahali po pote asipotukuzwa Sayyid Ahmad. Unguja 
nzima ilikuwa haimwoni mtu kama yeye; na kila nchi alizokwenda 
alikuwa akionekana mtukufu. Ama nikitaka kuwataja kwa majina yao 
mabwana wakubwa waliokuwa wakimtukuza Sayyid Ahmad nitasema, 
"Miongoni mwa mabwana wenye majina waliokuwa wakimtukuza Sayyid 


Ahmad ni:" 


1. Khalifa wa Waislamu pia Sultan wa Kiturky Abdul-Hamid bin 
Abdul Majid aliyezaliwa mwaka 1258 A.H., akatawala mwezi 11 
Shaaban mwaka 1296 A.H. baada ya kufa ndugu yake', Sultan Murad. 
Sultan huyu alitolewa katika Salonica mpaka kufa kwake katika 
mwaka 1336 A.H. Tumekwisha kuona namna gani alivyokuwa akimtukuza 
Sayyid Ahmad zama alizokuwa huko Stambul. 


2. Wafalme wa Unguja -- aliokutana nao —- tangu kabla ya 
kutawala kwao mpaka baada ya kushika ufalme. Walikuwa wakija hata 
kwake wakimzuru kabla hawakutawala. Seyyid Hamuud bin Muhammad -- 
mfalme wa 7 wa Unguja -- alivyokuwa mnene na mkubwa sanā, Sayyid 
Ahmad alimtengenezea kiti chake mahsusi cha kukalia wakati 
anapokuja kumtazama Sayyid Ahmad -- na mpaka leo kiti hiki kipo! 
Ushahidi mweupe wa haya ninayosema. Ama walioendelea kumtukuza 
sana hata baada ya kutawala kwao ni: 


a. Seyyid Khalifa bin Said aliyetawala siku ya Ijumaa mwezi 
17 Rajab mwaka 1305 A.H., akafa siku ya Al-Khamis saa 8 ya 
mchana mwezi 22 Mfunguo tisa mwaka 1307 A.H. 


b. Seyyid Hemed bin Thuweyny bin Said aliyetawala mchana ya 
Jumatatu mwezi 16 Shaaban mwaka 1310 A.H., akafa saa 7 ya 
mchana wa Jumaane mwezio 15 Mfunguo sita mwaka 1313. Mfalme 
huyu alimtukuza Sayyid Ahmad na akampa alivyojaaliwa kumpa. 


c. Seyyid Hamuud a baada ya Seyyid Hemed akafa 11 
Rabii Thani 1320. 


d. Seyyid Khalifa bin Harub bin Thuweyny aliyetawala siku ya 
Jumamosi mwezi 17 Mfunguo tatu mwaka 1320 A.H., akafa kuam- 
kia 17 Mfunguo saba 1380. : | 


3. Katika wafalme wengine waliokuwa wakimtukuza Sayyid Ahmad 
ni wafalme wa Hadhramaut -- wa ndani wenye ukoo wa Al-Khathiry na 
wa pwani wenye ukoo wa Geety, hasa: 


Sultan Awadh bin Umar Al-Geety -- ambaye alimshikilia sana 
aache Ukadhi wa Unguja ende akashike Ukadhi wa Mkelle na 
atampa yaliyo bora kuliko anayoyapata Unguja. Sayyid Ahmad 
alikataa kabisa kuondoka Unguja. Huyu Sultan Awadh bin Umar 
alikufa mwaka 1327 A.H. i 3 


4. Ama katika mawalii na wanavyuoni inatosheleza ya kuwa 

alikuwa akitukuzwa na mashekhe wake wote wa Hadhramaut, hasa: 


Sayyid Ali Al-Hibshy na Sayyid Ahmad Al-Attas: Na akitukuzwa 
na Al-Hibshy na Al-Attas hapana atakayesalia asimtukuze. 


Ama mashekhe wakubwa wa Kiunguja nusu yao walikuwa wanafunzi 
wake ambao walikuwa hawamwoni yo yote mbele yake. Wanatosheleza 
katika hao, wawili hawa tu: (1) Sh. Abdallah Bakathir, (2) Sh. 
Said bin Dahman, ambao wanavyuoni wengi walioko sasa ni wanafunzi 
wao au wanafunzi wa wanafunzi wao. 


Sifa Walizomsifu nazo Watu 


Watu wote waliwafikiana kumsifu Sayyid Ahmad kwa ilimu kubwa 
ambayo wanasema hakupata kuwa nayo mwanachuoni yo yote aliyepata 
kukaa Unguja au kupita tu! Nini tena cha kusema kuliko haya? Na 
vitabu vyake vinatosheleza ushahidi. Ama tukitaka shahada nyen- 
ginezo ni maneno ya watu hawa:- 


1. Sayyid Ali Al-Hibshy: alimletea barua Sh Abdalla Bakathir 
ya kumweleza ilimu kubwa kubwa anazozipitia yeye na Sayyid Ahmad, 
na kamwelezeya mambo wanayoyafanya yeye naye; kisha akamwambia, 
"Labda unafahamu kidogo kidogo tu katika haya ninayokwambia!" Na 
mara nyingi akisema, "Mungu akiitakia Shibam kuhuika atamleta 


Sayyid Ahmad akae huko." 


2. Sayyid Ahmad bin Hasan Al-Attas: alipoona vitabu 
alivyotunga Sayyid Ahmad alisema, "Vitabu hivi havina kokwa, 


nyama tupu." 


3. Sayyid Tahir bin Abdalla bin Sumeyt: ami yake, alikuwa 
akisema, "Hakutoka katika tumbo la Muhammad bin Zeyn bin Sumeyt 
mfano wake, na yeye ana ilimu ambazo hawakuwa nazo wazee wake." 
Unasikia shahada hii? Huwezi kuijua ukubwa wake mpaka ujue kuwa 
katika tumbo hilo yametoka mabingwa mengi ya Hadhramaut. 


4. Sayyid Abdalla bin Idarus Al-Idarusy. Akisema, "Sisi 
tunajifurahisha kwa Sayyid Ahmad, na Hadhramaut inamhitajia kweli 
kweli. Muradi wetu aje atu-fumie na sisi anayofuma huko." 


5. Sayyid Umar bin Abdalla Al-Hibshy. Akisema, "Hapana hila 
ya kumwondoa huyu akaja akakaa Hadhramaut. Hadhramaut inamhitajia 
mno. Mashariki ya Afrika sipo mahali palipo sawa naye. Haistahili 


kumpata." 
6. Sh. Muhammad Said bin Muhammad Babseyl: Mufti mkubwa wa 
Makka. Alikuwa akimwitakidi Sayyid Ahmad ni sawa sawa na wao au 


ni bora hasa kuliko wao. Katika mwaka 1315 A.H. ulitokea ugomvi 
mkubwa baina ya Sh. Abdalla Wazir na Sayyid Hasan. “Kila mmoja 

katika mabwana hawa aliandika suali ya ugomvi huo ili ikajibiwe 
na Mufti. Aliyepewa suali hizi kuzifikisha huko ni Sh. Khamis bin 
Muhammad As-Saidy. Mufti akakataa kujibu akasema, "Hayuko kwani 
Sayyid Ahmad bin Sumeyt Unguja? Hatutajibu sisi. Sisi na yeye ni 
sawa sawa tu; hatukuzidi. Sisi tumepata jina kwa kuwa tuko huku 
Makka tu." Umesikia maneno hayo? 


7. Sh. Muhsin bin Nasor Abi Hirba Al-Yamamy: Mmoja katika 
mashekhe wa Al-Azhar. Ukitaka kujua namna alivyokuwa akimwitakidi 
Sayyid Ahmad soma mwisho wa kitabu cha Sayyid Ahmad, "Tuhfatul- 
Labib", uone namna alivyomsifu na alivyokisifu. 


8. Sayyid Ahmad Bey bin Ahmad bin Yusuf Al-Huseyny: 
Mwanachuoni mkubwa katika wanavyuoni wa Misr. Alitunga kitabu 
katika ilimu ya kujua nyakati na kutoa kibla. Sayyid Ahmad bin 
Sumeyt alipokisoma alikiona kina makosa kidogo. Akamwandikia 
makosa yake na akamfahamisha namna iliyo ndiyo. Alipoyakinisha 
Sayyid Ahmad Bey makosa yake na kujibu kwa Sayyid Ahmad bin 
Sumeyt alimwandikia burua ya kumsifu sana na akamwambia yeye 
alikuwa kabisa hakuifahamu hukumu ile mpaka alipofahamishwa na 
Sayyid Ahamd bin Sumeyt! Tangu siku hiyo ikapatikana urafiki 
mkubwa baina yao. Alikiandikia maneno mazuri kitabu cha Sayyid 
Ahmad kinachoitwa "Tuhfatul-Labib". 


9. Sh. Abdalla Bakathir: Sheikh Abdalla Bakathir alikuwa 
akimtukuza sana na akimsifu mno sheikh wake, Sheikh Muhammad 
Murony, na mazungumzo yake makubwa yalikuwa kutaja habari zake; 
na juu ya haya alikuwa akisema, "Mwisho wa fahamu za Sheikh 
Muhammad Murony ndiyo mwanzo wa fahamu za Sayyid Ahmad." 


10. Sh. Ahmad b. Salmin: Mmoja katika wanafunzi wakubwa wa 
Sh. Muhyyidin na kadhi katika makadhi wa Kiunguja. Siku moja 
alipokuwa yuko shamba -- aliandika suali zake ngumu, akampa mtu 
ampelekee Sayyid Ahmad azijibu. Akamwambia yule mjumbe wake, 
"Sayyid Ahmad akikwambia ulale mjini, uchukue siku ya pili yake 
jawabu, kataa. Mwambie nimeambiwa nichukue leo hivi niende 
zangu." Mjumbe huyu akafanya kama alivyoambiwa, na Sayyid Ahmad 
akampa jawabu pale pale. Sh. Ahmad b. Salimin alisema, "Tumempa 
kichwa. Tumesalimu amri. Hapana kama yeye." . 


11. Judge, Sir James William Murison: Aliyekuwa judge Unguja 
tangu mwaka 1322 A.H. mpaka mwaka 1336 A.H., akapelekwa Jawa. 
Alipokuwapo huko Jawa alimletea Kadhi Sh. Tahir Barua ambayo 
ndani yake alimwambia amsalimie "The Grand Man of the East" -- 
Yaani amsalimie "Bingwa la watu wote wa East". 


Kamwita "Grand man of the East" baada ya kuonana na wan- 
vyuoni wa huko Jawa! Si shahada hii kubwa ya ujanajuoni wa bwana 
huyu? Shahada kamili -- hapana shaka. ! 

12. Katika zama za Judge Peter Grain ambaye alikuwako Unguja 
tangu mwaka 1324 A.H. mpaka 1325 A.H., yalitokea maswali ambayo 
kila mmoja katika makadhi wa Mashariki ya Afrika aliyajibu kwa 
namna yake. Alivyoona hivi, Judge Peter Grain alibabaika asijue 
la kufanya, Sh. Salim bin Azzan Bulushy -- mfasiri mkubwa wa zama 
hizo -- alimwambia Judge huyu, "Hapana wa kuweza kujibu maswali 
hayo ila yule kadhi mliyemtupa Mwembeladu kuhukumu watu wa 
ng'ambu!" Sayyid Ahmad bin Sumeyt siku hizo alikuwa akihukumu 
Ng’ambu, na makadhi wengine ndio wakihukumu mjini! 


Judge huyu asimvunje Sh. Salim, kwa hivyo akampelekea Sayyid 
Ahmad suali lile; mnaye akajibu. Sayyid Ahmad akajibu kama 
anavyojua. Ilipofika kwa Judge aliona jawabu hii namna mbali 
kabisa na zile alizonazo. Mwisho wake akaona shauri zuri 
alipeleke suali kwa High Commissioner wa Kiingereza Misr -- Lord 
Cromer -- awauliza mashekhe wa Al-Azhar. Akafanya hivi. Ilipokuja 
jawabu ya Al-Azhar, ikalinganishwa na jawabu za huku, ilionekana 
imewafikiana kila namna alivyojibu Sayyid Ahmad. Tangu siku hiyo 
ndipo alipoletwa Mjini, na makadhi wote wakawa ofisi yao moja 
katika hii hii nyumba wanayohukumia sasa; baada ya kuwa kila 
kadhi akihukumu katika mahali pake mahsusi. Walihamia hapo Mfun- 
guo saba mwaka 1326 A.H. 


Na kwa ajili ya jambo hili vile vile ndio maana akapewa 
nishani "Aliya" daraja ya 4, ni mwisho wake akapewa "The Bril- 


liant Star" daraja ya 3. 


13. Mr. Justice Reed. Judge alikuwapo Unguja tangu mwaka 
1327 A.H. Aliposimama Court siku ya pili ya kufa Sayyid Ahmad ili 
kutaja sifa zake alisema maneno makubwa sana ya kumsifu. Miongoni 
mwa hayo ni haya: "It was not only on Zanzibar that he was 
reverenced, his fame spread far, and his opinion was sought from 
Egypt on intricate points of Law. "Tafsiri yake: "Hakuwa mtu 
mwenye kutukuzwa na watu wa Unguja tu, bali umashuhuri wake 
ulitangaa mbali sana, na ‘Fatwa’ zake juu ya maswali magumu ya 
Sharia zilianiwa kupatikana hata na watu wa Misr." Tulivyonsifu 
Sayyid Ahmad kwa ilimu, usidhani kuwa akisifika kwa kujua ilimu 
za dini tu, bali akijua hata fani ya unahodha, fani ya Nyota, 
fani ya hisabu na fani za mambo ya Kistaarabu na kisasa pia. 


Mambo Mazuri Aliyoyaacha Nyuma Yake 


1. Mtoto wake mkubwa mtukufu, Sayyid Umar bin Sumeyt 
aliyerithi kila matukufu ya baba yake, hata Ukadhi pia —- na 
kupanda kuliko hivyo. ; ; 


2. Wanafunzi wake na wanafunzi wa wanafunzi wake na kushuka 
kuliko hivyo waliotapakaa Mashariki ya Afrika nzima yote. An- 
galikuwa hana ila mwanawe, Sayyid Umar, na ila Sh. Abdalla 
Bakathir, na Sh. Said bin Dahman na Sh. Al-Amin tu ingali- 
tosheleza, seuze wako chungu wengine wanaokurubia kuwa kama _ 

hawa. 


3. Jadwali zilizoko katika kila msikiti zinazoonyesha 
mabadiliko ya nyakati za sala za Alfajiri na Adhuhuri. Wazee 
wanasema ya kuwa kabla ya jadwali hizi kufanywa, baadhi nyingi ya 
misikiti ikisali Alfajiri kabla ya kuingia wakati wake! Ikitimia 
saa 10 huadhiniwa pakasaliwa tu! Ama jadwali hizi zinaonyesha ya 
kuwa kabisa Unguja haingii Alfajiri kabla ya saa 10.15 katika 
siku ya Kaskazi; na kila kusi ikiingia, na Afajir inakawia hata 
huwa haingii ila saa 11. Basi uko wapi huo wakati wa saa 10 wa 
daima milele? 


Wala habari hii si "Kupiga chuku" tu; kwani baadhi ya 
misikiti ambayo Maimam wake hawajaikubali jadwali hii -- ikisali 
hivyo hivyo baada ya saa 10 tu, na pengine wahai mpaka leo 
wanaowaona wakifanya haya. ; 


4. Vitabu vyake, hasa vile vilivyopigishwa chapa. 


5..Mashairi yake ambayo baadhi yake husomwa mashughulini. Na 
mengineo. 


Watoto Wake 


Sayyid Ahmad kazaa watoto wengi kidogo, mahali mbali mbali 
na kwa wake mbali mbali. Wanaume waliokuwa wakijulikana na watu 


ni 3. 
1. Sayyid Umar: Nimekwisha mtaja. 


2. Sayyid Abubakr: Alizaliwa Unguja mwaka 1307 A.H., akafa 
mchana wa Jumatatu mwezi 24 Mfunguo Mosi 1364 A.H. Alimzaa kwa 
mke mabaye alidumu na, Sayyid Ahmad. tangu alipomwoa, naye ni mtoto 
mdogo, mpaka kufa kwa Sayyid Ahmad. Na hali ya kuwa huyu bibi ni 
mtu mzima naye. Mapenzi ya bibi huyu yalimwangukia mwanawe huyu, 
Sayyid Abubakr; akawa anapendwa mno na baba yake —--- ukimpasua 
moyo wake utamwona Sayyid Abubakr. ; : 


Mwisho wake alivyokuwa hakutokea kuwa kama mkubwa wake, 
mapenzi ya baba yake yote sasa yalimwendea mwanawe mkubwa; hata 
alipokufa akaamrisha "akafiniwe" katika nguo za babu wake -- 
Sayyid Muhammad bin Zeyn bin Sumeyt -- alisema, "Tieni nusu ya 
nguo hiyo katika sanda yangu, na nusu yake mwekeeni Umar 
atakapokuja." Sayyid Ahmad alipokufa Sayyid Umar alikuwa hayuko 


Unguja. | 
3. Sayyid Muhammad: Alikufa mdogo. 


e : 


Kufa Kwake 


Kabla ya kufa Sh. Abdalla, Sayyid Ahmad likuwa mgonjwa 
mgonjwa; lakini baada ya hapo ndipo ugonjwa ulipomzidi, hata 
hakutoka nje mwezi wa Ramadhani mzima, wala hakwenda kusali Idi 
msikitini siku ya Sikukuu. Alipoletewa habari kuwa Sh. Abdalla 
kafa alisema, "Basi mimi siishi tena. Nitamfuata rafiki yangu." 


Ikawa kama alivyosema. 


Katika mwezi 7 Mfunguo mosi alimwita Sh. Abubakr bin Abdalla 
Bakathir -- mtoto wa kipenzi chake -- akamwusia mambo haya: 


1. Aoshwe na wale wale walimwosha Sh. Abdalla. 


2. Gharama za sanda atoe yeye Sh. Abubakr katika pesa zake 
mwenyewe Sh. Abubakr. Akamwambia amtumulie Rs. 50 kwa gharaza za 
"kumkafini". 


3. Likatwe guo lililo kubwa la babu yake mkubwa, Sayyid 
Muhammad bin Zeyn, sehemu mbili -- moja iwe katika sanda yake na 
ya pili awekewe mwanawe mkubwa, Sayyid Umar. 


4. Akisha kufanya haya awaachie watu wengine wafanye 
wanayoyataka; asitie lake tena. 


Hata katika saa mbili kasoro dakika kumi ya usiku wa kuamkia 
Al-Khamisi mwezi 13 Mfunguo Mosi mwaka 1343 A.H. Sayyid Ahmad bin 
Sumeyt alikata roho mbele ye mwanawe, Sayyid Abubakr, wake zake 
na watu wake wengine wa nyumbani, kama Sayyid Abdalla bin Ahmad 
Al-Hamidy na wengineo. 


Si msiba huo uliowasibu watu wa Unguja na wa Mashariki ya 
Afrika yote nzima! Kidonda kipya juu ya kovu mbichi -- tafauti ya 
miezi miwili tu baina yake na Sh. Abdalla! Sh. Abdalla kafa kati 
ya Shaaban mpaka kati ya Mfunguo Mosi akafa Sayyid Ahmad. 


Ziwapi nguzo za kheri Unguja za kuegema 

Amekufa Bakathiri Mwenye mwendo mno mwema 

Na bin Sumeyt nuri Illoking'ara daima. 
Walimwosha 


Alioshwa na wale wale aliousia wamwoshe; nao ni wale wale 
waliomwosha rafiki yake, Sh. Abdalla. Watu wengi waliomba wapewe 
ruhusa ya kumwosha Sayyid Ahmad, lakini hawakupata; ingawa 
walifanya chungu ya ghasia —- ulifuatwa wasia wake kama 
alivyosema. 


1972 


yaka aa paa Bu 


AAA 


Waliomkafini 


Ni wale wale waliomwosha, lakini aliongezeka Sh. Said bin 
Dahman na wanafunzi wakubwa wengineo. 


Aliyemsalia na Mahali Aliposaliwa 


Alisaliwa na Sayyid Abubakr bin Ahmad -- anayejulikana kwa 
jina la Sheikh Pette -- wakati wa laasiri katika msikiti Ijumaa 
wa Malindi -- msikiti ambao daima akisali hapo jamaa sala ya 
Magharibi na Isha. Tumetaja habari za Sheikh Pette kwenye safari 
ya Sh. Abdalla Bakathir kwenda Hadhramaut. 


Hayakupata kuonekana Unguja maziko yaliyokuwa na watu wengi 
zaidi kuliko haya ya Sayyid Ahmad bin Sumeyt. Ilitoka habari 
rasmi anazikwa msikiti wa Ijumaa Malindi. Si umayamaya huo 
ulioshuka Malindi, ukatanda tangu kabla ya nyumba ya Sayyid Ahmad 
mpaka kwenye makaburi ya Msikiti Ijumaa, na ndani kwake na juu ya 
sakafu yake pia! Hapakuwa mahali pa kutia mguu. Uliposimama ndipo 
hapo hapo, huwezi kwenda mbele wala kurejea nyuma. 


Nguo iliofunikwa jeneza hilo ilianiwa na kila aliyehudhuria. 
Kila mmoja alitaka aondoke na sehemu katika nguo hiyo, hata ukiwa 
upapi mdogo tu. Basi si mpondano huo! Si mvutano huo! Si 
mgaraganzo huo! Muradi mtu apate tu japokuwa na yeye atapatwa! Yu 


radhi. 


Nyumba zote za Malindi zilijaa wanawake waliokuja mazikoni, 
na zikatikisika zote kwa kishindo cha kilio. 


Mahali Alipozikwa na Walishuka Kaburini 


Alizikwa kuliani mwa kibla cha Msikiti Ijumaa wa Malindi, 
katika kiwanja cha Sh. Said bin Abdur-Rahman Ba Maabad kwa idhni 
yao; na walioshuka kaburini ni Sh. Salim bin Ash-Sheheyby, 'Sh. 
Muhammad bin Umar, Sh. Makhzumy, Sh. Said bin Dahman, na Sh. 


Muhammad Saleh Jiddawy. 


Aliyemlakinia 


Amelakiniwa na Sh. Mohammad Saleh bin Muhammad Jiddawy kama 
alivyomlakinia Sh. Abdalla. Sh. Muhammad Saleh alikuwa mkhit- 
mishaji mkubwa na mlakiniaji mashuhuri na mwadhini mzuri wa 
mahadhi ya Kimakka na msomaji maarufu wa Tajwidi; bali alikuwa 
amehifadhi juzuu nyingi za Kuran kwa.moyo. Mwanzo alipokuja hapo 
alikuwa haadhini kwa mahadhi yake mazuri ya Kimakka ila kila 
mwenye kumsikia husimama akamsikiliza mpaka' eshe! : 

Bwana huyu alikuja hapo katika zama za Seyyid Khalifa bin 
Said. Aliyemtia shauku ya kuja kufanya makazi yake Unguja ni 
suria mkubwa wa Seyyid Said -- Bi Madina -- wakati alipokwenda 
Makka kuhiji katika zama za Seyyid Barghash. Akasalia hapo Unguja 
mpaka kufa kwake saa 11 ya mchana wa Jumaane mwezi 12 Ramadhani 


1363 A.H. 


Mahali Paliposomwa "Hitima" Yake na Aliyehitimisha 


Hitima yake ilisomwa Msikiti Ijumaa baada ya Isha; na 
aliyehitimisha ni Sh. Muhammad Al-Izz bin Kasim Al-Yamany kama 
alivyohitimisha ya Sh. Abdalla. Tumemtaja huyu Sh. Izz katika 
"Aliyehitimisha: alipokufa Sh. Abdalla Bakathir. 


Ubid-a wa Khitima na Kulaginia na...... è 


Yote haya ni bid-a ila watu wanafanya tu. Kama vile kuzika. 
mbele ya msikiti au pembezoni mwake. Ama kuzikwa ndani ya msikiti 
ni haramu na laana khasa kama alivyosema mwenyewe Mtume. 


Makadhi wa Kenya 
Nawataja kwa mpango wa kuingia kazini: 


1. Sayyid Muhammad Jawad Abdul Wahhab Jamaili Leyl, 
aliyezaliwa Ngazija mwaka 1916 akakulia Unguja na Lamu. Akasoma 
huko Unguja kwa ndugu yake, Sayyid Alawi na kwa Sayyid Abul Hasan 
Ahmad Jamail Leyl. Na Lamu kwa wengi. Na zaidi kwa Sayyid Ahmad 
Badawi bin Saleh Jamail Leyl na kwa Sayyid Muhammad Adnan. Na : 
akasoma TIBBA kwa Sayyid Idarus bin Saleh. Na ilivyokuwa kusoma 
School basi alisomesha katika School ya Lamu tangu 1947 mpaka 
1957 alipokamata Ukadhi. 


2. Sayyid Ahmad Omar Abdalla Al-Ahdaly aliyezaliwa Mumias 
(Kakamega -- Kenya) mwaka 1922. Akasoma katika Arab School Mom- 
basa na Coast Secondary School (Shimo la Tewa -- Mombasa). AS- 
kasoma ilimu ya dini kwa Sh. Hasan bin Ameir Shirazyu, Sh. Ab- 
dalla Mohamed Al-Husny, Sh. Mohamed Kasim Mazrui, Sayyid Ali 


Badawy na wengineo. 


Akafanya kazi vitani tangu 1941-1946; akawa Sergeant Major. 
Kisha akafanya kazi katika Idara ys Education na ya East African 
Railways and Harbours. Tena tangu 1959 amekuwa Kadhi. Na yeye ni 
mtu anayeyashughlikia sana mambo mengine ya Uislamu. | 

3. Sheikh Muhammad bin Sheikh bin Muhammad Al Waaili, aliye 
zaliwa Lamu (Kenya) mwaka 1936 akasoma katika Skuli za dini za 
huko kama RIYADHA na Madrasatun Najah. Akasoma kwa Sayyid Muham- 
mad Adnan Al Ahdaly, kwa Sh. Muhammad Ali Al Maawy na kwa Sayyid 
Ali Badawy. Na kwa Sayyid Ali ndiyo zaidi. 


Akasomesha katika hiyo Madrasatun Najah na akenda mahala 
pengine kusomesha kama Garissa na Mafia. Kisha katika mwaka 1960 


akawa Kadhi. 


4. Sheikh Goso Ibrahim, aliyezaliwa Kenya mwaka 1929. 
Akasoma ilimu kwa Sh. Muhammad Ahmad Al Bereki na Sh. Abdur Rah- 
man Muhammad Hitimy ne kwa wengineo. Akashika kazi ya kusomesha 
vyuoni mpaka alipokamata Ukadhi mwaka 1962. 


5. Sheikh Husein bin Ali bin Sheikh Liban, aliyezaliwa 
Mandera (Kenya) mwaka 1916. Akasoma kwa Mashekhe wakubwa wa huko 
kama Sh. Abdi Hasan na Sayyid Ali Abdi Noor. 


Akawa mwalimu wa vyuoni kisha Assistant Registrar of Mar- 
riages and Divorces. Na tangu 1965 akawa Kadhi. 


6. Sheikh Nasor Muhammad Ali Nahdy, aliyezaliwa Mombasa 
mwaka 1930 na akasoma katika Skuli za Mombasa mpaka akapata 
G.C.E. Kisha akawa mwalimu wa Skuli za Serikali tangu 1950 mpaka 
1970 alipokamata Ukadhi. Na amesoma ilimu zote za dini kwa Sh. 


Muhammad Ahmad Berek. 


7. Sh. Al Amin bin Muhsin bin Muhammad Maamiry, aliyezaliwa 
Mombasa 1928. Akasoma ilimu kwa Mashekhe wengi kama Bwana Mkubwa 
Sheikh Al Amin na wanafunzi wake wakubwa: Sh. Muhammad Kazim Maz- 
rui na Sh. Rashid Kasim Mazrui. Na akasoma kwa Sh. Abdalla bin 
Ali Maawy, Sayyid Ali Ahmad Badawy na Sayyid Ahmad Taha Al Had- 


dad. 


Na akasoma Skuli za Serikali mpaka G.C.E. Akashika kazi 
katika Idara ya Agriculture na ya Coast Agent. Hata katika mwaka 
1972 akawa Kadhi. 


Babu yake, Sh. Muhammad bin Kasim, aliyekufa 1910 alikuwa 
Chief Kadhi wa Kenya. 

